കുടിലില് നിന്ന് കലക്ടറേറ്റിലേക്ക് ;ഇല്ലായ്മകളോട് പടവെട്ടി ചരിത്രം തിരുത്തിയ പെണ്‍കുട്ടിയെക്കുറിച്ചറിയാം | Max News Online\nകുടിലില് നിന്ന് കലക്ടറേറ്റിലേക്ക് ;ഇല്ലായ്മകളോട് പടവെട്ടി ചരിത്രം തിരുത്തിയ പെണ്‍കുട്ടിയെക്കുറിച്ചറിയാം\nPosted by Max News | Oct 21, 2017 | India |0|\nകുടിലില് നിന്ന് കളക്ടറുടെ പദവിയിലെത്തിയ സ്ത്രീരത്‌നമാണ് രോഹിണി.170 വര്‍ഷത്തെ ചരിത്രമാണ് കളക്ടറുടെ പദവി കരസ്ഥമാക്കിയതോടെ രോഹിണി തിരുത്തിയത്.സേലത്തിന് 170 പുരുഷ കളക്ടര്‍മാര്‍ക്ക് ശേഷം വന്ന ഏക വനിതാ കളക്ടറാണ് രോഹിണി.\nരോഹിണിയുടെ വിജയ കഥ ഇങ്ങനെ,\nരോഹിണിക്കു 10 വയസ്സുപോലുമായിട്ടില്ല. അന്ന് അവളുടെ ഏറ്റവും വലിയ ദുഖം അച്ഛനായിരുന്നു. പരാതികളും ആവശ്യങ്ങളുമായി എന്നും പുറത്തുപോയി നിരാശനായി തിരിച്ചെത്തുന്ന അച്ഛന്. കഷ്ടപ്പാടുകളും ദുരിതങ്ങളും താങ്ങാനാകാതെ സഹായം ചോദിച്ചാണ് അച്ഛന് പുറത്തുപോകുന്നത്. വെറുംകയ്യോടെ എന്നും തിരിച്ചുവരുന്നു. സര്‍ക്കാരിന്റെ ചുവപ്പുനാടയില് കുരുങ്ങിക്കിടക്കുന്നു അദ്ദേഹത്തിനു കിട്ടേണ്ട ആനുകൂല്യങ്ങള്.\nഒരുദിവസം രോഹിണി അച്ഛനോടു ചോദിച്ചു, ആരാണച്ഛാ നമ്മുടെ കഷ്ടപ്പാടിന്റെ ഉത്തരവാദി? ആരു വിചാരിച്ചാല് നമ്മുടെ ദുരിതങ്ങള് തീരും? ”ജില്ലാ കളക്ടര്” എന്ന് അച്ഛന് മറുപടി പറഞ്ഞപ്പോള് തന്നെ ആ കൊച്ചുപെണ്‍കുട്ടി ഒരുകാര്യം തീരുമാനിച്ചു, വലുതാകുമ്പോള് കളക്ടറാകണം. തളര്‍ന്നു വീഴുന്ന കര്‍ഷകരെ സഹായിക്കണം. ചുവപ്പുനാടയുടെ കെട്ടഴിച്ച് ആനുകൂല്യങ്ങള് അര്‍ഹര്‍ക്കു ലഭ്യമാക്കണം. ഓഫീസുകളില് കയറിയിറങ്ങി നടന്നു കര്‍ഷകരുടെ കാലു തേയരുത്. വലുതാകുന്നതനുസരിച്ചു രോഹിണിയുടെ മനസ്സില് ആ സ്വപ്നവും വളര്‍ന്നുകൊണ്ടിരുന്നു. ദാരിദ്ര്യവും പ്രയാസങ്ങളും പിന്നോട്ടടിക്കുമ്പോഴും മുന്നോട്ടു കുതിക്കാന് ഊര്‍ജം സംഭരിച്ച സ്വപ്നം. വര്‍ഷങ്ങള്‍ക്കുശേഷം ആ സ്വപ്നം സാക്ഷാത്കരിക്കപ്പെട്ടു. അതും ചരിത്രം സൃഷ്ടിച്ചുകൊണ്ട്. തമിഴ്‌നാട്ടിലെ സേലം ജില്ലയുടെ ആദ്യ വനിതാ കളക്ടറായിരിക്കുന്നു രോഹിണി. ജില്ലയുടെ 170 വര്‍ഷം നീണ്ട ചരിത്രത്തിലെ ആദ്യ വനിതാ കളക്ടര്. മഹാരാഷ്ട്രയില്‍നിന്നുള്ള ഒരു പാവം കര്‍ഷകന്റെ മകള് രോഹിണി ഭാജിബകരെ ഇത്രനാളും ഉന്നതകുലജാതരായ പുരുഷന്‍മാര് കുത്തകയാക്കിവച്ചിരുന്ന കളക്ടറുടെ കസേരയില് എത്തിയിരിക്കുന്നു, രോഹിണി ബിദരി എന്ന പേരില്.\nരോഹിണിയുടെ സ്‌കൂള് വിദ്യാഭ്യാസം സര്‍ക്കാര് വിദ്യാലയത്തിലായിരുന്നു. സര്‍ക്കാര് കോളജില്‍നിന്നുതന്നെ എന്‍ജിനീറിംഗില് ബിരുദം നേടി. സ്വകാര്യ സ്ഥാപനങ്ങളില് പരിശീലനത്തിനു പോകാതെ സിവില് സര്‍വീസ് പരീക്ഷയില് വിജയവും. രോഹിണി മുന്നേറിയത് കഠിനാധ്വാനത്തിന്റെ വഴിയിലൂടെ മാത്രമായിരുന്നു. എളുപ്പവഴികള് തേടിയില്ല. യാദൃച്ഛികതയ്ക്കു വേണ്ടിയോ ഭാഗ്യത്തിനുവേണ്ടിയോ കാത്തുനിന്നില്ല. ആഗ്രഹിച്ചിടത്തേയ്ക്ക് ഇച്ഛാശക്തിയുടെ കരുത്തിലേറി കുതിച്ചു. ഇന്ന് ഉന്നതപദവിയില് ഇരിക്കുമ്പോള് കടന്നുവന്ന വഴികള് രോഹിണി മറന്നിട്ടില്ല. പദവിയുടെ ഔന്നത്യത്തില് അഭിരമിക്കുന്നതിനുപകരം തനിക്കു ചെയ്യാന് കഴിയുന്ന കാര്യങ്ങള് ചെയ്ത് ഗ്രാമങ്ങളുടെ മുഖം മാറ്റാനാണ് കളക്ടര് എന്ന നിലയില് രോഹിണിയുടെ പ്രഥമപരിഗണന.\nവികസന പ്രവര്‍ത്തനങ്ങള്‍ക്കു നേതൃത്വം വഹിക്കുന്ന അഡീഷണല് കളക്ടറായും മധുര ജില്ലയുടെ ഗ്രാമീണ വികസന അതോറിറ്റിയുടെ പ്രോജക്ട് ഓഫിസറായും പ്രവര്‍ത്തിച്ചതിനുശേഷമാണു രോഹിണി കളക്ടറാകുന്നത്. മധുരയില് എത്തിയപ്പോള് രോഹിണി ആദ്യം ചെയ്തത് പ്രാദേശിക ഭാഷ നന്നായി പഠിക്കുകയായിരുന്നു. ജനങ്ങളുടെ പ്രശ്‌നങ്ങള് പൂര്‍ണമായി മനസ്സിലാക്കാന് വേണ്ടിയായിരുന്നു ഭാഷാപഠനം. ഇന്ന് നാട്ടിലെ ഒരാളായി, നാട്ടുകാര്‍ക്കൊപ്പം നിന്ന് സങ്കടങ്ങളില് താങ്ങായും സഹായങ്ങള് വേഗമെത്തിച്ചും വികസനത്തിനു വേഗം കൂട്ടിയും രോഹിണി മുന്നേറുന്നു. ഇനിയുമേറെക്കാര്യങ്ങള് ചെയ്യാനുണ്ട്. ആത്മവിശ്വാസത്തിനും ഇച്ഛാശക്തിയ്ക്കും കുറവില്ലാത്തതിനാല്‍കര്‍ഷക കുടുംബത്തില് നിന്ന് കളക്ടറുടെ പദവിയിലെത്തിയ ഈ വനിതയ്ക്ക് ഇനിയുമേറെ ചെയ്യാനുണ്ട്. നാട്ടുകാര് കാത്തിരിക്കുന്നു.\nNextഹര്‍ഷിതയുടെ മരണം ; സഹോദരി ഭര്‍ത്താവിന്റെ ക്വട്ടേഷന്\nഗാന്ധിജി പഠിച്ച സ്കൂള് അടച്ചു പൂട്ടുന്നു\nബാരാമുള്ളയിൽ സൈന്യവും ഭീകരരുമായി ഏറ്റുമുട്ടൽ\nറോഹിങ്ക്യകളെ നവംബര് 21 വരെ പുറത്താക്കരുതെന്ന് സുപ്രിംകോടതി\nകാശ്മീര്: പതിനഞ്ചുകാരന് പെല്ലറ്റ് ആക്രമണത്തില് മരിച്ചു; പ്രതിഷേധം കനത്തു, ഹര്‍വാന് മേഖലയില് കര്‍ഫ്യൂ ഏര്‍പ്പെടുത്തി


By webadmin September 17, 2020 No Comments\nActor Sooraj Thelakkad gains Driving Licence\nആൻഡ്രോയ്ഡ് കുഞ്ഞപ്പൻ എന്ന സിനിമയിലെ കുഞ്ഞപ്പൻ എന്ന റോബോട്ടായി സിനിമാ പ്രേക്ഷകരെ അടുത്തിടെ വിസ്മയിപ്പിച്ച നടനാണ് സൂരജ് തേലക്കാട്. കലോത്സവങ്ങളിലൂടെ വളര്‍ന്ന് കോമഡി പരിപാടികളിലൂടെ ശ്രദ്ധനേടി പിന്നീട് സിനിമയിലേക്കെത്തിയ ‘ചെറിയ’ വലിയ കലാകാരനാണ് സൂരജ്. സിനിമയ്ക്ക് പുറമെ കോമഡി ഷോകളിലും അവാര്‍ഡ് നിശകളിലും ഏവരേയും പൊട്ടിചിരിപ്പിക്കുന്ന താരമാണ് സൂരജ്. ചാര്‍ളി, ഉദാഹരണം സുജാത, വിമാനം, കാപ്പിച്ചിനോ തുടങ്ങിയ സിനിമകളിലൂടെ ശ്രദ്ധ നേടിയ താരം ഒരു അഡാറ് ലവ്, അമ്പിളി, ആൻഡ്രോയ്ഡ് കുഞ്ഞപ്പൻ, എന്നോട് പറ ഐ ലവ് യൂന്ന് തുടങ്ങിയ സിനിമകളിലാണ് അടുത്തിടെ അഭിനയിച്ചത്.\nഏറെ നാളത്തെ ഒരു സ്വപ്‌നം പൂർത്തീകരിച്ച ഒരു സന്തോഷത്തിലാണ് സൂരജ് ഇപ്പോൾ. ഡ്രൈവിംഗ് ലൈസൻസ് സ്വന്തമാക്കിയിരിക്കുകയാണ് താരം. സോഷ്യൽ മീഡിയയിലൂടെയാണ് സൂരജ് തന്റെ സന്തോഷം ലോകത്തെ അറിയിച്ചത്. അതോടൊപ്പം തന്നെ പെരിന്തൽമണ്ണ RTO ബിനോയ് സാറിന് നന്ദി പറയാനും സൂരജ് മറന്നില്ല.\nഗൂഗിളിൽ സൂരജിനെകുറിച്ച് ഏറ്റവും കൂടുതൽ പേര് തിരയുന്നത് സൂരജിന്‍റെ പ്രായമാണ്. പ്രായം ഇരുപത്തിനാലായെങ്കിലും മലയാളത്തിൽ മമ്മൂട്ടിയുള്‍പ്പെടെ നിരവധി താരങ്ങളുടെ എളിയിൽ കയറി ഇരിക്കാൻ ഭാഗ്യം ലഭിച്ചിട്ടുള്ളയാളുമാണ് സൂരജ്. മലപ്പുറം പെരിന്തൽമണ്ണ സ്വദേശിയായ സൂരജിന്‍റെ അച്ഛൻ മോഹനൻ ബാങ്കിലെ കലക്‌ഷൻ ഏജന്‍റാണ്. അമ്മ ജ്യോതിലക്ഷ്മി, സഹോദരി സ്വാതിശ്രീ, അമ്മാമ്മ എന്നിവരാണ് വീട്ടിലുള്ളവര്. 110 സെ.മീ ആണ് സൂരജിന്‍റെ പൊക്കം.\nActor Sooraj Thelakkad gains Driving Licence ഇനി ഡ്രൈവിംഗ് സീറ്റിലും സൂരജ് മിന്നിത്തിളങ്ങും..! ഡ്രൈവിംഗ് ലൈസൻസ് കരസ്ഥമാക്കി താരം\nPrevious Articleസ്റ്റൈലിഷ് ലുക്കിൽ ഫോട്ടോഷൂട്ടുമായി സാധിക വേണുഗോപാൽ [PHOTOS]\nNext Article മക്കളെ നല്ലപോലെ ഡ്രസ് ധരിപ്പിച്ചുകൂടെ !! ഇന്ദ്രജിത്തിന്റെയും മക്കളുടെയും ചിത്രത്തിന് താഴെ സദാചാരവാദവുമായി സ്ത്രീകൾ !!


സമകാലികം – 2018 – താൾ 13 – നേരിടം\nആധാര് എന്നത് ഒരു ജാതി വ്യവസ്ഥയാണ്. യുക്തിവാദി, അംബേദ്കര് വാദി, പുരോഗമനവാദികള്‍ക്ക് അത് മനസിലാകണമെങ്കില് ഇനി ഒരു 3500 കൊല്ലം വേണ്ടിവരും.\nആധാറിനെതിരായും, നന്ദന് നീലകാനിക്കെതിരായും, IT കോര്‍പ്പറേറ്റുകള്‍ക്കെതിരായുമുള്ള സമരത്തിന് തുടക്കം കുറിക്കുക.\nആധാര് നശിപ്പിക്കുക. UIDAI യെ പിരിച്ചുവിടുക. IT കോര്‍പ്പറേറ്റുകളുടെ കടന്നുകയറ്റം അവസാനിപ്പിക്കുക.


ദിലീപിനേയും നാദിര്‍ഷയേയും പോലീസ് ചോദ്യം ചെയതത് പന്ത്രണ്ടര മണിക്കൂര്!\nHome News Kerala News ദിലീപിനേയും നാദിര്‍ഷയേയും പോലീസ് ചോദ്യം ചെയതത് പന്ത്രണ്ടര മണിക്കൂര്!\nതാന് കൊടുത്ത പരാതിയില് മൊഴി നല്‍കാന് പോകുന്നുവെന്ന് മാധ്യമപ്രവര്‍ത്തകരോട് പറഞ്ഞ് ആലുവ പോലീസ് ക്ലബില് എത്തിയ ദിലീപിനേയും സുഹൃത്തും സംവിധായകനുമായ നാദിര്‍ഷയേയും പോലീസ് ചോദ്യം ചെയ്തത് പന്ത്രണ്ടര മണിക്കൂര്. ഒരു കേസില് മൊഴി നല്‍കാന് ഇത്രയധികം നേരം പോലീസ് സ്റ്റേഷനില് ചെലവഴിക്കേണ്ടി വരില്ലന്നെന്ന് വിലയിരുത്തപ്പെടുമ്പോഴും തന്റെ പരാതിയില് മൊഴിയെടുക്കാനാണ് പൊലീസ് വിളിപ്പിച്ചതെന്ന് നിലപാട് ആവര്‍ത്തിക്കുകയാ് ദിലീപ്. ഇന്നലെ ഉച്ചയ്ക്ക് ഒരു മണിയോടെ പോലീസ് ക്ലബിലെത്തിയ ഇരുവരും മടങ്ങിയത് ഇന്ന് പുലര്‍ച്ചെ ഒന്നരയോടെയാണ്.\nചോദ്യം ചെയ്യല് പുരോഗമിക്കവെ രാത്രി 12 മണിയോടെ നടന് സിദ്ദിഖും നാദര്‍ഷായുടെ സഹോദരന് സമദും ആലുവ പൊലീസ് ക്ലബിലെത്തിയിരുന്നു. എന്നാല് ദിലീപിനെയും നാദിര്‍ഷായേയും കാണാന് ഇവരെ ആദ്യം പൊലീസ് അനുവദിച്ചില്ലെങ്കിലും പിന്നീട് നാദിര്‍ഷായെ കാണാന് സമദിനെ അനുവദിച്ചു.\nഇനിയും ആവശ്യപ്പെട്ടാല് ഹാജരാകണമെന്നാണ് ഇരുവര്‍ക്കും പോലീസ് നിര്‍ദേശം നല്‍കിയെന്നാണ് സൂചന. കേസില് ദിലീപിനെതിരെ ഉയര്‍ന്ന ആരോപണങ്ങള് ,ആക്രമിക്കപ്പെട്ട നടിയും ദിലീപുമായി ഉണ്ടായെന്ന് പറയപ്പെടുന്ന റിയല് എസ്റ്റേറ്റ് ഇടപാടുകള്, പള്‍സര് സുനി അയച്ച ഭീഷണിക്കത്ത്, നടിയ്ക്ക് അവസരം നിഷേധിച്ചത് സംബന്ധിച്ച വിവരങ്ങള് എന്നിവ പോലീസ് ചോദിച്ചറിഞ്ഞെന്നാണ് സൂചന.\nദിലീപിന്റെ മാനേജര് അപ്പുണ്ണിയേയും പോലീസ് ചോദ്യം ചെയ്തു.\nവ്യാഴാഴ്ച നടക്കുന്ന ജനറല് ബോഡിയുടെ അജണ്ട തീരുമാനിക്കാന് ഇന്നലെ വൈകിട്ട് ചേര്‍ന്ന അമ്മയോഗത്തില് ദിലീപിന് പങ്കെടുക്കാനായില്ല. ആറരയോടെ ദിലീപ് എത്തുമെന്നാണ് അറിയിച്ചിരുന്നത്. എന്നാല് ചോദ്യം ചെയ്യന് നീണ്ടതിനാല് ദിലീപിന് യോഗത്തില് പങ്കെടുക്കാന് സാധിക്കാതെ വരികയായിരുന്നു. എന്നാല് കേസുമായി ബന്ധപ്പെട്ട എല്ലാവിഷയങ്ങളും പൊലീസിനോട് പറഞ്ഞെന്നും അമ്മയുടെ ജനറല് ബോഡിയില് ഇന്ന് പങ്കെടുക്കുമെന്നും ദിലീപ് വ്യക്തമാക്കിയിട്ടുണ്ട്.\nPrevious articleകൊല്ലത്ത് ഗുഡ് ട്രെയിന് പാളം തെറ്റി; ട്രെയിനുകള് വൈകുന്നു\nNext articleജിഎസ്ടി ചരിത്രപരമായ വിഡ്ഢിത്തം: മമത ബാനര്‍ജി


അധികാരം സ്വന്തം മടിത്തട്ടില് നിക്ഷിപ്തമാക്കിയ ഒരു ഗ്രാമഘടനയുടെ സുപ്രധാന തെരഞ്ഞെടുപ്പിനാണ് കേരളം സാക്ഷ്യം വഹിക്കാന് പോകുന്നത്. ഓരോ പൗരന്റെയും അടിസ്ഥാന ആവശ്യങ്ങളും ജീവല്‍പ്രധാനമായ അവകാശങ്ങളുമെല്ലാം തദ്ദേശ സ്ഥാപനങ്ങളുടെ അധികാര പരിധിയിലാണിന്ന്. 1994-ലെ കേരള പഞ്ചായത്ത് രാജ് ആക്ട് പ്രകാരം ഗ്രാമ പഞ്ചായത്തുകള്‍ക്ക് 27 അനിവാര്യ ചുമതലകളും 14 പൊതുവായ ചുമതലകളും 19 മേഖലാടിസ്ഥാനത്തിലുള്ള ചുമതലകളും നിശ്ചയിക്കപ്പെട്ടിട്ടുണ്ട്. വിപുലമാക്കപ്പെട്ട ചുമതലകള് ഫലപ്രദമായി നിര്‍വഹിക്കുന്നതിന് വിവിധ വകുപ്പുകള്‍ക്കു കീഴിലുള്ള പ്രാദേശികതല ഓഫീസുകളെയും ഉദ്യോഗസ്ഥരെയും സര്‍ക്കാര് ത്രിതല പഞ്ചായത്തുകള്‍ക്കും മുനിസിപ്പാലിറ്റികള്‍ക്കും 1995-ല് കൈമാറുകയുണ്ടായി. ഇതിന്റെ ശാസ്ത്രീയമായ സംഘാടനത്തില് സംസ്ഥാന തലം മുതല് ജില്ലാ-ഗ്രാമ തലം വരെ കാലാകാലങ്ങളില് പരിഷ്‌കരണം വരുത്തി അധികാരം താഴെ തട്ടില് സുതാര്യമാക്കുന്ന നടപടിക്രമങ്ങള് സ്വീകരിച്ചുകൊണ്ടിരുന്നു. അതായത് ജനങ്ങള് ത്രിതല പഞ്ചായത്തിലേക്ക് തങ്ങളുടെ പ്രതിനിധിയെ തെരഞ്ഞെടുക്കുന്നത് കേവലമായ സമ്മതിദാന നിര്‍വഹണം മാത്രമല്ല, മറിച്ച് തങ്ങളില് നിക്ഷിപ്തമാക്കപ്പെട്ട അധികാരങ്ങളുടെ നിര്‍വഹണ ഉത്തരവാദിത്തത്തിന്റെ പൂര്‍ത്തീകരണം കൂടിയാണ്.\nജനങ്ങള് നേരിട്ട് പങ്കാളിയാവുന്ന ഭരണ വ്യവസ്ഥ\nരാജ്യത്തിന്റെ മുഴുവന് ശ്രദ്ധയാകര്‍ഷിച്ച ജനാധിപത്യ പരീക്ഷണമായിട്ടാണ് കേരളത്തിലെ ജനകീയാസൂത്രണ പദ്ധതി പരിചയപ്പെടുത്തപ്പെടുന്നത്. ജനങ്ങള് ഭരണവ്യവസ്ഥയില് ഭാഗഭാക്കാകുന്ന പങ്കാളിത്ത ജനാധിപത്യം(Participative Democracy), ജനാധിപത്യ വികേന്ദ്രീകരണം (Democratic Decentralisation) എന്നിങ്ങനെയുള്ള സങ്കല്‍പ്പനങ്ങളിലാണ് ഇതിന് തുടക്കം കുറിച്ചത്. 73, 74 ഭരണഘടനാ ഭേദഗതിയുടെ അടിസ്ഥാനത്തില് 1993-ല് കേരളത്തില് നിയമമായ ശേഷം 1995-ലാണ് പഞ്ചായത്തിരാജ് - നഗരപാലികാ ആക്റ്റുകള് കേരള നിയമസഭ പാസ്സാക്കിയത്. 1996-ല് വികേന്ദ്രീകരണ പ്രക്രിയ പ്രായോഗിക തലത്തില് കൊണ്ടുവന്നു. സംസ്ഥാന സര്‍ക്കാരിന്റെ പദ്ധതി വിഹിതത്തിന്റെ 36 ശതമാനം പ്രാദേശിക ഭരണകൂടങ്ങള്‍ക്ക് നല്‍കിക്കൊണ്ടായിരുന്നു തുടക്കം. ഒമ്പതാം പഞ്ചവത്സര പദ്ധതി ജനകീയ പദ്ധതി എന്ന ഖ്യാതിയോടെ കേരളത്തില് നടപ്പിലാക്കിയതിന്റെ കാല് നൂറ്റാണ്ടിലേക്കാണ് സംസ്ഥാനം കാലെടുത്തു വെക്കുന്നത്.\nകേരളപ്പിറവിക്കു മുമ്പ് സംസ്ഥാനത്ത് ട്രാവന്‍കൂര് ഗ്രാമപഞ്ചായത്ത് നിയമം (1925), ട്രാവന്‍കൂര് ഗ്രാമ യൂനിയന് നിയമം (1940) എന്നിവയാണ് ഗ്രാമഭരണത്തിന് ദിശാബോധം നല്‍കിയിരുന്നത്. 1945-ല് പഞ്ചായത്ത് വകുപ്പ് നിലവില് വന്നു. 1951-ല് ട്രാവന്‍കൂര്-കൊച്ചി പഞ്ചായത്ത് നിയമം നിലവില് വരികയും 1953-ല് തെരഞ്ഞെടുപ്പ് നടക്കുകയും ചെയ്തു. 1957-ലായിരുന്നു നഗര-ഗ്രാമാസൂത്രണ രൂപീകരണം നടന്നത്. 1958-ല് ഭരണഘടനാ പരിഷ്‌കരണ കമ്മിറ്റിയെ നിയോഗിക്കുകയും 1960-ല് കേരള പഞ്ചായത്തിരാജ് നിയമം ആവിഷ്‌കരിക്കുകയും ചെയ്തു. 1962-ല് ആദ്യമായി പഞ്ചായത്തുകളുടെ പുനഃസംഘടന നടന്നു. അതേവര്‍ഷം തന്നെ മുനിസിപ്പല് വകുപ്പും രൂപീകരിക്കപ്പെട്ടു. 1969-ല് കേരള ലോക്കല് ഗവണ്‍മെന്റ് ബില് വന്നു.1980-ല് ഏകീകൃത പഞ്ചായത്ത് വകുപ്പ് നിലവില് വന്നു. 1989-ല് ജില്ലാ കൗണ്‍സില് കേരളത്തിലെ പുതിയ സംവിധാനമായി അധികാരമേറ്റു. ജില്ലാ വികസനത്തിന് ധാരാളം അധികാരങ്ങള് നല്‍കിയിരുന്ന ജില്ലാ കൗണ്‍സില് ആക്ട് പിന്നീട് മരവിപ്പിച്ചതോടെ ഇല്ലാതായി. 1993-ലാണ് 73,74 ഭരണഘടനാ ഭേദഗതിയും ത്രിതല വ്യവസ്ഥയും നടപ്പിലായത്. ഇതനുസരിച്ച് 1994-ല് കേരള പഞ്ചായത്ത് നിയമം നിലവില് വന്നു. 1996-ല് ജനകീയാസൂത്രണ പ്രസ്ഥാനം ആവിര്‍ഭവിച്ചതോടെ കേരളത്തില് പുത്തന് വികസന സംസ്‌കാരത്തിന് തുടക്കം കുറിച്ചു. തുടര്‍ന്ന് ഭരണനിര്‍വഹണം ശക്തിപ്പെടുത്തുന്നതിന് സെന് കമീഷന് റിപ്പോര്‍ട്ട്, ഏകീകൃത എഞ്ചിനീയറിംഗ് വകുപ്പിന്റെ നിര്‍മാണം, കണ്‍സള്‍ട്ടേറ്റീവ് കമ്മിറ്റി ലോക്കല് ഗവണ്‍മെന്റ് കമീഷന്, വിവിധ വകുപ്പുകളുടെ ഏകീകരണം, പുതിയ തദ്ദേശ സ്വയംഭരണവകുപ്പ് സര്‍വീസിന്റെ രൂപീകരണം എന്നിങ്ങനെ നിര്‍ണായകമായ ചുവടു വെപ്പുകളുണ്ടായി.\nത്രിതല വികസന മേന്മ\nഗ്രാമ-ബ്ലോക്ക്-ജില്ലാ പഞ്ചായത്തുകള് ഒരിക്കലും മേല്-കീഴ് ബന്ധത്തിന്റെ അടിസ്ഥാനത്തിലല്ല രൂപവല്‍ക്കരിക്കപ്പെട്ടത്. പരസ്പരപൂരകമാണീ ത്രിതല സംവിധാനം. ജനസംഖ്യയുടെ അടിസ്ഥാനത്തില് നിശ്ചിത എണ്ണം ഗ്രാമപഞ്ചായത്ത് വാര്‍ഡുകള് ചേര്‍ന്നതാണ് ബ്ലോക്ക് പഞ്ചായത്ത് ഡിവിഷന്. ഇതേപോലെ വിവിധ ബ്ലോക്ക് പഞ്ചായത്ത് ഡിവിഷനുകള് ചേര്‍ന്നതാണ് ജില്ലാ പഞ്ചായത്ത് മണ്ഡലങ്ങള്. ത്രിതല ഏകോപനം സാധ്യമാകുന്നതിന് ഗ്രാമപഞ്ചായത്ത് അധ്യക്ഷന്മാര് ബ്ലോക്ക് പഞ്ചായത്തിലും, ബ്ലോക്ക് പഞ്ചായത്ത് അധ്യക്ഷന്മാര് ജില്ലാ പഞ്ചായത്തിലും പങ്കാളികളാണ്. ഭരണപരമായ കാര്യങ്ങളില് മാത്രമേ ഈ പങ്കാളിത്തത്തിന് വോട്ടവകാശമുള്ളൂ.\nതകര്‍ന്നത് ഉദ്യോഗസ്ഥ പ്രമാണിത്തം\n73, 74 ഭരണഘടനാ ഭേദഗതിയോടെ, ത്രിതല സമിതികളിലേക്ക് അഞ്ച് വര്‍ഷത്തിലൊരിക്കല് തെരഞ്ഞെടുപ്പ് നിര്‍ബന്ധമായി. വര്‍ഷങ്ങളോളം തുടര്‍ന്നിരുന്ന അഡ്മിനിസ്‌ട്രേറ്റീവ് ഭരണത്തിന് ഇതോടെ അന്ത്യമായി. അഞ്ച് വര്‍ഷമാണ് ഭരണ കാലാവധിയെങ്കിലും 1964-ല് അധികാരമേറ്റ ഭരണസമിതി ഏകദേശം 16 വര്‍ഷമാണ് സ്ഥാനത്ത് തുടര്‍ന്നത്. 1994-ലെ കേരള പഞ്ചായത്തി രാജ് ആക്ട് 1995, 1999, 2000, 2001, 2005, 2009 എന്നീ വര്‍ഷങ്ങളില് ഭേദഗതി ചെയ്തിരുന്നു. ഇതില് 1999-ലെ ഭേദഗതി പ്രകാരം, 285 സംസ്ഥാന സര്‍ക്കാര് വകുപ്പുകളിലെ 105 വകുപ്പുകളില് സമഗ്രമായ ഭേദഗതികളാണ് അധികാരം ജനങ്ങള്‍ക്ക് സുതാര്യമാക്കുന്നതിനായി വരുത്തിയത്. ഇതോടെ സര്‍ക്കാറിന് തദ്ദേശ സ്ഥാപനങ്ങളുടെ മേല് ഉണ്ടായിരുന്ന ഒട്ടുമിക്ക അധികാരങ്ങളും ഒഴിവാക്കപ്പെട്ടു. കേന്ദ്ര പ്ലാനിംഗ് കമീഷനെ പോലും പുറകിലാക്കുന്ന ഭരണഘടനാ സംവിധാനമായി ആസൂത്രണ സമിതികളെ മാറ്റുന്ന വിപ്ലവകരമായ മാറ്റമാണ് ഇതിലൂടെ സംഭവിച്ചിരിക്കുന്നത്.\nതാഴെനിന്ന് മുകളിലേക്കുള്ള ആസൂത്രണം\nആസൂത്രണ വികേന്ദ്രീകരണത്തിനായി കേന്ദ്ര പ്ലാനിംഗ് കമീഷന് മാര്‍ഗരേഖ നേരത്തേ നിശ്ചയിച്ചിരുന്നു. 1969-ലും '78-ലുമെല്ലാം പുറത്തു വന്ന ഈ മാര്‍ഗരേഖകളില് തദ്ദേശ സ്വയംഭരണ സ്ഥാപനങ്ങള്‍ക്ക് ഒരു വിലയും ഇല്ലായിരുന്നു. അന്നത്തെ ദുര്‍ബല ഘടനയില് കേരളത്തില് ആദ്യത്തെ ജില്ലാ തല ആസൂത്രണ പരീക്ഷണം നടന്നത് 1978-ല് കൊല്ലം ജില്ലയിലായിരുന്നു. അതു പക്ഷേ, ഉദ്യോഗസ്ഥ പ്രമാണിത്ത പരീക്ഷണമായി മാറുകയാണുണ്ടായത്. എണ്‍പതുകളുടെ അവസാനം തത്തുല്യമായി കണ്ണൂരിലും കോട്ടയത്തും ജില്ലാ പരീക്ഷണ പ്ലാനുകള് നടപ്പിലാക്കി. ദ്വിതല ബ്ലോക്ക് ആസൂത്രണ പദ്ധതികള് പോലും ജില്ലാതലത്തിലുള്ള പരീക്ഷണങ്ങളില് ഒതുങ്ങി. ജില്ലാ പ്ലാനുകള് വ്യാപകമായി പരീക്ഷിച്ച പശ്ചിമബംഗാള് പോലുള്ള ചില സംസ്ഥാനങ്ങളില് വിവിധ ഡിപ്പാര്‍ട്ട്‌മെന്റുകളുടെ വകുപ്പുതല നിര്‍വഹണമായി അത് കേന്ദ്രീകരിക്കപ്പെട്ടു. ആസൂത്രണത്തിന്റെ മുകളില്‍നിന്ന് താഴേക്കുള്ള നിര്‍വഹണമായിരുന്നു അവയൊക്കെ. എന്നാല്, ഇതില്‍നിന്ന് വ്യത്യസ്തമായി താഴെനിന്ന് പദ്ധതികള് ഗ്രാമസ്വഭാവമനുസരിച്ച് രൂപപ്പെടുത്തി നിര്‍വഹിക്കുന്ന ജനകീയ സംരംഭമാവുകയായിരുന്നു കേരളത്തിലെ ജനകീയാസൂത്രണം. ഉദ്യോഗസ്ഥ കേന്ദ്രീകരണത്തില്‍നിന്ന് ജനകീയ വികേന്ദ്രീകരണത്തിലേക്ക് പദ്ധതി നിര്‍വഹണം തിരുത്തപ്പെട്ടു. അധികാരം താഴെ തട്ടിലെ ഉദ്യോഗസ്ഥര്‍ക്കല്ല, താഴെ തട്ടിലെ ജനപ്രതിനിധികള്‍ക്കാണ് എന്നത് വലിയ ചുവടുവെപ്പായിരുന്നു. കേരളത്തിലെ പഞ്ചായത്തീരാജ്-നഗരപാലികാ നിയമം ആസൂത്രണ സമിതികളില് അംഗമാകാനുള്ള അവകാശം ഓരോ പൗരന്നും നല്‍കുന്നുണ്ട്. ഭരണഘടനാ ഭേദഗതിയോടെ ഗ്രാമസഭകള് വലിയ പ്രാധാന്യമുള്ള ജനാധിപത്യകേന്ദ്രങ്ങളായി മാറി.\n1996 ജൂലൈ മാസം ചേര്‍ന്ന സംസ്ഥാന ആസൂത്രണ ബോര്‍ഡ് ഒമ്പതാം പഞ്ചവത്സര പദ്ധതിക്ക് സമീപന രേഖ തയാറാക്കിയതോടെയാണ് വിപ്ലവകരമായ ചുവടുവെപ്പ് തുടങ്ങിയത്. ഈ പരിപാടിക്ക് മാര്‍ഗനിര്‍ദേശം നല്‍കുന്നതിനു വേണ്ടി ഇ.എം.എസ് നമ്പൂതിരിപ്പാട് ചെയര്‍മാനും മുന്‍മുഖ്യമന്ത്രിമാരായ കെ. കരുണാകരന്, എ.കെ ആന്റണി, പി.കെ വാസുദേവന് നായര്, മുന് പ്രതിപക്ഷ നേതാവ് വി.എസ് അച്യൂതാനന്ദന്, വി.ആര് കൃഷ്ണയ്യര്, സുകുമാര് അഴീക്കോട്, പ്രഫ. കെ.എന് രാജ് എന്നിവര് ഉപാധ്യക്ഷന്മാരുമായി 451 അംഗ ഉന്നതതല മാര്‍ഗനിര്‍േദശക സമിതി നിലവില് വന്നു. ഈ സമിതിയുടെ ആദ്യയോഗം 1996 ആഗസ്റ്റ് 17-ന് (1172 ചിങ്ങം ഒന്നിന്) ചേര്‍ന്നതോടെയാണ് ജനകീയാസൂത്രണം കേരളത്തില് ചുവടുവെച്ചത്. ഒന്നാം ഘട്ടത്തില് ഗ്രാമസഭകളുടെ യോഗവും വികസന സെമിനാറും ചേര്‍ന്ന് 1997 മാര്‍ച്ചില് കര്‍മസമിതികള് പദ്ധതികള് ആവിഷ്‌കരിച്ചു. 1997 ഒക്‌ടോബറില് പദ്ധതി വിലയിരുത്തി പോരായ്മകള് പരിഹരിച്ച് മുന്നോട്ടു പോകുന്നതിന്റെ ഭാഗമായി സര്‍ക്കാര് വകുപ്പുകളെ ത്രിതല പഞ്ചായത്തുകള്‍ക്കും മുനിസിപ്പല് കോര്‍പറേഷനുകള്‍ക്കും വീതിച്ചുനല്‍കുന്ന പ്രക്രിയ പൂര്‍ത്തീകരിക്കുകയായിരുന്നു.\nഗ്രാമ-വാര്‍ഡ് സഭകളെന്ന അധികാരകേന്ദ്രം\nഗ്രാമസഭകള് പങ്കാളിത്ത ഭരണസംവിധാനത്തിനായി 73-ാം ഭരണഘടനാ ഭേദഗതിയിലൂടെ നിലവില് വന്നവയാണ്. 1994-ലെ കേരള പഞ്ചായത്തി രാജ് ആക്ട് പ്രകാരം പ്രദേശത്തെ ജനങ്ങള്‍ക്കു വേണ്ടി വികസന-ക്ഷേമ പ്രവര്‍ത്തനങ്ങള് നടത്തുന്നതിനുളള വിവിധ തീരുമാനങ്ങള് എടുക്കേണ്ട സമ്പൂര്‍ണ അധികാരം ഗ്രാമസഭകള്‍ക്കാണ്. ഗ്രാമപ്രദേശത്തെ എല്ലാ വോട്ടര്‍മാരും ഗ്രാമസഭയിലെ അംഗങ്ങളാണ്. കേരളത്തിലെ പഞ്ചായത്ത് ഭരണസംവിധാനം ത്രിതല പഞ്ചായത്തുകള്‍ക്കു പുറമെ ഗ്രാമസഭകള് കൂടി ഉള്‍പ്പെടുന്നതാണ്. നേരിട്ടുളള ജനാധിപത്യ ഭരണത്തിന്റെ ഉത്തമ മാതൃകകളായി ഗ്രാമസഭകള് വിജയകരമായി പ്രവര്‍ത്തിക്കുന്നു. ഗുണഭോക്തൃ തെരഞ്ഞെടുപ്പിനുളള സമ്പൂര്‍ണ അധികാരം മുതല് പ്രാദേശിക വികസനങ്ങളും പൗരന്മാരുടെ ക്ഷേമത്തിനുളള പദ്ധതികളും നിര്‍ദേശിക്കുന്നതിനുളള ചുമതലയും ഗ്രാമസഭകള്‍ക്കുണ്ട്. 73-ാം ഭരണഘടനാ ഭേദഗതിയുടെ സുപ്രധാന സവിശേഷതയാണ് ഗ്രാമസഭ. ഭരണഘടനയുടെ 243-ാം വകുപ്പ് ഗ്രാമസഭയെ ഗ്രാമത്തിന്റെ മുഴുവന് വോട്ടര്‍മാരും ഉള്‍ക്കൊള്ളുന്നതായി നിര്‍വചിച്ചു. സംസ്ഥാന നിയമസഭകള് വ്യവസ്ഥ ചെയ്യുന്ന അധികാരങ്ങളും പ്രവര്‍ത്തനങ്ങളും ഗ്രാമസഭ കൈയാളുമെന്നാണ് 243-എ വകുപ്പ് പ്രഖ്യാപിക്കുന്നത്. 1994-ലെ കേരള പഞ്ചായത്തി രാജ് നിയമത്തിന്റെ രണ്ടാം അധ്യായം (വകുപ്പ് 3) വിഭാവനം ചെയ്ത ഗ്രാമസഭയുടെ ഘടനാ വിശദാംശങ്ങളനുസരിച്ചാണ് പിന്നീട് അതിന്റെ പ്രവര്‍ത്തന രൂപരേഖ സംസ്ഥാന സര്‍ക്കാര് നിര്‍ണയിച്ചത്.\nപഞ്ചായത്തുകളുടെ മാതൃകയില് മുനിസിപ്പാലിറ്റികളിലും കോര്‍പറേഷനുകളിലും വാര്‍ഡ് സഭകളാണ് നിലവിലുള്ളത്. ഒരു ലക്ഷത്തിനു പുറത്ത് വോട്ടര്‍മാരുള്ളിടത്ത് വാര്‍ഡ് കമ്മിറ്റികളും ഉണ്ട്. വാര്‍ഡ് മെമ്പര് കണ്‍വീനറായുള്ള ഗ്രാമസഭ വര്‍ഷത്തില് എത്ര തവണ നിര്‍ബന്ധമായും ചേര്‍ന്നിരിക്കണമെന്നുണ്ട്. വാര്‍ഡിന്റെ വോട്ടര് പട്ടികയില് പേരുള്ള എല്ലാവരും ഗ്രാമസഭാ അംഗങ്ങളാണ്. വാര്‍ഡിലെ മുന്‍വര്‍ഷത്തെ വികസന പരിപാടികള്, നടപ്പു വര്‍ഷത്തില് ഏറ്റെടുക്കാനുദ്ദേശിക്കുന്ന വികസന പരിപാടികളുടെ രൂപരേഖ, അതിനു വേണ്ടി വരുന്ന ചെലവുകള് സംബന്ധിച്ച റിപ്പോര്‍ട്ട്, വാര്‍ഷിക കണക്കുകള് എന്നിവ ഗ്രാമസഭ മുമ്പാകെ വെക്കണം. ഗ്രാമസഭയുടെ ഏതെങ്കിലും മുന്‍തീരുമാനം നടപ്പിലാക്കാന് കഴിയാതെ വന്നാല് അധ്യക്ഷന് അതിനുള്ള കാരണം സഭയില് റിപ്പോര്‍ട്ട് ചെയ്യണം. ഗ്രാമസഭ ചേരുന്ന വിവരം നോട്ടീസ് വഴി ഓരോ വോട്ടര്‍ക്കും ലഭിച്ചുവെന്ന് ഉറപ്പു വരുത്തണം. തുടക്കത്തില് ഗ്രാമസഭയുടെ കാര്യങ്ങള് വിളംബരം ചെയ്യുന്ന വാര്‍ത്താ ബോര്‍ഡുകളാണ് ഗ്രാമങ്ങളില് സ്ഥാപിച്ചിരുന്നത്. ഇപ്പോള് അത് ഗ്രാമസഭ അറിയിപ്പുകള്‍ക്ക് മാത്രമായി ഒരു ഓണ്‍ലൈന് പോര്‍ട്ടല് വികസിപ്പിച്ചു. ഇതില് പ്രവേശിച്ചാല് ഗ്രാമസഭാ സമയ ക്രമം, വാര്‍ഡ് സഭാ നടപടികള്, തീരുമാനങ്ങള്, യോഗത്തിലെ ക്വാറം തുടങ്ങി എല്ലാ വിവരങ്ങളും ലഭ്യമാവും. ഒരു സാമ്പത്തിക വര്‍ഷത്തില് മൂന്ന് മാസത്തില് ഒരിക്കല് എന്ന ക്രമത്തില് യോഗം ചേര്‍ന്നിരിക്കണം.\nഒരു ഗ്രാമസഭയിലെയോ വാര്‍ഡ് സഭയിലെയോ 10 ശതമാനം അംഗങ്ങള് രേഖാമൂലം ആവശ്യപ്പെട്ടാല് ഉന്നയിക്കപ്പെട്ട ആവശ്യം ചര്‍ച്ച ചെയ്യാന് സഭയുടെ പ്രത്യേക യോഗം പതിനഞ്ചു ദിവസത്തിനകം വിളിച്ചുകൂട്ടണമെന്നാണ് നിയമം. നിയമാനുസൃതമായി തന്നെ ചോദ്യം ചെയ്യാന് ജനങ്ങള്‍ക്ക് അവകാശമുണ്ട് എന്നര്‍ഥം. ഇങ്ങനെ വിളിച്ചുകൂട്ടപ്പെടുന്ന വിശേഷാല് സഭ രണ്ടു സാധാരണ യോഗങ്ങള്‍ക്കിടയില് ഒരിക്കല് മാത്രമാണെന്ന് നിജപ്പെടുത്തിയിട്ടുണ്ട്. ഇതിനു പുറമെ സര്‍ക്കാര് ആവശ്യപ്പെടുന്ന മുറക്കും വിശേഷാല് സഭ ചേരാം. വാര്‍ഡിന്റെ പദ്ധതി രൂപീകരണം, പഞ്ചായത്ത് പ്ലാന് ഫണ്ടുകളുടെ നിര്‍വഹണ മാര്‍ഗങ്ങള്, പദ്ധതി നിര്‍വഹണത്തിലെ ജനകീയ പങ്കാളിത്തം, ഗുണഭോക്തൃ പങ്കാളിത്തം തുടങ്ങി വാര്‍ഡിലെ എല്ലാ പ്രവര്‍ത്തനങ്ങളുടെയും നേതൃപരമായ പങ്കും അധികാരവും ഗ്രാമസഭകള്‍ക്കാണ്. വാര്‍ഡിലെ അമ്പതു പേരെങ്കിലും ഹാജരായാല് ക്വാറം തികയുന്ന ഈ സംവിധാനം രാഷ്ട്രീയമായി ദുരുപയോഗം ചെയ്യപ്പെടുന്നുവെന്ന പരാതി നിലവിലുണ്ട്.\nവിവിധ സേവന പദ്ധതികളുടെ ഗുണഭോക്തൃ ലിസ്റ്റ് തയാറാക്കുന്നത് ഗ്രാമസഭയിലാണ്. തെരുവ് വിളക്കുകള്, വാട്ടര് ടാപ്പുകള്, പൊതുകിണറുകള്, സാനിറ്റേഷന് യൂനിറ്റുകള്, ജലസേചന സൗകര്യങ്ങള്, പൊതുസൗകര്യ പദ്ധതികള് തുടങ്ങിയവ എവിടെ സ്ഥാപിക്കണമെന്ന് തീരുമാനിക്കേണ്ടത് സഭയിലാണ്. പഞ്ചായത്ത് ഭരണസമിതി ആ തീരുമാനത്തിന് അനുമതി നല്‍കുകയേ ചെയ്യുന്നുള്ളൂ. സര്‍ക്കാറില്‍നിന്ന് ലഭിക്കുന്ന പെന്‍ഷന്, സബ്‌സിഡി തുടങ്ങിയ ക്ഷേമസഹായങ്ങളുടെ അര്‍ഹത നിര്‍ണയിക്കാനും അയോഗ്യത ചോദ്യം ചെയ്യാനും ഗ്രാമസഭക്കാണ് അവകാശം. പദ്ധതികള്‍ക്ക് ഗുണഭോക്താക്കള് പഞ്ചായത്തില് നല്‍കിയ അപേക്ഷ അതത് ഗ്രാമസഭകള്‍ക്ക് കൈമാറി അവിടെ നിന്ന് അപേക്ഷകരുടെ മുന്‍ഗണനാ ലിസ്റ്റ് തയാറാക്കുേമ്പാള് അപേക്ഷകരുടെ സാന്നിധ്യമുണ്ടാവുക എന്നത് പറയാനുള്ള അവകാശത്തിന്റെ ഭാഗമായി അനുവദിക്കപ്പെട്ടതാണ്. ഇങ്ങനെ അംഗീകരിക്കുന്ന ലിസ്റ്റിന്റെ മുന്‍ഗണനാ ക്രമത്തില് ഗ്രാമപഞ്ചായത്തിന് പിന്നെ മാറ്റം വരുത്താന് അവസരമില്ല.\nഒരു ലക്ഷത്തില് കൂടുതല് ജനസംഖ്യയുള്ള മുനിസിപ്പാലിറ്റികളില് രൂപവല്‍ക്കരിക്കേണ്ട വാര്‍ഡ് മെമ്പര് ചെയര്‍മാനായ കമ്മിറ്റിയില് വാര്‍ഡിലെ റസിഡന്‍സ് അസോസിയേഷന് അംഗങ്ങളില്‍നിന്ന് 15 പേരെ ഉള്‍പ്പെടുത്തണമെന്നുണ്ട്. ഇതിനായി ചില വാര്‍ഡുകളില് ക്ലസ്റ്റര് തിരിച്ച് റസിഡന്‍സ് അസോസിയേഷനുകള് രൂപവല്‍ക്കരിക്കേണ്ടത് സാമൂഹിക ബാധ്യതയാണ്. വാര്‍ഡിലെ അയല്‍ക്കൂട്ടങ്ങളില്‍നിന്ന് 20 പേര്, നഗരസഭയുടെ പരിധിയിലുള്ള രാഷ്ട്രീയ കക്ഷികള് നിര്‍ദേശിക്കുന്ന ഒരാള് വീതം, അംഗീകൃത വിദ്യാഭ്യാസ സ്ഥാപനങ്ങളിലെ മേധാവികള്. നഗരസഭാ ചെയര്‍പേഴ്‌സണിനും വാര്‍ഡിലെ കൗണ്‍സിലര്‍ക്കും 20 പേരെ നാമനിര്‍ദേശം ചെയ്യുന്നതിന് അനുവാദം നല്‍കിയേടത്തും മാനദണ്ഡം വെച്ചിട്ടുണ്ട്. വാര്‍ഡില് പ്രവര്‍ത്തിക്കുന്ന സാംസ്‌കാരിക-വിദ്യാഭ്യാസ-സന്നദ്ധ സംഘടനകള്, വാണിജ്യ-വ്യവസായ സ്ഥാപനങ്ങള് എന്നിവിടങ്ങളില്‍നിന്ന് പത്തു പേരെയും വാര്‍ഡില് തൊഴില്‍പരമായി പ്രവര്‍ത്തിക്കുന്നവരില് അഞ്ചു പേരെയും, രജിസ്‌ട്രേഡ് ട്രേഡ് യൂനിയനുകളില്‍നിന്ന് അഞ്ചു പേരെയും മാത്രമേ നോമിനേറ്റ് ചെയ്യാവൂ. വാര്‍ഡ് കമ്മിറ്റികളുടെയും വാര്‍ഡ് സഭകളുടെയും ചുമതലകള് കേരള മുനിസിപ്പല് നിയമം വകുപ്പ് 45-ല് വിശദീകരിക്കുന്നുണ്ട്.\nപദ്ധതികളുടെ ആവിഷ്‌കാരത്തിന് കാലതാമസമുണ്ടാവുകയും, നിര്‍വഹണത്തിന് ബജറ്റ് വാര്‍ഷികാവസാനം നെട്ടോട്ടമോടി എന്തൊക്കെയോ കാട്ടിക്കൂട്ടുകയും ചെയ്യുന്ന നിലയിലാണ് തുടക്കത്തില് മുന്നോട്ടു പോയത്. ഇപ്പോള് അതില് ജാഗ്രത കൈവന്നിട്ടുണ്ട്. ഗ്രാമസഭയുടെ കാര്യപരിപാടി നിശ്ചയിക്കുന്നതു മുതല് കര്‍മസമിതികളുടെ രൂപവല്‍ക്കരണം, പദ്ധതി രൂപവല്‍ക്കരണത്തിനുള്ള വികസനരേഖ തയാറാക്കല്, വികസന റിപ്പോര്‍ട്ടിന്റെ ഘടന, വികസന മേഖലയുടെ മുന്‍ഗണനാ രീതി തുടങ്ങിയ എല്ലാ കാര്യങ്ങള്‍ക്കും വ്യക്തമായ മാര്‍ഗനിര്‍ദേശങ്ങളുണ്ട്. ഗ്രാമസഭയില് ഒരംഗം വിയോജനക്കുറിപ്പ് രേഖപ്പെടുത്തിയ വിഷയത്തില് പോലും ഗൗരവതരമായ തുടര് നടപടി ഉറപ്പു നല്‍കുന്നു ഗ്രാമസഭ. തുടക്കത്തില് അപരിചിതത്വം കൊണ്ട് ഒട്ടേറെ ദൗര്‍ബല്യങ്ങള് കാണിച്ച ഗ്രാമസഭയുടെ ആദ്യവര്‍ഷം തന്നെ അതില് പങ്കെടുത്തവരുടെ ആനുപാതിക വിവരം ശ്രദ്ധേയമായിരുന്നു. 1997-ലെ അവലോകന റിപ്പോര്‍ട്ടില് സംസ്ഥാനത്ത് മൊത്തം പങ്കാളികളായവരില് 24.82 ശതമാനം മാത്രമായിരുന്നു സ്ത്രീപങ്കാളിത്തം. സ്ത്രീകളുടെ അധികാര പങ്കാളിത്തം തുല്യമായി വീതിച്ചുനല്‍കിയിട്ടും ഗ്രാമസഭകളിലെ അസാന്നിധ്യം ഇന്നും ചിലേടത്ത് തുടരുന്നു. സ്ത്രീ സംവരണ വാര്‍ഡിലെ വനിതാ മെമ്പര്‍ക്ക് മുകളില് അവിടത്തെ പാര്‍ട്ടി പുരുഷാധിപത്യം വാഴുന്നുവെന്നത് ചില ഗ്രാമസഭകളിലെത്തിയാല് നമുക്ക് ബോധ്യമാവും. അത് മറികടക്കാന് പുതിയ ജനപ്രതിനിധികളായ വനിതകള്‍ക്ക് കഴിയണം.\nപദ്ധതികളുടെ ജനകീയ ചാലുകള്\nഎല്ലാ വികസന പദ്ധതികളുടെയും ജനക്ഷേമ സംരംഭങ്ങളുടെയും ജനകീയ ചാനലാണ് തദ്ദേശ സ്ഥാപനങ്ങള്. കേന്ദ്രാവിഷ്‌കൃത പദ്ധതികള് ബ്ലോക്ക് പഞ്ചായത്തുകളും, നഗരകേന്ദ്രീകൃത കേന്ദ്ര പദ്ധതികള് മുനിസിപ്പാലിറ്റികളും, ആരോഗ്യമേഖലയുള്‍പ്പെടെയുള്ള പ്രവര്‍ത്തനങ്ങള് ജില്ലാ പഞ്ചായത്തും പരസ്പര ധാരണയോടെ നിര്‍വഹിക്കുന്നു.\nപഞ്ചായത്തീരാജ്-നഗരപാലികാ നിയമം പ്രാബല്യത്തില് വന്നതോടെ ദാരിദ്ര്യ നിര്‍മാര്‍ജനം ത്രിതല പഞ്ചായത്തുകളുടെയും നഗരസഭകളുടെയും അനിവാര്യ ചുമതലയായി തീര്‍ന്നു. കുടുംബശ്രീയുടെ ത്രിതല സംഘടനാ സംവിധാനം ഇതില് സുപ്രധാനമാണ്. മൈക്രോ ഫിനാന്‍സ് വായ്പാപദ്ധതി ഉള്‍പ്പെടെ 17-ഓളം മേഖലകളില് പരന്നു കിടക്കുന്നു ഈ സേവനം. ദുരിതാശ്വാസ പദ്ധതിയായ വള്‍ണറബിലിറ്റി റിഡക്ഷന് ഫണ്ട്, പലിശ സബ്‌സിഡി, ബാങ്ക് ലിങ്കേജ് വായ്പ, മാച്ചിംഗ് ഗ്രാന്റ്, റിവോള്‍വിംഗ് ഫണ്ട്, കമ്യൂണിറ്റി ഇന്‍വെസ്റ്റ്‌മെന്റ് ഫണ്ട്, കുടുംബശ്രീ ഇന്‍ഷൂറന്‍സ് ഫണ്ട്, സംഘകൃഷി ഫണ്ട്, മൈക്രോ സംരംഭങ്ങള്, അഗതിരഹിത കേരളം പദ്ധതി, ബഡ്‌സ് സ്‌കൂള്, ബാലസഭ, പ്രധാനമന്ത്രി ആവാസ് യോജന, സ്ത്രീശാക്തീകരണ ഫണ്ട് എന്നിവ ഇതില് പെടുന്നു.\nലൈഫ് മിഷന് സമ്പൂര്‍ണ പാര്‍പ്പിട പദ്ധതി, ജനസൗഹൃദ സര്‍ക്കാര് ആശുപത്രി, പൊതുവിദ്യാഭ്യാസ സംരക്ഷണ യജ്ഞം, ഹരിതകേരളം എന്നീ ചതുര്‍ഘടനയുള്ള നവകേരളം കര്‍മപദ്ധതി സമീപകാലത്ത് നടപ്പിലാക്കിയ ഏറെ ആകര്‍ഷണീയമായ ഒന്നാണ്.\nഅടുത്ത5വര്‍ഷം കൊണ്ട് ഭവനവും ഭൂമിയും ഇല്ലാത്ത എല്ലാവര്‍ക്കും സുരക്ഷിതത്വമുള്ള ഭവനത്തോടൊപ്പം ജീവിതസുരക്ഷയും ഉറപ്പുവരുത്തുന്നതു വഴി കേരളത്തിന്റെ സാമൂഹിക/പശ്ചാത്തല മേഖലയില് കാര്യമായ മാറ്റം ഉണ്ടാക്കുക എന്നതാണ് ലൈഫ് മിഷന്റെ ലക്ഷ്യം. ഭൂമിയുള്ള ഭവനരഹിതര്, ഭവനനിര്‍മാണം പൂര്‍ത്തിയാക്കാന് കഴിയാത്തവര്/വാസയോഗ്യമല്ലാത്ത ഭവനം ഉള്ളവര് എന്നിവര്‍ക്കു വേണ്ടിയുള്ള ദേശീയ ഗ്രാമീണ തൊഴിലുറപ്പു പദ്ധതി, ദേശീയ ഗ്രാമീണ തൊഴിലുറപ്പു പദ്ധതിയുടെ മാതൃകയില് നഗര പ്രദേശത്ത് കായിക അധ്വാനത്തിന് തയാറുള്ളവര്‍ക്ക് തൊഴില് ലഭ്യമാക്കാനുള്ള പദ്ധതി, ഗ്രാമീണ കുടുംബങ്ങളുടെ ഉപജീവനമാര്‍ഗം അഭിവൃദ്ധിപ്പെടുത്താന് അവിദഗ്ധ കായിക തൊഴില് ചെയ്യാന് താല്‍പ്പര്യമുള്ള കുടുംബങ്ങള്‍ക്ക് പ്രതിവര്‍ഷം 100 ദിവസത്തെ തൊഴില് നല്‍കുന്ന അയ്യങ്കാളി തൊഴിലുറപ്പു പദ്ധതി, വാര്‍ധക്യകാല പെന്‍ഷന്, വിധവകള്‍ക്കും വിവാഹ മോചിതര്‍ക്കും പെന്‍ഷന്, വികലാംഗ പെന്‍ഷന്, കര്‍ഷക തൊഴിലാളി പെന്‍ഷന്, അമ്പതു വയസ്സിനു മുകളിലുള്ള അവിവാഹിതകള്‍ക്കു പെന്‍ഷന്, തൊഴില്‍രഹിത വേതനം, സാധു വിധവകളുടെ പെണ് മക്കള്‍ക്കുള്ള വിവാഹ ധനസഹായം, കുടുംബശ്രീ സമ്പാദ്യ വായ്പാ പദ്ധതി, ദേശീയ നഗര ഉപജീവന മിഷന് (എന്.യു.എല്.എം)- ശുചിത്വ മിഷന് പദ്ധതികള്, ദാരിദ്ര്യരേഖക്ക് താഴെയുള്ള എല്ലാ ഭവനരഹിതര്‍ക്കും വീട് നല്‍കുക, എല്ലാ ഭൂരഹിത ഭവനരഹിതര്‍ക്കും സ്ഥലവും വീടും നല്‍കുക എന്നീ ലക്ഷ്യങ്ങളോടെ ആവിഷ്‌കരിച്ചിട്ടുള്ള ഇ.എം.എസ് ഭവനപദ്ധതി, പട്ടികജാതി/പട്ടികവര്‍ഗക്കാര്‍ക്കും ഇതര സമുദായങ്ങളില്‍പെട്ടവര്‍ക്കും സൗജന്യമായി വീടുകള് നിര്‍മിച്ചു നല്‍കിക്കൊണ്ട് അവരുടെ പാര്‍പ്പിട പ്രശ്‌നത്തിന് ശാശ്വത പരിഹാരം കാണുന്നതിനുള്ള കേന്ദ്രാവിഷ്‌കൃത പദ്ധതിയായ ഇന്ദിരാ ആവാസ് യോജന, 2022-ാം ആണ്ടോടെ ഇന്ത്യയുടെ 75-ാം സ്വാതന്ത്ര്യ ദിനാഘോഷ വേളയില് നഗരപ്രദേശത്തെ എല്ലാവര്‍ക്കും ഭവനം ലഭ്യമാകണം എന്ന ലക്ഷ്യത്തോടെ കേന്ദ്രസര്‍ക്കാര് വിഭാവനം ചെയ്ത പ്രധാനമന്ത്രി ആവാസ് യോജന (പി.എം.എ.വൈ), ചേരിരഹിത ഇന്ത്യ എന്ന ലക്ഷ്യം വച്ച് കേന്ദ്രസര്‍ക്കാര് വിഭാവനം ചെയ്ത് സംസ്ഥാന സര്‍ക്കാരുകളുടെയും തദ്ദേശ സ്വയംഭരണ സ്ഥാപനങ്ങളുടെയും സംയുക്ത ആഭിമുഖ്യത്തില് നടപ്പിലാക്കുന്ന രാജീവ് ആവാസ് യോജന തുടങ്ങി തദ്ദേശ സ്ഥാപനങ്ങളിലൂടെ നിര്‍വഹിക്കപ്പെടുന്ന സേവന പദ്ധതികള് നിരവധിയാണ്.\nജനങ്ങളുടെ അധികാര കേന്ദ്രമെന്നതു പോലെ തന്നെ കക്ഷിരാഷ്ട്രീയത്തിനതീതമായ പങ്കാളിത്ത നിര്‍വഹണ സംവിധാനമെന്ന നിലയിലാണ് ത്രിതലപഞ്ചായത്ത് സംവിധാനത്തിലെ വികസന ഘടന വിഭാവനം ചെയ്യപ്പെട്ടിട്ടുള്ളത്. എന്നാല്, ഇതിന്റെ അന്തസ്സത്ത പരിപാലിക്കുന്നതില് പലപ്പോഴും രാഷ്ട്രീയ തിമിരം തടസ്സമായിട്ടുണ്ട്. ഗുണഭോക്തൃ ലിസ്റ്റ് തയാറാക്കുന്ന ഏറ്റവും അടിത്തട്ടിലെ നടപടികള് മുതല് വാര്‍ഡ്തല പദ്ധതിവിഹിതം നിശ്ചയിക്കുന്നതിലെ ഭരണതല മുന്‍ഗണനാ കാര്യം വരെ രാഷ്ട്രീയ ലാക്കോടെ നിര്‍വഹിക്കപ്പെടുന്നു എന്നതാണ് സത്യം.\nതദ്ദേശ സ്ഥാപനങ്ങളെ അഴിമതിമുക്തമാക്കാനും കൂടുതല് കാര്യക്ഷമമാക്കാനും ലക്ഷ്യമിട്ടുകൊണ്ട് For The People എന്ന പരാതി പരിഹാര സെല് രൂപം കൊണ്ടപ്പോള് കുമിഞ്ഞുകൂടിയ ആക്ഷേപങ്ങളിധികവും ഭരണഘടനാ സംവിധാനത്തിനുള്ളിലെ രാഷ്ട്രീയ പക്ഷപാതിത്വങ്ങളെക്കുറിച്ചായിരുന്നു. തദ്ദേശ സ്ഥാപനങ്ങളുമായി ബന്ധപ്പെട്ട സ്വജന പക്ഷപാതത്തെക്കുറിച്ചോ സേവന ലഭ്യതക്ക് അനാവശ്യമായ കാലതാമസം നേരിടുന്നതു സംബന്ധിച്ചോ അഴിമതിയെക്കുറിച്ചോ ഉള്ള വിവരങ്ങള് പരമാവധി തെളിവു സഹിതം ഓഡിയോ-വീഡിയോ ക്ലിപ്പുകള് അപ്ലോഡ് ചെയ്യാവുന്ന ഒരു പോര്‍ട്ടല് തന്നെ പഞ്ചായത്ത് വകുപ്പ് നടപ്പിലാക്കിയിട്ടുണ്ട്. അത് പരമാവധി ഉപയോഗിച്ച് രാഷ്ട്രീയമായ എല്ലാ ഹുങ്കുകളെയും ചോദ്യം ചെയ്യാന് വോട്ടര്‍മാരെ പ്രാപ്തരാക്കാനുള്ള ബോധവല്‍ക്കരണം അനിവാര്യമാണ്.\nഅധികാര വികേന്ദ്രീകരണം ജനകേന്ദ്രീകൃതമായ വിധത്തില് സ്ഥാപനവല്‍ക്കരിക്കുന്ന പ്രക്രിയയില് തദ്ദേശ സ്വയംഭരണ സ്ഥാപനങ്ങളെ ശക്തിപ്പെടുത്താന് ആവശ്യമായ മാര്‍ഗനിര്‍ദേശങ്ങള് സര്‍ക്കാറിന് നല്‍കുന്നതിന് 'ലോക്കല് ഗവണ്‍മെന്റ് കമീഷന്' എന്ന ഒരു സംവിധാനത്തെ സര്‍ക്കാര് നിയോഗിച്ചിട്ടുണ്ട്. നവകേരള മിഷന് പ്രവര്‍ത്തനങ്ങളുടെ പശ്ചാത്തലത്തില് സംസ്ഥാനത്തെ വികേന്ദ്രീകൃത ജനാധിപത്യ സംവിധാനങ്ങളുടെ സ്ഥാപനവല്‍ക്കരണം കാലികമായ പരിഷ്‌കാരങ്ങളോടെ പൂര്‍ത്തീകരിക്കുന്നതിനുള്ള പ്രവര്‍ത്തനങ്ങളാണ് ലോക്കല് ഗവണ്‍മെന്റ് കമീഷന് ഏറ്റെടുത്തിരിക്കുന്നത്. ഇത് നിഷ്പക്ഷമായി നിര്‍വഹിക്കപ്പെടുമെന്നാണ് നാം പ്രതീക്ഷിക്കുന്നത്.\nവേണം ഒരാത്മ പരിശോധനാ ധവളപത്രം\nഉല്‍പാദന, പശ്ചാത്തല വികസന മേഖലകളില് വലിയ വിപ്ലവമാവുമെന്നാണ് ജനകീയാസൂത്രണ പദ്ധതി നടപ്പിലാക്കുേമ്പാള് ഇ.എം.എസ് നമ്പൂതിരിപ്പാടിനെയും വി.ആര് കൃഷണയ്യരെയും സുകുമാര് അഴീക്കോടിനെയും പോലുള്ളവരെ മുന്നില് നിര്‍ത്തി സര്‍ക്കാര് പ്രഖ്യാപിച്ചത്. ആ പ്രഖ്യാപനത്തിന്റെ കാല് നൂറ്റാണ്ട് 2021-ല് പൂര്‍ത്തിയാകുന്ന വേളയിലാണ് പുതിയ തദ്ദേശസ്ഥാപന സാരഥികളെ നാം തെരഞ്ഞെടുക്കാന് പോകുന്നത്. ഈ വേളയില് ഒരാത്മ പരിശോധനാ ധവളപത്രം ഭരണ നേതൃത്വം പുറത്തിറക്കണം. 25 വര്‍ഷം മുമ്പുണ്ടായിരുന്ന കാര്‍ഷിക ഭൂമി നമുക്ക് നിലനിര്‍ത്താനായോ? ഉല്‍പാദനക്ഷമത കൈവരിക്കാനായോ? കോവിഡ് ഭയന്ന് ഇപ്പോള് നാം സ്വീകരിച്ച സ്വയം ഉല്‍പാദന ബോധത്തിന്റെ ഒരംശം കഴിഞ്ഞ കാല് നൂറ്റാണ്ടിനിടയില് വളര്‍ത്തിയെടുക്കാന് നമുക്ക് കഴിഞ്ഞോ?\nസംസ്ഥാനത്തിന്റെ മൊത്തം മൂല്യവര്‍ധനവില് (ജി.എസ്.വി.എ) കൃഷി അനുബന്ധ മേഖലകളുടെ പങ്ക് 2014-ല് 12.37 ശതമാനമാണെങ്കില് 2019-ല് അത് 8.77 ചുരുങ്ങി എന്ന് സംസ്ഥാന പ്ലാനിംഗ് ബോര്‍ഡിന്റെ ഏറ്റവും പുതിയ സാമ്പത്തിക റിവ്യൂവില് പറയുന്നുണ്ട്.\nകേരളത്തിന്റെ മുഖ്യഭക്ഷ്യവിളയായ നെല്ല് സംസ്ഥാനത്തെ കൃഷി വിസ്തൃതിയുടെ 7.7 ശതമാനമാണ്. കഴിഞ്ഞ ദശാബ്ദത്തിലെ കൃഷിസ്ഥലത്തിന്റെ വിസ്തൃതി പരിശോധിച്ചാല് നെല്‍കൃഷി ചെയ്യുന്ന സ്ഥലത്തിന്റെ വിസ്തൃതി കൂടുതല് രേഖപ്പെടുത്തിയത് 2009-10 ലാണെന്നു കാണാം. 2009-'10 ല് 2.34 ലക്ഷം ഹെക്ടര് പ്രദേശത്താണ് നെല്‍കൃഷി ചെയ്തിരുന്നത്. ഉല്‍പാദനം 5.98 ലക്ഷം ടണ് ആയിരുന്നു. 2009-'10 വര്‍ഷവുമായി താരതമ്യം ചെയ്യുമ്പോള് 2018-'19-ല് നെല്ലിന്റെ ഉല്‍പാദനം 3.5 ശതമാനവും, കൃഷി വിസ്തൃതിയില് 15 ശതമാനവും കുറവ് രേഖപ്പെടുത്തി. ഗുരുതരമാണീ വിവരങ്ങള്.\nകേരളത്തിലെ പ്രധാന വിളകളിലൊന്നാണെങ്കിലും, കഴിഞ്ഞ വര്‍ഷങ്ങളിലെ കണക്കനുസരിച്ച് സംസ്ഥാനത്തെ തെങ്ങുകൃഷിയുടെ പുരോഗതി പ്രോത്സാഹനജനകമല്ല. സംസ്ഥാനത്ത് 2017-'18-നെ അപേക്ഷിച്ച് 2018-'19-ല് 1.32 ശതമാനം വര്‍ധനവാണ് നാളികേര ഉല്‍പാദനത്തില് ഉണ്ടായത്. രാജ്യത്തെ അഞ്ച് പ്രധാന നാളികേര ഉല്‍പാദന സംസ്ഥാനങ്ങളില് തെങ്ങ് കൃഷിയുടെ വിസ്തൃതിയിലും ഉല്‍പാദനത്തിലും കേരളം ഒന്നാമതാണെങ്കിലും ഉല്പാദനക്ഷമതയില് അഞ്ചാം സ്ഥാനത്താണ്. ആന്ധ്രാ പ്രദേശ്, തമിഴ്‌നാട്, പശ്ചിമ ബംഗാള്, കര്‍ണാടക എന്നിവയാണ് ഉല്‍പാദനക്ഷമതയില് ആദ്യ സ്ഥാനക്കാര് (നാളികേര വികസന ബോര്‍ഡ്, സ്റ്റാറ്റിസ്റ്റിക്‌സ് 2017-'18).\nസംസ്ഥാനത്ത് 7.61 ലക്ഷം ഹെക്ടറില് കൃഷി ചെയ്യപ്പെടുന്ന സംസ്ഥാനത്തെ പ്രധാന വിളയാണ് നാളികേരം. സംസ്ഥാനത്തെ മൊത്തം കൃഷി വിസ്തൃതിയുടെ 29.6 ശതമാനം തെങ്ങുകൃഷിയാണ്. 2009-'10 വര്‍ഷവുമായി താരതമ്യം ചെയ്യുമ്പോള് തെങ്ങു കൃഷിയുടെ വിസ്തൃതിയില് 2.2 ശതമാനവും ഉല്‍പാദനത്തില് 6.5 ശതമാനവും കുറവ് ഉണ്ടായി എന്നും സ്ഥിതിവിവരത്തില് പറയുന്നു.\nഈ പാശ്ചാത്തലത്തില് നാം ഉത്തരം തേടുന്ന ചില ചോദ്യങ്ങളുണ്ട്:\n1. പങ്കാളിത്ത ജനാധിപത്യം എന്ന ജനങ്ങളുടെ പങ്കാളിത്തം ഉറപ്പിക്കുന്ന (സി.പി.ഐ.എമ്മില് കോളിളക്കമായിത്തീര്‍ന്ന നാലാം ലോകവാദം എന്ന വിവാദത്തിനിടയായ പ്രയോഗമാണ് പങ്കാളിത്ത ജനാധിപത്യം) വികസന സംഘാടനം ഇന്ന് കറകളഞ്ഞ നിലയില് നിലനില്‍ക്കുന്നുണ്ടോ? ജാതിമതരാഷ്ട്രീയ ഭേദമന്യേ മുഴുവന് ജനങ്ങളെയും വികസനത്തില് പങ്കാളിയാക്കുക എന്നതാണല്ലോ പങ്കാളിത്ത ജനാധിപത്യവും ജനകീയാസൂത്രണവും നല്‍കുന്ന സന്ദേശം. ജനാധിപത്യ കേന്ദ്രീകരണം എന്നത് തത്ത്വമായി അംഗീകരിച്ച ഒരു പാര്‍ട്ടി സിലബസ്സിനുള്ളില് നിന്നു കൊണ്ട് താഴെക്ക് അധികാരം നല്‍കുക എന്ന കീഴാള തത്ത്വം തന്നെയല്ലേ ഇപ്പോഴും തുടരുന്നത്? തങ്ങളുടെ വാര്‍ഡ്, തങ്ങളുടെ പാര്‍ട്ടി ഗ്രാമം, കുടുംബം എന്ന സങ്കുചിതത്വത്തില്‍നിന്ന് ത്രിതല പഞ്ചായത്തുകളെയും മുനിസിപ്പല് കോര്‍പറേഷനുകളെയും മോചിപ്പിക്കാന് കഴിഞ്ഞോ?\n2. ഗ്രാമസഭ തന്നെയാണ് ഏറ്റവും പ്രധാനപ്പെട്ട ആസൂത്രണ സംവിധാനമെന്ന നിലയില് വികേന്ദ്രീകരിക്കപ്പെട്ട അധികാരം മുഴുവന് ജനങ്ങള്‍ക്കും ഉപയോഗപ്പെടുന്ന വിധത്തില് ആരംഭത്തിലുണ്ടായ ഗ്രാമസഭാ ചാരുത ഇന്ന് നിലനില്‍ക്കുന്നുണ്ടോ?\n3. ഉദ്യോഗസ്ഥ പ്രഭുക്കള്‍ക്ക് തീരെ യോജിപ്പുള്ള കാര്യമല്ല അധികാര വികേന്ദ്രീകരണം. ഉദ്യോഗസ്ഥ മേധാവിത്വം തകര്‍ക്കുന്ന വിധമുള്ള വിവിധ രംഗങ്ങളിലുള്ളവരുടെ പങ്കാളിത്തമുള്ള ആസൂത്രണവും നിര്‍വഹണവും ഇപ്പോള് നടക്കുന്നുണ്ടോ? സര്‍വീസിലിരിക്കുന്നവരും റിട്ടയര് ചെയ്തവരുമായ നിരവധി പേര് തങ്ങളുടെ ഒഴിവുസമയത്തിന്റെ ഒരു പങ്ക് പ്രാദേശിക ഭരണകൂടങ്ങളുടെ പദ്ധതി പ്രവര്‍ത്തനങ്ങള്‍ക്കു വേണ്ടി നീക്കിവെക്കാന് തയാറായ അനുഭവം ഇന്ന് ആവര്‍ത്തിക്കുന്നുണ്ടോ?\n4. കോണ്‍ട്രാക്ടര്‍മാരും ഉദ്യോഗസ്ഥരും കൂട്ടുചേര്‍ന്നുള്ള ഒരു ലോബി ഭരണ നേതൃത്വത്തിന്റെ സഹായത്തോടെ വര്‍ഷങ്ങളായി കൈയടക്കിവെച്ചിരിക്കുന്ന പ്രാദേശിക വികസന രംഗം അതില്‍നിന്ന് മുക്തമായെന്ന് പറയാമോ? ഗുണഭോക്തൃ സമിതികള് കരാറുകാരുടെ ബിനാമികളായിരുന്നുവെന്ന വസ്തുത മറച്ചുവെക്കാനാവുമോ?\n5. ബജറ്റിന്റെ 40 ശതമാനവും ജനകീയാസൂത്രണത്തിന് നീക്കിവെച്ച ആദ്യത്തെ നായനാര് സര്‍ക്കാറിന്റെ പദ്ധതി നിര്‍വഹണ ചടുലത പിന്നീട് ഉണ്ടായോ? പദ്ധതി വിഹിതം സാമ്പത്തിക വര്‍ഷാവസാനം വിനിയോഗിച്ചതായി രേഖപ്പെടുത്താന് വേണ്ടിയുള്ള വഴിപാട് വികസന പൂര്‍ത്തീകരണം പഞ്ചായത്തുകളില് എത്രയെത്ര പദ്ധതികളെ ദുര്‍ബലമാക്കി എന്ന് പഠനവിധേയമാക്കാമോ?\n6. കാര്‍ഷിക രംഗത്ത് 25 വര്‍ഷം എന്നത് വളരാനുള്ള ഏറ്റവും വലിയ കാലയളവാണെന്നിരിക്കെ ഇന്നും സംസ്ഥാനം കാര്‍ഷിക ഉല്‍പന്നങ്ങള്‍ക്ക് ഇതരസംസ്ഥാനങ്ങളെ ആശ്രയിക്കുകയല്ലേ? അതിന്റെ തോത് വിശകലനം ചെയ്യാമോ?\n7. ജനകീയാസൂത്രണത്തില് തദ്ദേശീയ സാമ്പത്തിക പങ്കാളിത്തം എന്ന ഘടനയനുസരിച്ച് പ്രാദേശിക വിഹിതം നേടിയെടുക്കുന്നതില് ആരംഭകാലത്തെന്നപോലെ ഇന്നും ജാഗ്രത നിലനിര്‍ത്താനായോ?\n8. ജനകീയാസൂത്രണത്തില് ജനകീയ ശ്രമദാനത്തെ ഉപയോഗിക്കുന്നതിന് ഗ്രാമസഭകള്‍ക്ക് കീഴിലുണ്ടായിരുന്ന കല്യാശ്ശേരി മോഡല് അയല്‍ക്കൂട്ട സംഘങ്ങള് ഇന്ന് എത്ര പഞ്ചായത്തുകളില് അധികാര വികേന്ദ്രീകരണത്തിന്റെ ശക്തിയായി നിലനില്‍ക്കുന്നുണ്ട്.?\n9. അധികാരത്തില് സ്ത്രീകളുടെ പങ്കാളിത്തം അരക്കിട്ടുറപ്പിക്കുന്ന ഗ്രാമസ്വരാജ് സങ്കല്‍പമനുസരിച്ച് സ്ത്രീശാക്തീകരണം യാഥാര്‍ഥ്യമായോ?\n10. ജനകീയാസൂത്രണം ആരംഭിക്കുന്നതിനു മുമ്പ് കല്യാശ്ശേരി മോഡല് എന്നും മറ്റുമായി ചൂണ്ടിക്കാണിക്കപ്പെട്ടിരുന്ന മാതൃകകളുടെ സമാനമായി കഴിഞ്ഞ 25 വര്‍ഷത്തിനകം ചൂണ്ടിക്കാണിക്കാന് പറ്റുന്ന ജനകീയാസൂത്രണത്തിന്റെ മാതൃകാ ഗ്രാമങ്ങളുടെ എണ്ണം എത്രയാണ്?


കോളജ് യൂണിയന് തെരഞ്ഞെടുപ്പ് : അടിമാലിയില് കെ.എസ്.യു-എസ്.എഫ്.ഐ. സംഘര്‍ഷം | Mangalam\nTuesday, July 23, 2019 Last Updated3Min 37 Sec ago English Edition\nകോളജ് യൂണിയന് തെരഞ്ഞെടുപ്പ് : അടിമാലിയില് കെ.എസ്.യു-എസ്.എഫ്.ഐ. സംഘര്‍ഷം\nഅടിമാലി: കോളജ് യൂണിയന് തെരഞ്ഞെടുപ്പിനെ തുടര്‍ന്ന് ടൗണില് സംഘര്‍ഷം. പോലീസുകാരും നേതാക്കളും അടക്കം നിരവധി പേര്‍ക്ക് പരുക്കേറ്റു. നിരവധി വാഹനങ്ങളും സ്‌ഥാപനങ്ങളും അക്രമത്തില് തകര്‍ന്നു. കോണ്‍ഗ്രസ് ഓഫീസ് കെട്ടിടത്തിനു മുകളില് നിന്നും കുപ്പികളും കല്ലും ഉപയോഗിച്ച് സംഘര്‍ഷസ്‌ഥലത്തേയ്‌ക്ക് എറിഞ്ഞത് പ്രശ്‌നം സങ്കീര്‍ണമാക്കി. തുടര്‍ന്ന് കോണ്‍ഗ്രസ് ഓഫീസിന്റെ ജനല് ചില്ലുകള് അടക്കം എറിഞ്ഞുടച്ചു. തലയ്‌ക്ക് ഗുരുതരമായി പരുക്കേറ്റ കോണ്‍ഗ്രസ് പ്രവര്‍ത്തകനായ കരിക്കുളംപുത്തന്‍പുരയില് കെ.എസ്. മൊയ്‌തുവി (47) നെ എറണാകുളത്തെ സ്വകാര്യ ആശുപത്രിയിലേക്ക് കൊണ്ടുപോയി. കോണ്‍ഗ്രസ് നേതാവ് ഒ.ആര്. ശശി, സി.പി.എം. ഏരിയാ സെക്രട്ടറി ടി.കെ. ഷാജി ഉള്‍പ്പടെയുള്ളവര്‍ക്കാണ് സംഘര്‍ഷത്തില് പരുക്കേറ്റത്.\nഇന്നലെ വൈകിട്ട് അഞ്ചരയോടെയാണ് ടൗണില് സംഘര്‍ഷത്തിന് തുടക്കം. യൂണിയന് തെരഞ്ഞെടുപ്പില് കാര്‍മല്‍ഗിരി കോളജില് കെ.എസ്.യുവും മോര് ബസേലിയോസ് കോളജില് എസ്.എഫ്.ഐയും വിജയിച്ചു. തുടര്‍ന്ന് ഇരു വിഭാഗവും വൈകിട്ട് നാലരയോടെ ടൗണില് പ്രകടനം ആരംഭിച്ചു.\nനൂറു മീറ്റര് അകലത്തിലായിരുന്നു ഇരുവിഭാഗവും. എസ്.എഫ്.ഐ പ്രവര്‍ത്തകരുടെ പിന്നിലായി സി.പി.എമ്മിലെ ചില നേതാക്കളും പിന്നാലെയെത്തിയ കെ.എസ്.യു പ്രകടനത്തിന്റെ മുന്‍നിരയില് ഏതാനും കോണ്‍ഗ്രസ് പ്രവര്‍ത്തകരും അണി നിരന്നിരുന്നു. ഇരു പ്രകടനങ്ങളും ടൗണിലെ സെന്‍ട്രല് ജംങ്‌ഷനിലെത്തി. കെ.എസ്.യു പ്രവര്‍ത്തകര് ഇവിടെ യോഗം സംഘടിപ്പിച്ചിരുന്നു. ഇതിനിടെ മൂന്നാര് ഭാഗത്തേയ്‌ക്ക് പോവുകയായിരുന്ന എസ്.എഫ്.ഐ പ്രവര്‍ത്തകരും പിന്നാലെയുണ്ടായിരുന്ന മറുവിഭാഗവും തമ്മില് പോര്‍വിളികളും വാക്കേറ്റങ്ങളും ഉണ്ടായി. പോലീസ് ഇരു വിഭാഗത്തെയും പിന്തിരിപ്പിക്കാന് ശ്രമിച്ചെങ്കിലും നില വഷളായി.\nകൈകളിലുണ്ടായിരുന്ന കൊടി കെട്ടിയ വടികള് ഉപയോഗിച്ച് പരസ്‌പരം ആക്രമിക്കുകയായിരുന്നു. ഇതിനിടെയാണ് ഒന്നാം നിലയില് പ്രവര്‍ത്തിക്കുന്ന കോണ്‍ഗ്രസ് ഓഫീസിനു സമീപത്തു നിന്നും ചില്ലുകുപ്പികള്‍കൊണ്ട് റോഡിലേക്ക് വ്യാപകമായ തോതില് ഏറുണ്ടായത്. ഇതോടെ സംഘര്‍ഷം രൂക്ഷമായി. വ്യാപാര സ്‌ഥാപനങ്ങള്‍ക്ക് മുന്‍പില് നിര്‍ത്തിയിട്ടിരുന്ന മാടവന എം.പി. തോമസിന്റെയും സമീപത്തെ ബേക്കറി ഉടമയുടെയും കാറുകള്, ടാക്‌സി ഓടുന്നതിനായി നിര്‍ത്തിയിട്ടിരുന്ന ബെലേറോ ജീപ്പ് അടക്കമുള്ള വാഹനങ്ങള്, നിരവധി ഓട്ടോറിക്ഷകള്, ഇരുചക്രവാഹനങ്ങള് എന്നിവയ്‌ക്കെല്ലാം കേടുപാടുകള് സംഭവിച്ചു.\nഇതിനിടെ കോണ്‍ഗ്രസ് പ്രവര്‍ത്തകരില് ഒരുവിഭാഗം ഓഫീസില് കയറി നിലയുറപ്പിച്ചതോടെ കോണ്‍ഗ്രസ് ഓഫീസ് ജനല്‍ചില്ലുകള് അടക്കം എതിര് വിഭാഗം എറിഞ്ഞുടച്ചു. സംഘര്‍ഷത്തില് സി.ഐ: പി.കെ. സാബു അടക്കം നിരവധി പോലിസുകാര്‍ക്കും മര്‍ദനമേറ്റു. മറയൂരിലെ കോളജില് സംഘര്‍ഷസാധ്യത മുന്നില് കണ്ട് സി.ഐ അടക്കമുള്ള ഇരുപതോളം പോലീസുകാരം ഇവിടെ നിന്നു മാത്രം മറയൂരിലേക്ക് അയച്ചിരുന്നു. ഇതു മൂലം സംഘര്‍ഷ സ്‌ഥലത്ത് എസ്.ഐ: അബ്‌ദുള് സത്താറിന്റെ നേതൃത്വത്തിലുള്ള പോലീസ് സേനയുടെ ശക്‌തി കുറവായിരുന്നത് പ്രശ്‌നങ്ങള് രൂക്ഷമാകാന് കാരണമായി.\nവെള്ളത്തൂവല് എസ്.ഐ: എസ്. ശിവലാലിന്റെ നേതൃത്വത്തിലുള്ള പോലീസും ആറുമണിയോടെ സ്‌ഥലത്തെത്തിയിരുന്നു. എട്ടരയോടെ കൂടുതല് പോലീസ് സംഘം സ്‌ഥലത്തെത്തിയാണ് കോണ്‍ഗ്രസ് ഓഫീസില് നിന്നും ഡി.സി.സി ഭാരവാഹികള് അടക്കമുള്ള എട്ടു കോണ്‍ഗ്രസ് പ്രവര്‍ത്തകരെ കസ്‌റ്റഡിയിലെടുത്ത് സ്‌റ്റേഷനിലേക്കു മാറ്റിയത്. സംഘര്‍ഷ സാധ്യത നിലനില്‍ക്കുന്നതിനാല് സ്‌ഥലത്ത് വന് പോലിസ് സംഘം ക്യാമ്പ് ചെയ്യുന്നുണ്ട്. ഇതിനിടെ കോണ്‍ഗ്രസ് ഓഫീസില് നിന്നും അക്രമത്തില് പങ്കെടുത്ത നിരവധി പ്രവര്‍ത്തകര് കെട്ടിടത്തിനു പിന്‍ഭാഗത്തു കൂടി രക്ഷപെട്ടിരുന്നതായും ഇവര്‍ക്കായി അന്വേഷണം ഊര്‍ജിതമാക്കിയതായും പോലീസ് പറഞ്ഞു.\nദുബായില് നിന്ന് ദിവസങ്ങള്‍ക്ക് മുന്‍പ് നാട്ടിലെത്തിയ യുവാവ് ലോറിക്ക് പിന്നില് ബൈക്കിടിച്ച് മരിച്ചു\nഅമ്രപാലി ഹൗസിംഗ് പ്രൊജക്ട്: ഉപഭോക്താക്കള്‍ക്ക് ആശ്വാസമായി സുപ്രീം കോടതി വിധി, കമ്പനിയുടെ റിയല് എസ്‌റ്റേറ്റ് ഇടപാടിന് വിലക്ക്\nശബരിമല വിഷയത്തില് ജനവികാരം മനസിലാക്കിയില്ല; തെറ്റു തിരുത്തി മുന്നോട്ടുപോകുമെന്ന് കോടിയേരി\nഏത് പ്രമാണിയാണെങ്കിലും പെണ്ണിന്റെ മേല് കൈവെക്കാന് അധികാരമില്ല; അമ്പലവയല് മര്‍ദ്ദനത്തില് പോലീസിനെതിരെ ആഞ്ഞടിച്ച് വനിതാ കമ്മിഷന്


കേരളത്തെ പുനഃസൃഷ്ടിക്കുന്നതിന് ജര്‍മ്മനി 1,648 കോടി വായ്പ നല്‍കും - Janayugom Online\nകേരളത്തെ പുനഃസൃഷ്ടിക്കുന്നതിന് ജര്‍മ്മനി 1,648 കോടി വായ്പ നല്‍കും\nBy: Web Desk | Friday7December 2018 10:33 PM IST\nതിരുവനന്തപുരം: കേരളത്തെ പുനഃസൃഷ്ടിക്കുന്നതിന് സഹായഹസ്തവുമായി ജര്‍മ്മനി. 1,648 കോടി രൂപയുടെ വായ്പ കുറഞ്ഞ പലിശയ്ക്ക് കേരളത്തിന് നല്‍കും. 720 കോടി രൂപയുടെ വായ്പയ്ക്കുപുറമെ 24 കോടി രൂപയുടെ സാങ്കേതിക സഹായവും കൊച്ചി വാട്ടര് മെട്രോ പദ്ധതിക്ക് 940 കോടി രൂപ വായ്പയുമാണ് നല്‍കുകയെന്ന് ഇന്ത്യയിലെ ജര്‍മ്മന് അംബാസഡര് മാര്‍ട്ടിന് നൈ അറിയിച്ചു.\nകേന്ദ്ര തല പ്രാഥമിക ചര്‍ച്ചകളും സംസ്ഥാനതലത്തില് ഗവര്‍ണറുമായും ജര്‍മ്മന് സംഘം കൂടിക്കാഴ്ച നടത്തി. വിശ്രമത്തിലായതിനാല് മുഖ്യമന്ത്രിയുമായി കൂടിക്കാഴ്ച നടന്നില്ല.\nജര്‍മന് വികസന ബാങ്കായ കെഎഫ്ഡബ്ല്യു വഴിയാണ് കുറഞ്ഞ പലിശയ്ക്ക് 720 കോടി രൂപ (90 ദശലക്ഷം യൂറോ) വായ്പയായി നല്‍കുന്നത്. കാലാവസ്ഥാ വ്യതിയാനങ്ങളെ ചെറുക്കുന്ന തരത്തില് റോഡുകളും പാലങ്ങളും നിര്‍മിച്ച് ഗതാഗത അടിസ്ഥാന സൗകര്യം സൃഷ്ടിക്കുന്നതിനാണ് ഈ വായ്പ. 24 കോടി രൂപയുടെ (മൂന്ന് ദശലക്ഷം യൂറോ) സാങ്കേതിക സഹായവും വാഗ്ദാനം ചെയ്തിട്ടുണ്ട്.\nഇന്ത്യയും ജര്‍മനിയും തമ്മിലുള്ള സഹകരണത്തിന്റെ ഘടനാരൂപം അനുസരിച്ച് കൊച്ചി നഗരത്തെ സ്മാര്‍ട്ട് സിറ്റിയായി വികസിപ്പിക്കുന്നതിനായി സംയോജിത വാട്ടര് മെട്രോ പദ്ധതി നടപ്പാക്കാന് 940 കോടി രൂപയുടെ സഹായം നല്‍കുന്നതിന് കൊച്ചി നഗരത്തെ തെരഞ്ഞെടുത്തിട്ടുണ്ട്.\n15 റൂട്ടുകളിലായി 41 ബോട്ടുജെട്ടികളും പത്ത് ദീപ സമൂഹങ്ങളെ (ജനസംഖ്യ5ലക്ഷം) ബന്ധിപ്പിക്കുന്ന 76 കിലോമീറ്റര് ശൃംഖലയും രൂപപ്പെടുത്താനാണ് ഉദ്ദേശിക്കുന്നത്. ദിനംപ്രതി ഒരു ലക്ഷം യാത്രക്കാര്‍ക്ക് പ്രയോജനപ്പെടുന്ന തരത്തിലുള്ള ഈ പദ്ധതി 2035ല് പൂര്‍ത്തിയാകും.\nഡിസംബര് 10ന് കൊച്ചി സ്മാര്‍ട്‌സിറ്റിയുടെ ഇന്നവേഷന്‍ലാബ് അംബാസഡര് ഉദ്ഘാടനം ചെയ്യും.\nബംഗളൂരു ഡെപ്യൂട്ടി കോണ്‍സല് ജനറല് കാള് ഫിലിപ്പ് എല്‍ഡിംഗും തിരുവനന്തപുരം ഓണററി കോണ്‍സല് ഡോ.സയിദ് ഇബ്രാഹിമും വാര്‍ത്താസമ്മേളനത്തില് പങ്കെടുത്തു.


രാജ്യത്തെ അഞ്ചിലൊന്നു കോവിഡ് മരണവും കേരളത്തില് - Keralabhooshanam Daily രാജ്യത്തെ അഞ്ചിലൊന്നു കോവിഡ് മരണവും കേരളത്തില്\nHome/NEWS/BREAKING NEWS/രാജ്യത്തെ അഞ്ചിലൊന്നു കോവിഡ് മരണവും കേരളത്തില്\nന്യൂഡല്‍ഹി: രാജ്യമെങ്ങും പുതിയ കോവിഡ് കേസുകളും പ്രതിദിന മരണവും കുറയുമ്പോഴും കേരളത്തിലെ സ്ഥിതി നേരെ മറിച്ചെന്ന് കേന്ദ്ര ആരോഗ്യമന്ത്രാലയം. ചികിത്സയിലുള്ളവരുടെ എണ്ണത്തിനും പ്രതിദിന കേസുകള്‍ക്കും പുറമേ പ്രതിദിന മരണത്തിലും കേരളമാണ് ഇപ്പോള് രാജ്യത്ത് ഒന്നാമത്.\nതിങ്കളാഴ്ച 15 സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും ഒരു കോവിഡ് മരണം പോലും റിപ്പോര്‍ട്ട് ചെയ്തില്ല. രാജ്യത്താകെ റിപ്പോര്‍ട്ട് ചെയ്ത 78 മരണങ്ങളില് പതിനാറും കേരളത്തിലാണു താനും; 20.51 %. മൊത്തം മരണം അര ലക്ഷം കടന്ന മഹാരാഷ്ട്രയില് തിങ്കളാഴ്ച 15 മരണം മാത്രമാണു റിപ്പോര്‍ട്ട് ചെയ്തത്. അതേസമയം കഴിഞ്ഞ ദിവസം മഹാരാഷ്ട്രയില് 35 മരണവും കേരളത്തില് 19 മരണവുമാണ് റിപ്പോര്‍ട്ട് ചെയ്തത്.\nരാജ്യത്തു കോവിഡ് ചികിത്സയില് തുടരുന്നവരില് 45.72 ശതമാനവും കേരളത്തിലാണ്. തിങ്കളാഴ്ച വരെ രാജ്യത്താകെ ചികിത്സയിലുള്ളത് 1,43,625 പേര്; ഇതില് 65,670 പേര് കേരളത്തിലും 35,991 പേര് മഹാരാഷ്ട്രയിലുമാണ്. രാജ്യത്തെ 71 % രോഗികളും ഈ2സംസ്ഥാനങ്ങളിലാണ്.\nഅരുണാചല്‍പ്രദേശ്, ത്രിപുര, മിസോറം, നാഗാലാന്‍ഡ്, ആന്‍ഡമാന്, ദാദ്ര–നാഗര് ഹവേലി, ലക്ഷദ്വീപ് എന്നിങ്ങനെ ഏഴിടത്ത് മൂന്നാഴ്ചകളായി കോവിഡ് മരണമില്ല. രാജ്യത്ത് കഴിഞ്ഞ ഒരു മാസത്തിനിടെ പ്രതിദിന മരണനിരക്കില് 55 % കുറവുണ്ടായി.\nയൂത്ത് ലീഗിനെതിരേ ഡി.വൈ.എഫ്.ഐ. നേതാവിന്റെ കൊലവിളി; ‘ജയകൃഷ്ണന് മാസ്റ്ററുടെ അവസ്ഥ വരും’\nതൊഴില് തട്ടിപ്പ് കേസ്: നാലു പേര്‍ക്ക് ജോലി വാങ്ങി നല്‍കി; സരിത എസ് നായരുടെ ശബ്ദരേഖ പുറത്ത്\nകുരിശിന് മുകളില് കയറി കുട്ടികള് ഫോട്ടോയെടുത്തു; പ്രതിഷേധിച്ചു പള്ളിക്കമ്മിറ്റി, ഖേദം പ്രകടിപ്പിച്ച് മഹല്ല് കമ്മിറ്റി


കേരള മുഖ്യന് വേണ്ട ശിക്ഷ നടപ്പാക്കുമെന്ന് മാവോയിസ്റ്റ് ഭീഷണി, സുരക്ഷ കർക്കശമാക്കാൻ പൊലീസ് | www.vyganews.com\nകേരള മുഖ്യന് വേണ്ട ശിക്ഷ നടപ്പാക്കുമെന്ന് മാവോയിസ്റ്റ് ഭീഷണി, സുരക്ഷ കർക്കശമാക്കാൻ പൊലീസ്\nതിരുവനന്തപുരം: മാവോയിസ്റ്റ് ഭീഷണിയുടെ പശ്ചാത്തലത്തിൽ മുഖ്യമന്ത്രി പിണറായി വിജയൻറെ സുരക്ഷ ശക്തമാക്കും. വടകര പോലീസ് സ്റ്റേഷനിലാണ് മുഖ്യമന്ത...\nതിരുവനന്തപുരം: മാവോയിസ്റ്റ് ഭീഷണിയുടെ പശ്ചാത്തലത്തിൽ മുഖ്യമന്ത്രി പിണറായി വിജയൻറെ സുരക്ഷ ശക്തമാക്കും. വടകര പോലീസ് സ്റ്റേഷനിലാണ് മുഖ്യമന്ത്രിക്ക് മാവോയിസ്റ്റുകളുടെ പേരിൽ ഭീഷണിക്കത്ത് ലഭിച്ചത്.\nകത്തിന്റെ ഉറവിടം അന്വേഷിക്കാൻ ഡിവൈ എസ്പിയുടെ നേതൃത്വത്തിലുള്ള സംഘത്തെ നിയോഗിച്ചിട്ടുണ്ട്.\nമാവോയിസ്റ്റുകളെ വകവരുത്തിയ കേരള മുഖ്യന് വേണ്ട ശിക്ഷ ഞങ്ങൾ നടപ്പാക്കുമെന്നാണ് ഭീഷണി സന്ദേശത്തിൽ പറയുന്നത്.\nമാവോയിസ്റ്റ് അർബൻ ആക്ഷൻ ടീമിനുവേണ്ടി കബനീദളം ആക്ഷൻ കമ്മിറ്റി വൈസ് പ്രസിഡൻറ് ബദർ മൂസയുടെ പേരിലാണ് ഭീഷണി സന്ദേശം വന്നിരിക്കുന്നത് .\nകാസർകോട് ചെറുവത്തൂരിൽ നിന്നാണ് ഭീഷണി സന്ദേശം പോസ്റ്റ് ചെയ്തിരിക്കുന്നത് എന്നാണ് കണ്ടെത്തിയിട്ടുള്ളത്.\nപേരാമ്പ്ര എസ് ഐ ഹരീഷിനും ഭീഷണിയുണ്ട് . ജനങ്ങളുടെ നികുതിപ്പണം കൊണ്ട് അവരെ പട്ടികളെ പോലെ തല്ലി ഒതുക്കുന്ന പോലീസ് ഉദ്യോഗസ്ഥരെ വകവരുത്തുമെന്നാണ് ഹരീഷിനുള്ള ഭീഷണി സന്ദേശത്തിൽ പറയുന്നത്.\nഭീഷണിയുടെ പശ്ചാത്തലത്തിലാണ് മുഖ്യമന്ത്രിയുടെ സുരക്ഷ കൂടുതൽ വർദ്ധിപ്പിക്കാൻ പോലീസ് സേന ആലോചിക്കുന്നത്.\nനേരത്തെ തന്നെ മുഖ്യമന്ത്രിക്ക് ഭീഷണിയുള്ളതിനാൽ വൻ സുരക്ഷയാണ് ഏർപ്പെടുത്തിയിട്ടുള്ളത്.\nwww.vyganews.com: കേരള മുഖ്യന് വേണ്ട ശിക്ഷ നടപ്പാക്കുമെന്ന് മാവോയിസ്റ്റ് ഭീഷണി, സുരക്ഷ കർക്കശമാക്കാൻ പൊലീസ്


സിംഹളവീര്യമടങ്ങുന്നു... ലങ്കന് ക്രിക്കറ്റിന് എന്ത് പറ്റി? ദുരന്തം തുടങ്ങുന്നത് 2016ല്!! - myKhel Malayalam\n» സിംഹളവീര്യമടങ്ങുന്നു... ലങ്കന് ക്രിക്കറ്റിന് എന്ത് പറ്റി? ദുരന്തം തുടങ്ങുന്നത് 2016ല്!!\nസിംഹളവീര്യമടങ്ങുന്നു... ലങ്കന് ക്രിക്കറ്റിന് എന്ത് പറ്റി? ദുരന്തം തുടങ്ങുന്നത് 2016ല്!!\nPublished: Tuesday, September 18, 2018, 13:11 [IST]\nശ്രീലങ്കന് ക്രിക്കറ്റിന് എന്ത് പറ്റി? | Oneindia Malayalam\nദുബായ്: ഇന്ത്യക്കും പാകിസ്താനുമൊപ്പം ഏഷ്യന് ക്രിക്കറ്റിലെ വന് ശ്ക്തികളായി മാറിയ ശ്രീലങ്കയ്ക്കു ഇപ്പോള് എന്താണ് സംഭവിച്ചുകൊണ്ടിരിക്കുന്നത്. ഏഷ്യയിലെ ബിഗ് ത്രീയെന്നാല് ഒരു കാലത്ത് ഇന്ത്യ, പാകിസ്താന്, ലങ്ക എന്നിവരായിരുന്നു. ലോക കിരീടം വരെ ചൂടിയിട്ടുള്ള ദ്വീപുകാരുടെ ഇപ്പോഴത്തെ അവസ്ഥ പരിതാപകരമാണ്. ഏതു ടീമിനും തോല്‍പ്പിക്കാമെന്ന നിലയിലേക്കു കൂപ്പുകുത്തിയിരിക്കുകയാണ് ലങ്ക.\nഏഷ്യാ കപ്പ്; അഫ്ഗാന് പടയ്ക്കു മുന്നില് ശ്രീലങ്കയ്ക്ക് പിഴച്ചതെവിടെ? കാരണക്കാര് ഇവര് തന്നെ...\nസനത് ജയസൂര്യ, മഹേല ജയവര്‍ധനെ, കുമാര് സങ്കക്കാര, തിലകരത്‌നെ ദില്‍ഷന്, മുത്തയ്യ മുരളീധരന് എന്നിവരടങ്ങിയ ഇതിഹാസങ്ങള് ടീമിലുണ്ടായിരുന്നപ്പോള് ലങ്കയ്ക്കു സുവര്‍ണകാലമായിരുന്നു. എന്നാല് ഇവരുടെ വിടവാങ്ങല് ലങ്കയെ കടുത്ത പ്രതിസന്ധിയിലേക്കു തള്ളിയിട്ടിരിക്കുകയാണ്. അതിന്റെ അവസാനത്തെ ഉദാഹരണമാണ് ഏഷ്യാ കപ്പിന്റെ ആദ്യ റൗണ്ടിലേറ്റ അപ്രതീക്ഷിതാ നാണക്കേട്. സുവര്‍ണ തലമുറയിലുണ്ടായിരുന്ന ഒരു താരത്തിന്റെ പോലും പിന്‍ഗാമിയെ കണ്ടെത്താന് സാധിച്ചിട്ടില്ലെന്നതാണ് ലങ്ക നേരിടുന്ന ഏറ്റവും പ്രധാന പ്രശ്‌നം.\n2016 മുതല് തിരിച്ചടികള്\n2016ന്റെ തുടക്കം മുതലാണ് ലങ്കന് ക്രിക്കറ്റിന്റെ പതനം തുടങ്ങുന്നത്. അതിനു ശേഷം കളിച്ച 60 ഏകദിനങ്ങളില് വെറും 16 എണ്ണത്തില് മാത്രമാണ് അവര്‍ക്കു ജയിക്കാന് കഴിഞ്ഞത്. 39 മല്‍സരങ്ങളില് ലങ്ക പരാജയമേറ്റുവാങ്ങി.\nഎത്രയും വേഗം ഈ പതനത്തിനു പോം വഴി കണ്ടെത്താനായില്ലെങ്കില് അടുത്ത വര്‍ഷം നടക്കാനിരിക്കുന്ന ലോകകപ്പില് ആദ്യറൗണ്ടില് തന്നെ ലങ്കയ്ക്ക മടങ്ങേണ്ടിവരും. ഏഷ്യാ കപ്പിന്റെ ആദ്യറൗണ്ടില് തന്നെയുള്ള പുറത്താവല് അവര്‍ക്കുള്ള മുന്നറിയിപ്പ് കൂടിയാണ്.\n2016നു ശേഷം ഏകദിന ക്രിക്കറ്റിലെ വിജയശതമാനം പരിശോധിച്ചാല് ലങ്കയുടേത് വെറും 27 ശതമാനമാണ്. മറ്റൊരു ടീമിനും ഇത്രയും മോശം റെക്കോര്‍ഡില്ലെന്നതാണ് എടുത്തു പറയേണ്ടത്.\nഒരേയൊരു ഏകദിന പരമ്പര മാത്രമാണ് 2016നു ശേഷം ലങ്കയ്ക്കു സ്വന്തമാക്കാന് കഴിഞ്ഞത്. അതാവട്ടെ ലോക ക്രിക്കറ്റിലെ ചെറുടീമുകളിലൊന്നായ അയര്‍ലാന്‍ഡിനെതിരേയും. മറ്റുള്ള ഒമ്പത് ഏകദിന പരമ്പരകളിലും ലങ്കയ്ക്കു പരാജയം നേരിട്ടിരുന്നു.\nമൂന്നു തവണ സമ്പൂര്‍ണ തോല്‍വി\nമൂന്നു തവണയാണ് കഴിഞ്ഞ രണ്ടു വര്‍ഷത്തിനിടെ ലങ്ക ഏകദിന പരമ്പരയില് സമ്പൂര്‍ണ പരാജയമേറ്റുവാങ്ങിയത്. അതും 0-5 എന്ന ദയനീയ കീഴടങ്ങലായിരുന്നു ദ്വീപുകാരുടേത്. സ്വന്തം നാട്ടില് സിംബാബ്‌വെയ്‌ക്കെതിരേ പോലും ലങ്ക ഏകദിന പരമ്പര കൈവിട്ടു. മാത്രമല്ല ലങ്കന് മണ്ണില് 300നു മുകളില് റണ്‍സ് പിന്തുടര്‍ന്നു ജയിച്ച ആദ്യ ടീമായി സിംബാബ്‌വെ മാറുകയും ചെയ്തിരുന്നു.\nപ്രതിസന്ധി നിശ്ചിത ഓവര് ക്രിക്കറ്റില്\nഏകദിനത്തിലും ട്വന്റി20യിലുമാണ് ലങ്ക പതറുന്നത്. എന്നാല് ടെസ്റ്റ് പരിഗണിച്ചാല് അവര് ഇപ്പോഴും മികച്ച പ്രകടനമാണ് നടത്തിക്കൊണ്ടിരിക്കുന്നത്. ദക്ഷിണാഫ്രിക്ക, പാകിസ്താന് തുടങ്ങിയ കരുത്തരായ ടീമുകള്‍ക്കെതിരേയെല്ലാം ടെസ്റ്റ് പരമ്പര നേട്ടം സ്വന്തമാക്കാന് ലങ്കയ്ക്കു സാധിച്ചിരുന്നു.\nപക്ഷെ ഈ ഫോം നിശ്ചിത ഓവര് ക്രിക്കറ്റില് ആവര്‍ത്തിക്കാന് കഴിയുന്നില്ല എന്നതാണ് ലങ്ക നേരിടുന്ന പ്രധാന പ്രശ്‌നം.\nRead more about: cricket srilanka asia cup 2018 asia cup team ക്രിക്കറ്റ് ശ്രീലങ്ക ഏഷ്യാ കപ്പ് 2018 ഏഷ്യാ കപ്പ് ടീം


പുരുഷന്മാർ അറിയാൻ: കുടുംബം ഉപേക്ഷിച്ച് കാമുകനൊപ്പം പോകുന്ന സ്ത്രീകൾക്ക് ഒരിക്കലും കുഞ്ഞുങ്ങളെ വിട്ടു കൊടുക്കരുത് !! – Intensive Promoter\nHome / Lifestyle / പുരുഷന്മാർ അറിയാൻ: കുടുംബം ഉപേക്ഷിച്ച് കാമുകനൊപ്പം പോകുന്ന സ്ത്രീകൾക്ക് ഒരിക്കലും കുഞ്ഞുങ്ങളെ വിട്ടു കൊടുക്കരുത് !!\nപുരുഷന്മാർ അറിയാൻ: കുടുംബം ഉപേക്ഷിച്ച് കാമുകനൊപ്പം പോകുന്ന സ്ത്രീകൾക്ക് ഒരിക്കലും കുഞ്ഞുങ്ങളെ വിട്ടു കൊടുക്കരുത് !!\nIntensive Promo March 29, 2018\tLifestyle Leaveacomment 922 Views\nPrevious ഭാര്യയും മക്കളും ആശുപത്രിയിൽ ഉപേക്ഷിച്ചു; സ്വത്ത് തട്ടിയെടുത്തെന്ന് പരാതി നൽകിയിട്ടും ഭാര്യയുടെ രാഷ്ട്രീയ സ്വാധീനം മൂലം പോലീസ് നടപടി സ്വീകരിക്കുന്നില്ല..!!\nNext ഇതുവരെ ദുബായ് കാണാത്ത പ്രബിൻ എന്ന തൃശൂർ സ്വദേശി ദുബായിൽ എത്തി ; ആറര കോടി കയ്യോടെ വാങ്ങാൻ


Priyanka Chopra and Nick Jonas tie the knot; couple shares Mehendi photos: മഴവില്ലഴകിൽ പ്രിയങ്ക; ചിത്രങ്ങൾ\nമഴവില്ലഴകിൽ പ്രിയങ്ക; ചിത്രങ്ങൾ\nDecember 02, 2018 10:51:17 am\nബോളിവുഡ് താരം പ്രിയങ്ക ചോപ്രയും അമേരിക്കൻ ഗായകൻ നിക്ക് ജോനാസും ഇന്നലെ വിവാഹിതരായി. ജോധ്പൂർ ഉമൈദ് ഭവൻ പാലസിൽ നടന്ന ചടങ്ങിൽ ക്രിസ്റ്റ്യൻ രീതിയിലായിരുന്നു വിവാഹം. ഡിസൈനർ റാഫ് ലോറൻ ക്രിയേഷൻസ് ഡിസൈൻ ചെയ്ത വസ്ത്രങ്ങളാണ് ദമ്പതികൾ ധരിച്ചിരുന്നത്. ഇരുവരും മെഹന്തി ചടങ്ങുകളുടെ ചിത്രങ്ങൾ തങ്ങളുടെ ഒഫീഷ്യൽ ഇൻസ്റ്റഗ്രാം അക്കൗണ്ടുകളിലൂടെ സമൂഹമാധ്യമങ്ങളിൽ ഷെയർ ചെയ്തു. പ്രീ വെഡ്ഡിംഗ് ആഘോഷങ്ങൾ വെള്ളിയാഴ്ചയോടെ തന്നെ തുടങ്ങിയിരുന്നു. പിങ്ക് ലെഹങ്കയണിഞ്ഞാണ് പ്രിയങ്ക സംഗീത് ചടങ്ങുകൾക്കെത്തിയത്. പ്രിയങ്കയും നിക്കും അതിഥികൾക്കു വേണ്ടി പെർഫോം ചെയ്തു. അടുത്ത ദിവസങ്ങളിൽ തന്നെ ഹിന്ദു ആചാരപ്രകാരമുള്ള വിവാഹ ചടങ്ങുകളും നടക്കും.\nഅംബാനി കുടുംബത്തിലെ എല്ലാവരുടെയും സാനിധ്യം പരിപാടിയിൽ ഉണ്ടായിരുന്നു. ഗണേഷ് ഹെഡ്ജ്, സന്ദീപ് ഖോസ്‍ല, മിക്കി കോൺട്രാക്ടർ, അർപ്പിത ഖാൻ, ജാസ്മിൻ വാലിയ ഹോളിവുഡ് നടി എലിസബത്ത് ചേമ്പേഴ്സ് എന്നിവരും പരിപാടിയിൽ സന്നിഹിതരായിരുന്നു.\nമെഹന്ദി ചടങ്ങിന്റെ ചിത്രങ്ങൾ കാണാം:\nPriyanka Chopra shared Mehendi photos on Instagram (Photo: Instagram/priyankachopra)\nRead more: എന്നെ ഈ ലോകത്തിലെ ഏറ്റവും സന്തോഷവാനായ മനുഷ്യനാക്കാമോ?: പ്രിയങ്കയോട് നിക് ചോദിച്ചു\n‘എന്റെ സഹോദരനെ ‘കൊന്നവനെ’ ഞാന് കണ്ടെത്തും’; നതാന് മക്കല്ലം മരിച്ചുപോയെന്ന പ്രചരണത്തിനെതിരെ ബ്രണ്ടന്\nഇവാങ്ക ട്രംപിന്റെ സന്ദര്‍ശനത്തിന് തൊട്ടുമുമ്പ് മെക്സിക്കോയിടെ യു.എസ് കോണ്‍സിലേറ്റിന് നേരെ അക്രമണം\nഎന്റെ പ്രിയപ്പെട്ട ചിരി; പ്രിയങ്കയുടെ ചിരിയിൽ മയങ്ങി നിക് ജോനാസ്\nഗോൾഡൻ ഗ്ലോബിന്റെ റെഡ് കാർപെറ്റിൽ തിളങ്ങി പ്രിയങ്കയും നിക്കും


'ഇന്ത്യയുടെ ദേശീയഗാനം പരിഹാസ്യമാര്‍ന്നത്', പുറത്തായ റോബിന്‍സണിന് പകരമെത്തിയ ബെസ്സും ചില്ലറക്കാരനല്ല – News18 Malayalam\n'ഇന്ത്യയുടെ ദേശീയഗാനം പരിഹാസ്യമാര്‍ന്നത്', പുറത്തായ റോബിന്‍സണിന് പകരമെത്തിയ ബെസ്സും ചില്ലറക്കാരനല്ല\n'ഏറ്റവും പരിഹാസ്യമായ ദേശീയ ഗാനം' എന്നാണ് ബെസ്സ് കുറിച്ചത്. ധോണിയെ പരഹസിക്കുന്ന തരത്തില് മറ്റൊരു പോസ്റ്റുമുണ്ടായിരുന്നു. 'നിങ്ങള്‍ക്ക് കളിക്കാന് എത്ര ബാറ്റുകള് വേണം' എന്നായിരുന്നു ബെസ്സിന്റെ ചോദ്യം. ചിത്രത്തോടൊപ്പം 'ധോണി', 'വിഡ്ഢി' എന്നിങ്ങനെയുള്ള ഹാഷ് ടാഗുകളും ബെസ്സ് ഉപയോഗിച്ചിരുന്നു.\nLast Updated : June 09, 2021, 11:36 IST\n2013ല് നടത്തിയ വംശീയാധിക്ഷേപ, ലൈംഗികചുവയുള്ള ട്വീറ്റുകള് ചൂണ്ടിക്കാട്ടി യുവ പേസര് ഒലി റോബിന്‍സണെ അന്താരാഷ്ട്ര ക്രിക്കറ്റില് നിന്ന് സസ്‌പെന്‍ഡ് ചെയ്ത് ഇംഗ്ലീഷ് ആന്‍ഡ് വെയില്‍സ് ക്രിക്കറ്റ് ബോര്‍ഡ് രംഗത്തെത്തിയിരുന്നു. അരങ്ങേറ്റ മത്സരം സമനിലയില് പിരിഞ്ഞതിന് ശേഷമാണ് താരത്തിന് ഇത്തരത്തിലൊരു തിരിച്ചടി നേരിടേണ്ടി വന്നത്. കൗമാര പ്രായത്തില് ചെയ്ത ട്വീറ്റുകളുടെ പേരിലാണ് ഇംഗ്ലീഷ് ക്രിക്കറ്റ് ബോര്‍ഡ് ഈ നടപടി സ്വീകരിച്ചിരിക്കുന്നത്. വംശീയവും ലൈംഗികച്ചുവയുള്ളതുമായ പഴയ ട്വീറ്റുകള് അടുത്തിടെ സാമൂഹ്യമാധ്യമങ്ങളില് വൈറലായതോടെ വന് വിവാദമായിരുന്നു.\nഎന്നാല് റോബിന്‍സണിന് പകരം ഇംഗ്ലണ്ട് ടീമില് എത്തിയിരിക്കുന്നത് സ്പിന്നര് ഡൊമിനിക് ബെസ്സാണ്. എന്നാല് പരിഹാസ ട്വീറ്റുകളുടെ കാര്യത്തില് ബെസ്സും ചില്ലറക്കാരനല്ല. ഇതരത്തിലുള്ള ട്വീറ്റുകള് ബെസ്സില് നിന്നും ഉണ്ടായിട്ടുണ്ട്. ടീമിലെടുത്തതിന് പിന്നാലെ ബെസ്സ് തന്റെ ട്വിറ്റര് അക്കൗണ്ട് നിര്‍ജീവമാക്കിയിരുന്നു. എന്നാല് ഇന്‍സ്റ്റഗ്രാമിലെ പല പഴയ ഫോട്ടുകളും ഇപ്പോള് ചര്‍ച്ചയാവുന്നുണ്ട്. ഇന്ത്യന് ടീമിനേയും മുന് ക്യാപ്റ്റന് എം എസ് ധോണിയേയും പരഹസിച്ചുള്ള പോസ്റ്റുകളും ബെസ്സിന്റെ ഇന്‍സ്റ്റഗ്രാം അക്കൗണ്ടിലുണ്ടായിരുന്നു.\n2013 ചാമ്പ്യന്‍സ് ട്രോഫിയില് ഇന്ത്യന് ടീം ദേശീയഗാനം ചൊല്ലുമ്പോള് ടീമിനെ അവഹേളിക്കുന്ന തരത്തില് താരം ഒരു പോസ്റ്റിട്ടിരുന്നു. ചിത്രത്തിനൊപ്പം 'ഏറ്റവും പരിഹാസ്യമായ ദേശീയ ഗാനം' എന്നാണ് ബെസ്സ് കുറിച്ചത്. ധോണിയെ പരഹസിക്കുന്ന തരത്തില് മറ്റൊരു പോസ്റ്റുമുണ്ടായിരുന്നു. കളിക്കിടെ ബാറ്റ് മാറ്റാനായി ഒരുങ്ങുന്ന ധോണിയുടെ ചിത്രം പോസ്റ്റ് ചെയ്തായിരുന്നു അപമാനിക്കല്. 'നിങ്ങള്‍ക്ക് കളിക്കാന് എത്ര ബാറ്റുകള് വേണം' എന്നായിരുന്നു ബെസ്സിന്റെ ചോദ്യം. ചിത്രത്തോടൊപ്പം 'ധോണി', 'വിഡ്ഢി' എന്നിങ്ങനെയുള്ള ഹാഷ് ടാഗുകളും ബെസ്സ് ഉപയോഗിച്ചിരുന്നു.\nFirst published: June 09, 2021, 11:36 IST\nEngland CricketEngland Cricket teamEngland player suspendedOllie Robinson


അശ്ലീല എസ്എംഎസ്; ഐഐടി പ്രൊഫസറെ പുറത്താക്കി | IIT professor suspended for sending vulgar sms to student - Malayalam Oneindia\nഅശ്ലീല എസ്എംഎസ്; ഐഐടി പ്രൊഫസറെ പുറത്താക്കി\nPublished: August 31 2013, 13:28 [IST]\nഗുവാഹത്തി: വിദ്യാര്‍ത്ഥിനിയുടെ മൊബൈല് ഫോണിലേക്ക് അശ്ലീല എസ് എം എസ് അയച്ച ഐ ഐ ടി പ്രൊഫസറെ സസ്‌പെന്‍ഡ് ചെയ്തു. ഹുവാഹത്തി ഐ ഐ ടിയിലെ ബയോകെമസ്ട്രി ഡിപ്പാര്‍ട്ട്‌മെന്റിലെ പ്രൊഫസറായ ലിംഗരാജ് സാഹുവിനെയാണ് പുറത്താക്കിയത്. വ്യാഴാഴ്ചയാണ് ഇയാളെ പുറത്താക്കിക്കൊണ്ടുള്ള ഉത്തരവ് പുറത്തിറക്കിയത്.\nവിദ്യാര്‍ഥിനിയുടെ പരാതിയെത്തുടര്‍ന്ന് ഐ ഐ ടിയിലെ വര്‍ക്കിംഗ് വുമണ് കമ്മിറ്റി സമര്‍പ്പിച്ച റിപ്പോര്‍ട്ടിന്റെ അടിസ്ഥാനത്തിലാണ് നടപടി. ജൂലൈയിലാണ് പെണ്‍കുട്ടി ഇയാള്‍ക്കെതിരെ പരാതി നല്‍കിയത്. സാഹുവിന്റെ കീഴില് ഗവേണഷണ വിദ്യാര്‍ഥിനിയാണ് പരാതിക്കാരിയായ പെണ്‍കുട്ടി. പിന്നീട് പെണ്‍കുട്ടിയുടെ ഗൈഡിനെ മാറ്റുകയായിരുന്നു.\nപെണ്‍കുട്ടിയുടെ മൊബൈല്‍ഫോണിലേക്ക് സാഹു പ്രേമസന്ദേശങ്ങളും അശ്ലീല എസ് എം എസുകളും അയച്ചതായി തെളിഞ്ഞിട്ടുണ്ടെന്ന് പോലീസ് പറഞ്ഞു. ആഗസ്ത് മാസം രണ്ടിന് ഇയാളെ പോലീസ് അറസ്റ്റ് ചെയ്തു. ഇതേത്തുടന്‍ന്ന് സാഹുവിനെ പുറത്താക്കണമെന്ന് ആവശ്യപ്പെട്ട് വിദ്യാര്‍ഥികള് പ്രക്ഷോഭം നടത്തിവരികയായിരുന്നു.\nതന്റെ കയ്യില് നിന്നും സിം കാര്‍ഡ് കളഞ്ഞുപോയി എന്നും വേറെ ആരോ ആണ് മെസേജ് അയച്ചത് എന്നുമാണ് പ്രോഫസര് സാഹു പോലീസിനോട് പറഞ്ഞത്. എന്നാല് ഇയാള് തന്നെയാണ് പെണ്‍കുട്ടിക്ക് അശ്ലീല എസ് എം എസുകള് അയച്ചത് എന്ന് പോലീസ് അന്വേഷണത്തില് കണ്ടെത്തുകയായിരുന്നു.\nകൂടുതൽ professor വാർത്തകൾ\nമലപ്പുറം സ്വദേശിനിക്ക് അമേരിക്കന് അംഗീകാരം: കാലാവസ്ഥാ വ്യതിയാനത്തെക്കുറിച്ചുള്ള പഠനം നിര്‍ണായകം\nprofessor iit student girl sms mobilephone police മൊബൈല്‍ഫോണ് അശ്ലീലം എസ്എംഎസ് ഐഐടി പ്രൊഫസര് വിദ്യാര്‍ഥിനി പോലീസ്\nIIT Guwahati Professor suspended in charge of sending vulgar text messages to girl student. Authorities issuedasuspension order against Lingaraj Sahoo after continuous protests on the campus by students\nStory first published: Saturday, August 31, 2013, 13:28 [IST]


മെഡിക്കല് കോളേജില് വ്യക്ക രോഗി മരിച്ച സംഭവം: രണ്ട് ഡോക്ടര്‍മാര്‍ക്ക് സസ്‌പെന്‍ഷന് » Newsthen\nമെഡിക്കല് കോളേജില് വ്യക്ക രോഗി മരിച്ച സംഭവം: രണ്ട് ഡോക്ടര്‍മാര്‍ക്ക് സസ്‌പെന്‍ഷന്\nതിരുവനന്തപുരം : തിരുവനന്തപുരം മെഡിക്കൽ കോളേജാശുപത്രിയിൽ അവയവമാറ്റ ശസ്ത്രക്രിയയ്ക്ക് ശേഷം രോഗി മരിച്ച സംഭവത്തിൽ യൂറോളജി, നെഫ്രോളജി വിഭാഗങ്ങളുടെ ചുമതല വഹിക്കുന്ന ഡോക്ടർമാർക്ക് സസ്പെൻഷൻ. അന്വേഷണത്തിന് ശേഷമാണ് നടപടിയെന്നും സമഗ്രമായി അന്വേഷണം നടത്താൻ ഉത്തരവിട്ടതായും ആരോഗ്യ വകുപ്പ് മന്ത്രി വീണാ ജോർജ് അറിയിച്ചു.\nതിരുവനന്തപുരം മെഡിക്കൽ കോളേജാശുപത്രിയിൽ അവയവ മാറ്റ ശസ്ത്രക്രിയയ്ക്ക് ശേഷം രോഗി മരിച്ചത് വലിയ വിവാദമായിരിക്കുകയാണ്. രണ്ടര മണിക്കൂർ കൊണ്ട് കൊച്ചിയിൽ നിന്നുമെത്തിച്ച വൃക്ക രോഗിയിൽ വെച്ചുപിടിപ്പിക്കാൻ നാല് മണിക്കൂർ വൈകിയെന്നാണ് പരാതി. വൃക്ക സ്വീകരിച്ച കാരക്കോണം സ്വദേശി സുരേഷ് കുമാർ ഇന്ന് മരിച്ചതോടെ സംഭവത്തിൽ ആരോഗ്യമന്ത്രി അന്വേഷണം പ്രഖാപിച്ചു. രോഗിയുടെ നില അതീവഗുരുതരമായിരുന്നുവെന്നും വീഴ്ച ഉണ്ടായിട്ടില്ലെന്നുമാണ് ആശുപത്രി അധികൃതരുടെ വിശദീകരണം.\nഎറണാകുളം രാജഗിരി ആശുപത്രിയിൽ മസ്തിഷ്ക്കമരണം സംഭവിച്ച ആളുടെ വൃക്കയുമായി ആംബുലൻസ് തിരുവനന്തപുരം മെഡിക്കൽ കോളോജ് ആശുപത്രിയിൽ എത്തിയത് ഇന്നലെ വൈകീട്ട് 5.33 നാണ്. ആംബുലൻസിൽ തിരുവനന്തപുരം മെഡിക്കൽ കോളോജ് ആശുപത്രിയിൽ നിന്നുള്ള ഡോക്റുമുണ്ടായിരുന്നു. ഗ്രീൻ ചാനൽ വഴി മൂന്ന് മണിക്കൂ‌ർ കൊണ്ടാണ് അവയവമെത്തിച്ചത്. പക്ഷെ മെഡിക്കൽ കോളേജാശുപത്രിയിൽ അവയവമെത്തിച്ച സമയത്ത് വേണ്ടത്ര മുന്നൊരുക്കങ്ങളുണ്ടായില്ലെന്നാണ് പരാതി. അവയവം എങ്ങോട്ട് മാറ്റണമെന്നതിലടക്കം ആശയക്കുഴപ്പമുണ്ടായി. ഓപ്പറേഷൻ തിയേറ്റർ തുറക്കാൻ ഇരുപത് മിനുട്ടോളം വൈകി. കാരക്കോണം സ്വദേശി സുരേഷ് കുമാറിൽ വൃക്ക വെച്ച് പിടിപ്പിക്കുന്നത് എട്ടുമണിയോടെ മാത്രമെന്നാണ് പരാതി. ഇന്ന് പന്ത്രണ്ട് മണിയോടെയാണ് സുരേഷ് മരിക്കുന്നത്.\nഅതേ സമയം ശസ്ത്രിക്രിയക്ക് കാലതാമസം ഉണ്ടായെന്ന പരാതി ആശുപത്രി അധികൃതർ തള്ളി. അവയവമെത്തിക്കഴിഞ്ഞ ശേഷവും രോഗിയുടെ നില ഗുരുതരമായിരുന്നു. ഏഴ് മണിക്ക് ഡയാലിസിസ് പൂർത്തിയാക്കിയശേഷമാണ് ശസ്ത്രക്രിയ തുടങ്ങിയെന്നാണ് വിശദീകരണം. രോഗിയുടെ ഗുരുതരസ്ഥിതി ബന്ധുക്കളെ അറിയിച്ചിരുന്നുവെന്നും ആശുപത്രി അധികൃതർ വിശദീകരിക്കുന്നു.\nകോഴിയുടെ ആർത്തവ രക്തത്തില് നിന്നാണ് മുട്ട ഉല്പാദിപ്പിക്കുന്നത്; ആരും കഴിക്കരുത്:മനേക ഗാന്ധി\nഹൃദയാഘാതത്തെ തുടർന്ന് സൗദിയിൽ മലയാളി ശുശ്രൂഷകൻ മരിച്ചു


അടൂരിനെ തേടി ഒരു ബീഹാറി കത്ത്..\nസ്വന്തം ലേഖകൻ October 04, 2019 11:10 PM IST\nമനുഷ്യനെ ചന്ദ്രനിലയക്കാനുള്ള ബിജെപി ശ്രമങ്ങള് ഐഎസ്ആര്‍ഒയെപ്പോലെ ബജെപിയും നടത്തുന്നുണ്ടായിരുന്നുവെന്ന സത്യം നമ്മള് നേരത്തേ തിരിച്ചറിഞ്ഞതാണ്. ബി ഗോപാലകൃഷ്ണനായിരുന്നു ആ ശാസ്ത്ര സംഘി. കേരളത്തില് നിന്ന് ഇതര ഗ്രഹയാത്രനടത്താനുള്ള അവസരം ഗോപാലകൃഷ്ണന് നല്‍കിയത് തന്‍റെ അതേ പോരുകാരനായ ഒരു അടൂരുകാരനായിരുന്നു. അടൂര് ഗോപാലകൃഷ്ണന്. പിന്നീടങ്ങോട്ട് ജയ് ശ്രീറാം വിളികള് അധികമങ്ങ് പൊങ്ങിയില്ല. എന്നുവച്ചാല് ശ്രീരാമന്‍റെ പേരില് ഹിജെപി രാജ്യത്ത് വെച്ച ആ വെള്ളം തിളച്ചില്ല. അത് വാങ്ങിവച്ചിട്ടുണ്ടാകും എന്നു നമ്മളൊക്കെ വിശ്വസിച്ചുപോരുന്നതിനിടെയാണ് ബിഹാറില് നിന്ന് ഒരു കവര് അടൂര് ഗോപാലകൃഷ്ണനെ തേടിയെത്തുന്നത്. തന്‍റെ സിനിമയില് ചാന്‍സ് ചോദിച്ച് ഏതെങ്കിലും ബിഹാറി അയച്ച കത്തും ഫോട്ടോയുമാണെന്നു കരുതി തുറന്നുനോക്കിയ സംവിധായകന് തിരിച്ചറിഞ്ഞു അത് പൊലീസ് അയച്ചതാണെന്ന്. സിനിമ ബുക്കുചെയ്യാനല്ല. തന്നെ ബുക്കുചെയ്യാന്. ആള്‍ക്കൂട്ട ആക്രമണങ്ങള്‍ക്കെതിരെ പ്രധാനമന്തിക്ക് കത്തയച്ച അന്‍പതു പ്രമുഖര്‍ക്കെതിരെയാണ് കേസ്. റാം റാം.\nഇനി കുമ്മനം രാജശേഖരന് എന്ന വിവിഐപി മൈക്ക് പോയിന്‍റില് എത്തുകയാണ്. ജഡ്ജസ് പ്ലീസ് നോട്ട് മിസോറാം ഓണ് സ്റ്റേജ്\nപാതിയില് നിന്ന് ഇതു കേട്ടപ്പോള് സത്യത്തില് ബിജെപിക്കാര് വരെ ഞെട്ടി. രാജേട്ടന് അച്ചടക്കം ലംഘിച്ചോ എന്നുപോലും അവര് കരുതി. തനിക്ക് സ്ഥാനാര്‍ഥിത്വം കിട്ടാത്തതിനെപ്പറ്റി കുമ്മനം പറഞ്ഞ ഡയലോഗ് എന്നു തോന്നിക്കുമെങ്കിലും ഇത് അതല്ല കേട്ടോ. ഉപതിരഞ്ഞെടുപ്പിന്‍റെ കാഹളം മുഴങ്ങിയപ്പോള് കാഹളത്തേക്കാള് മുന്നേ ചെവിയിലെത്തിയത് സീറ്റീനായി പാര്‍ട്ടികളില് തുടങ്ങിയ തമ്മിലടിയുടെ ശബ്ദമായിരുന്നു. വട്ടിയൂര്‍ക്കാവില് കഴിഞ്ഞ ഓട്ടമല്‍സരത്തില് രണ്ടാമതെത്തിയ കുമ്മനം രാജശേഖരന് ഇക്കുറി ഗപ്പടിക്കുമെന്ന് അവരും കരുതി. പാകത്തിലൊരു കുങ്കുമ എംഎല്‍എ വസ്ത്രം കുമ്മനം തയ്പ്പിക്കുകയും ചെയ്തു. നിയമസഭയില് ഇനി രണ്ടു രാജേട്ടന്മാര് എന്ന് അണികള് കുളിരുകൊണ്ടു. അപ്പോളാണ് കേന്ദ്ര നേതൃത്വമായ അമിത് മോദി ദ്വയങ്ങള് സുരേഷാകട്ടെ നമ്മുടെ സാരഥിയെന്ന് പ്രഖ്യാപിച്ചത്. അത് സഹിക്കാന് കുമ്മനം തയാറായിരുന്നു. ഇപ്പോള് ഇതാ കുമ്മനത്തിനാണ് സുരേഷിനെ വിജയിപ്പിക്കാനുള്ള ചുമതല. വേറെ എന്തോ വരാനിരുന്നതാ.\nവട്ടിയൂര്‍ക്കാവിലെത്തിയ ശബരിമല വിഷയത്തിന്‍റെ കലിപ്പിലാണെന്നു തോന്നുന്നു ദേവസ്വം മന്ത്രി കടകംപള്ളി സുരേന്ദ്രന് സ്കെച്ചിട്ടു. ഇടത് സ്ഥാനാര്‍ഥി മേയര് ബ്രോക്ക് കടകംപള്ളി മുട്ടയില് വച്ച കൂടോത്രമാണ് ഈ സീറ്റെന്നായിരുന്നു ആ കണ്ടെത്തല് .കഴക്കുട്ടം മണ്ഡലം കൈവിട്ടുപോകാതിരിക്കാന് അപ്പുക്കുട്ടനിട്ട് അശോകന് ചെക് വച്ചെന്ന്. മൈക്ക് കിട്ടാത്തതിനാലാണോ ഫെയ്സ് കാണിക്കാന് മടിയായതുകൊണ്ടാണോ എന്നറിയില്ല ഫേസ്ബുക്കിലൂടെയായിരുന്നു കടകംപള്ളിയുടെ മറുപടി. വട്ടിയൂര്‍ക്കാവില് കുമ്മനടിക്കാന് പറ്റാത്തതിന്‍റെ നിരാശയാണ് കമ്മനത്തിനെന്നായിരുന്നു കടകംപള്ളിമൊഴി. ഗതികെട്ടാ പ്രേതം എന്ന ഒരു വിശേഷണവും രാജേട്ടന് കടകംപള്ളി ചാര്‍ത്തിക്കൊടുത്തു. കമ്യൂണിസ്റ്റുകാര്‍ക്ക് പ്രേതത്തിലൊക്കെ വിശ്വാസമുണ്ടോ എന്നറിയില്ല. എന്നാല് ദേവസ്വം ഭരിക്കുമ്പോള് ചില വിശ്വാസങ്ങള് താനേ തികട്ടിവരും.\nതലസ്ഥാനത്ത് ഇതുമാത്രമല്ല നീറുന്ന പ്രശ്നങ്ങള്. ചെറുതും വലുതുമായ അഗ്നിപര്‍വ്വതങ്ങള് യുഡിഎഫില് പുകയുന്നുണ്ട്. പലരേയും വെട്ടി ഗോദയിലെത്തിയ മുന് മനുഷ്യാവകാശ കമ്മീഷന് അംഗം മോഹന്‍കുമാര് തനിക്ക് തെല്ലും മനുഷ്യാവകാശം ലഭിക്കുന്നില്ലെന്ന് പാര്‍ട്ടിയോട് പരിതപിക്കുകയാണ്. പ്രദേശത്തെ എംപി ശശി തരൂര് മുന് എംഎല്‍എ കെ മുരളീധരന് എന്നിവരെ കാലത്തും ഉച്ചക്കും കാണാതിരുന്നത് മോഹന്‍കുമാര് ക്ഷമിച്ചു. എന്നാല് അത്താഴത്തിനും ഇരുവരും എത്താത്തതോടെ കാര്യം ഏറെക്കുറെ മനസിലായി. സ്വര്‍ണം കായിക്കുന്നതാണെങ്കിലും പുരക്കുമീതേ ചാഞ്ഞ മരം വെട്ടണമെന്ന ചൊല്ല് തെല്ലും അംഗീകരിക്കാത്ത ഒരേ ഒരു കൂട്ടരാണ് കോണ്‍ഗ്രസുകാര്. പരസ്യപ്രസ്ഥാവനയും ഗ്രൂപ്പും കുതികാല് വെട്ടുമില്ലാത്ത കോണ്‍ഗ്രസ് മണലില്ലാത്ത മരുഭൂമികണക്കെ ശുഷ്കമാണ്.\nതലസ്ഥാനത്തുമാത്രം നിന്നാല് തമാശകള് പൂര്‍ണമായും ആസ്വദിക്കാനാകില്ല. പത്തനംതിട്ട ജില്ലയിലെ കോന്നിയിലും അരൂരിലും കൊച്ചിയിലുമെല്ലാം ഉപതിരഞ്ഞെടുപ്പുണ്ട്. കോന്നിയില് ശബരിമലയാകും വിഷയമെന്ന് സിപിഎം ഒഴികെയുള്ള ഏവരും വിശ്വസിച്ചു. അപ്പോളാണ് ഇടത് പാളയത്തില് നിന്നും ഒരു ശരണംവിളി ഉയര്‍ന്നത്. ഞെട്ടി പ്ലീനമായ സഖാക്കള് തൂത്തുവാരി പരതിയിട്ടും കോന്നിയില് അങ്ങനൊരു വിശ്വാസി സഖാവിനെ കാണാനായില്ല. ശ്രദ്ധിച്ചുകേട്ടപ്പോളാണ് അത് മഞ്ചേശ്വരത്തുനിന്നുയര്‍ന്ന ശരണംവിളിയാണെന്ന് മനസിലായത്. ശങ്കര്‍റൈ അങ്ങനെ പാര്‍ട്ടിയെ വീണ്ടും ശബരിമലക്കാര്യം ഒര്‍മിപ്പിച്ച സഖാവായി. അതിനുള്ള വടയും കട്ടന്‍ചായയും പാര്‍ട്ടി ഉറപ്പായും കൊടുക്കും. പക്ഷേ രസം അതല്ല. ശരണം വിളിക്കു പറ്റിയ സമയം നോക്കിനിന്ന മഞ്ചേശ്വരത്തെ ബിജെപി വെട്ടിലായി. ആദ്യം വിളിക്കാനുള്ള അവസരം ഇനി ലഭിക്കില്ലല്ലോ. അതുകൊണ്ട് ജില്ലാ പ്രസിഡന്‍റ് കെ ശ്രീകാന്ത് ശങ്കര്‍റൈക്കെതിരെ വാളെടുത്തിറങ്ങി. ഒന്നൊന്നര ഉദാഹരണങ്ങള് കേട്ടിട്ടില്ലാത്തവര്‍ക്ക് ശ്രീകാന്തില് ശിഷ്യപ്പെടാവുന്നതാണ്\nഅപ്പോ ഇത്രയുമൊക്കെയാണ് ഇന്നത്തെ അസഹിഷ്ണുതകള്. അടുത്തയാഴ്ച ഇതുപോലൊക്കെ വീണ്ടും കാണാമെന്നു പറഞ്ഞുകൊണ്ട് നിര്‍ത്തുകയാണ്


ഒരു സൂപ്പര് ഹീറോയുടെ പിറവിയെ മനോഹരമായി ഒരുക്കിയ മിന്നൽ മുരളി; അഭിനന്ദനവുമായി വെങ്കട് പ്രഭു - ഇ വാർത്ത | evartha\nഒരു സൂപ്പര് ഹീറോയുടെ പിറവിയെ മനോഹരമായി ഒരുക്കിയ മിന്നൽ മുരളി; അഭിനന്ദനവുമായി വെങ്കട് പ്രഭു\nടോവിനോ തോമസ് നായകനായി ബേസിൽ സംവിധാനം ചെയ്ത ‘മിന്നല് മുരളി’ക്ക് അഭിനന്ദനവുമായി സംവിധായകന് വെങ്കട് പ്രഭു. ഒരു സൂപ്പര് ഹീറോയുടെ പിറവിയെ എന്തു മനോഹരമായാണ് മിന്നൽ മുരളിയിൽ ഒരുക്കിയിരിക്കുന്നതെന്നും, സിനിമയെക്കുറിച്ച് അഭിമാനം തോന്നുവെന്നും വെങ്കട് പ്രഭു പറഞ്ഞു.\nഅദ്ദേഹത്തിന്റെ വാക്കുകൾ ഇങ്ങിനെ: ‘മിന്നല് മുരളി! തല കുനിക്കുന്നു. ലോക്കല് സൂപ്പര് ഹീറോയുടെ പിറവിയെ എന്തൊരു മനോഹരമായാണ് ഒരുക്കിയിരിക്കുന്നത്. ഗുരു സോമസുന്ദരം, നിങ്ങള് വേറെ ലെവല്. മാര്‍വെല് സ്റ്റുഡിയോസോ, ഡിസി കോമിക്‌സോ നിങ്ങള്‍ക്കൊപ്പം സഹരിക്കുമെന്ന് എനിക്ക് ഉറപ്പുണ്ട്.’\nതമിഴിൽ ഗോവ, മങ്കാത്ത തുടങ്ങിയ ചിത്രങ്ങളിലൂടെ ശ്രദ്ധേയനാണ് വെങ്കട് പ്രഭു. ചിമ്പുവിനെ നായകനാക്കി അദ്ദേഹം ഈ വര്‍ഷം ഒരുക്കിയ ‘മാനാട്’ എന്ന ചിത്രം വലിയ വിജയമായിരുന്നു.\nTopics: Minnal mulai Tovino Venkat prabhu


Baahubali scene in Metro inauguration Venue! | ലോകമെങ്ങും ആരാധകരുള്ള മോദി പോലും മെട്രോമാന്റെ ജനപ്രതീക്ക് മുമ്പിൽ നിഷ്പ്രഭനായി! സ്വാഗത പ്രസംഗത്തിനിടെ ഇ ശ്രീധരന്റെ പേര് പരാമർശിച്ചതോടെ സദസ്സിൽ നിലയ്ക്കാത്ത കൈയടികൾ; അടുത്ത പേര് പറയാൻ കയ്യടി അവസാനിക്കാൻ കാത്തു നിന്ന് ഏലിയാസ് ജോർജ്ജ്: മെട്രോ ഉദ്ഘാടന വേദിയിലെ ബാഹുബലി കാഴ്‌ച്ച! - MarunadanMalayali.com\nലോകമെങ്ങും ആരാധകരുള്ള മോദി പോലും മെട്രോമാന്റെ ജനപ്രതീക്ക് മുമ്പിൽ നിഷ്പ്രഭനായി! സ്വാഗത പ്രസംഗത്തിനിടെ ഇ ശ്രീധരന്റെ പേര് പരാമർശിച്ചതോടെ സദസ്സിൽ നിലയ്ക്കാത്ത കൈയടികൾ; അടുത്ത പേര് പറയാൻ കയ്യടി അവസാനിക്കാൻ കാത്തു നിന്ന് ഏലിയാസ് ജോർജ്ജ്: മെട്രോ ഉദ്ഘാടന വേദിയിലെ ബാഹുബലി കാഴ്‌ച്ച!\nJune 17, 2017 | 03:49 PM IST | Permalink\nകൊച്ചി: എസ് എസ് രാജമൗലി സംവിധാനം ചെയ്ത ബാഹുബലിയുടെ രണ്ടാംഭാഗത്തിൽ സിനിമ കാണുന്നവരെ ത്രസിപ്പിക്കുന്ന ഒരു രംഗമുണ്ട്. ബാഹുബലി സൈന്യാധിപനായി സത്യപ്രതിജ്ഞ ചെയ്യുന്ന മാസായ രംഗം. ജനങ്ങൾ എത്രത്തോളം ബാഹുബലിയെ ആരാധിക്കുന്നുണ്ട് എന്നത് വെളിവാക്കുന്ന രംഗമായിരുന്നു ഇത്. സമാനമായ കാഴ്‌ച്ച് ഇന്ന് കൊച്ചിയിലെ മെട്രോ ഉദ്ഘാടന വേദിയിലും കണ്ടു. കൊച്ചി മെട്രോയുടെ ശിൽപ്പി കൂടിയായ ഇ ശ്രീധരന് വേണ്ടി ജനങ്ങൾ ആവേശത്തോടെ കൈയടിക്കുന്ന രംഗമായിരുന്നു അത്. മെട്രോമാനെ എത്രത്തോളം മലയാളികൾ സ്‌നേഹിക്കുകയും ബഹുമാനിക്കുകയും ചെയ്യുന്നുണ്ടെന്നതിന്റെ തെളിവായിരുന്നു അത്.\nലോകമെങ്ങും ആരാധകരുള്ള ഇന്ത്യൻ പ്രധാനമന്ത്രി മോദിക്ക് പോലും കിട്ടാത്ത കയ്യടിയാണ് മെട്രോമാന് ലഭിച്ചത്. മുഖ്യമന്ത്രി പിണറായി വിജയൻ, കേന്ദ്രമന്ത്രി വെങ്കയ്യ നായിഡു എന്നിവർ വേദിയിൽ ഉണ്ടായിരുന്നപ്പോഴും കയ്യടി മുഴുവൻ നേടിയത് ശ്രീധരനായിരുന്നു. സ്വാഗത പ്രസംഗം മുതൽ ശ്രീധരന്റെ പേര് വേദിയിൽ പരാമർശിക്കപ്പെട്ടപ്പോഴെല്ലാം നിറഞ്ഞ കരഘോഷത്തോടെയാണ് സദസ് അതിനെ സ്വീകരിച്ചത്. ഉദ്ഘാടനവുമായി ബന്ധപ്പെട്ട് ശ്രീധരനെ വേദിയിൽ ഉൾപ്പെടുത്താത്ത അടക്കം വിവാദമായിരുന്നു. ജനരോഷം ഇതിനെതിരെ ഉയരുകയും ചെയ്തു. ഇതിനിടെയാണ് മെട്രോമാന് വേണ്ടി കയ്യടികൾ ഉയർന്നത്.\nസ്വാഗതം പറഞ്ഞ കെഎംആർഎൽ എംഡി ഏലിയാസ് ജോർജിന് അടുത്ത പേരുകളിലേക്ക് പോകാൻ ശ്രീധരനു വേണ്ടി ഉയർന്ന കയ്യടികൾ അവസാനിക്കുന്നതുവരെ കാത്തിരിക്കേണ്ടി വന്നു. മെട്രോമായി സഹകരിച്ചവരുടെ പേര് ഓരോന്നായി പറയുന്നതിനിടെയാണ് ഏലിയാസ് ജോർജ്ജ് ശ്രീധരന് സ്വാഗതം പറഞ്ഞത്. ഇതോടെ സദസ്സിൽ നിന്നും വലിയ ആരവം ഉയരുകയായുന്നു. കൈയടികൾ ഏതാനും നിമിഷങ്ങൽ നീണ്ടു നിന്നും. ചിലർ എഴുനേറ്റ് നിന്നും കൈയടിക്കുകായായിരുന്നു. ശ്രീധരൻ ഇല്ലായിരുന്നെങ്കിൽ ഈ പദ്ധതി ഒരിക്കലും യാഥാർത്ഥ്യമാകില്ലെന്നും ഏലിയാസ് ജോർജ്ജ് സ്വാഗത പ്രസംഗത്തിൽ പറഞ്ഞു.\nതുടർന്നു സംസാരിച്ച മുഖ്യമന്ത്രി മുഖ്യമന്ത്രി പിണറായി വിജയനും നഗരവികസമന്ത്രി വെങ്കയ്യ നായിഡുവും പ്രസംഗങ്ങളിൽ ശ്രീധരനെ പുകഴ്‌ത്തി. എന്നാൽ, കൊച്ചി മെട്രോയുടെ ശിൽപ്പിയും സദസിന്റെ മനം കവർന്ന ശ്രീധരനെ കുറിച്ച് പ്രധാനമന്ത്രി നരേന്ദ്ര മോദി ഒന്നും പറയാതിരുന്നതും ശ്രദ്ധേയമായി.\nകൊച്ചി മെട്രോയുടെ ഉദ്ഘാടനവേദിയിൽ ഡിഎംആർസി ഉപദേഷ്ടാവ് ഇ.ശ്രീധരന് ഇടമില്ല എന്ന വാർത്ത കഴിഞ്ഞ ദിവസങ്ങളിൽ വലിയ രാഷ്ട്രീയ വിവാദത്തിന് തിരികൊളുത്തിയിരുന്നു. വലിയ ജനവികാരമാണ് ഈ തീരുമാനത്തിനെതിരെ ഉയർന്നത്. പിന്നീട്, മുഖ്യമന്ത്രി പിണറായി വിജയൻ ഇടപെട്ട് പ്രധാനമന്ത്രിക്ക് കത്തയച്ചതോടെയാണ് ശ്രീധരനും പ്രതിപക്ഷ നേതാവ് രമേശ് ചെന്നിത്തലയ്ക്കും വേദിയിൽ സ്ഥാനം ലഭിച്ചത്. എന്തായാലും, മാറിമറിഞ്ഞ തീരുമാനങ്ങൾക്കൊടുവിൽ ശ്രീധരൻ വേദിയിലെത്തിയപ്പോൾ ജനങ്ങൾ ആവേശത്തിലായി. ആ ആവേശായിരുന്നു മെട്രോ ഉദ്ഘാടന വേദിയിൽ ദൃശ്യമായത്. സോഷ്യൽ മീഡിയയിലും ശ്രീധരന് ലഭിച്ച കൈയടിയുടെ ദൃശ്യങ്ങൾ വൈറലായിട്ടുണ്ട്.


പ്രണയം, ഒരു വ്യക്തിക്ക് തന്റെ ജീവിതത്തിൽ അനുഭവിക്കാൻ കഴിയുന്ന ഏറ്റവും മധുരം നിറഞ്ഞ അനുഭവമാണ്. പലർക്കും തന്റെ പ്രണയങ്ങൾ പൂവണിയിക്കാൻ കഴിയുമെങ്കിലും, മറ്റു പലരിലും അതെന്നും ഒരു മധുരമുള്ള നീറ്റലേറിയ ഓർമ്മയായി മാത്രം അവശേഷിക്കുന്നു. നിങ്ങൾ ഇപ്പോഴും ഒരു പ്രണയത്തിൽ അല്ലെ, എങ്കിൽ നിങ്ങളുടെ പ്രണയത്തെക്കുറിച്ചുള്ള, ഒരുപക്ഷെ നിങ്ങൾ ഇതുവരെ ചിന്തിച്ചിട്ടില്ലാത്ത എന്നാൽ നിങ്ങളുടെ മനസ്സിലുള്ള ഒരു കാര്യം ഈ ഒപ്റ്റിക്കൽ മിഥ്യ വെളിപ്പെടുത്തും.\nഉക്രേനിയൻ കലാകാരനായ ഒലെഗ് ഷുപ്ലിയാക് ആണ് ഈ മനസ്സിനെ ത്രസിപ്പിക്കുന്ന ഒപ്റ്റിക്കൽ മിഥ്യാധാരണ സൃഷ്ടിച്ചിരിക്കുന്നത്. അതിൽ നിങ്ങൾ ആദ്യം ശ്രദ്ധിക്കുന്ന ചിത്രം പ്രണയത്തെക്കുറിച്ചുള്ള നിങ്ങളുടെ അഗാധമായ പേടിയെക്കുറിച്ച് ധാരാളം കാര്യങ്ങൾ പറയുന്നു. അതിമനോഹരമായ ഈ കലാസൃഷ്ടിക്കുള്ളിൽ നാല് ചിത്രങ്ങൾ ഒളിഞ്ഞിരിക്കുന്നുണ്ട്. അവയിൽ ഏതാണ് ആദ്യം നിങ്ങളുടെ കണ്ണുകളിൽ അകപ്പെട്ടതെങ്കിൽ, അത് മനസ്സിൽ സൂക്ഷിച്ച് ചുവടെ അതിന്റെ നിർവചനം വായിക്കാം.\nനിങ്ങൾ ആദ്യം ഒരു സ്ത്രീയെ ആണ് കണ്ടതെങ്കിൽ, പ്രണയത്തെക്കുറിച്ചുള്ള നിങ്ങളുടെ രഹസ്യ പേടിസ്വപ്നം നിങ്ങളുടെ ഉറക്കം നഷ്ടപ്പെടുന്നതായിരിക്കാം. അതായത്, സ്വപ്നവും പ്രായോഗികതയും തമ്മിലുള്ള ദൂരം നിങ്ങളുടെ മനസ്സിനെ അലട്ടുന്നു.\nഇനി നിങ്ങൾ ആദ്യം ചിത്രത്തിലുള്ള സൈനികരെ കണ്ടെങ്കിൽ, പ്രണയത്തിലാകുന്നതിനെക്കുറിച്ചുള്ള നിങ്ങളുടെ മറഞ്ഞിരിക്കുന്ന പേടിസ്വപ്നം നിങ്ങളുടെ രൂപമായിരിക്കാം. ആ പട്ടാളക്കാർ ജാഗ്രതയെ പ്രതീകപ്പെടുത്തുന്നു, നിങ്ങളുടെ മുടിയോ നിറമോ അല്ല പങ്കാളി ആഗ്രഹിക്കുന്നത്, മറിച്ച് സുരക്ഷിതത്വമാണ് എന്ന് നിങ്ങൾ മനസ്സിലാക്കണം.\n900 വർഷങ്ങൾക്ക് മുമ്പ് കല്ലിൽ കൊത്തിയെടുത്ത ഒപ്റ്റിക്കൽ ഇല്ല്യൂഷൻ… ലോകത്തിലെ ഏറ്റവും പഴയ ഒപ്റ്റിക്കൽ ഭ്രമം ഇന്ത്യയിലോ?!


ബിജെപിക്ക് കേന്ദ്രത്തില് അധികാരം നഷ്ടപ്പെടുമെന്നും കേരളത്തില് അക്കൗണ്ട് തുറന്നേക്കുമെന്നും സര്‍വ്വേ ഫലം |\nബിജെപിക്ക് കേന്ദ്രത്തില് അധികാരം നഷ്ടപ്പെടുമെന്നും കേരളത്തില് അക്കൗണ്ട് തുറന്നേക്കുമെന്നും സര്‍വ്വേ ഫലം\nരാജസ്ഥാൻ, മധ്യപ്രദേശ്, ഛത്തീസ്ഗഢ്, മിസോറം, തെലങ്കാന തിരഞ്ഞെടുപ്പിനു പിന്നാലെ 2018 ഡിസംബർ 15നും 25നും ഇടയിൽ നടത്തിയ സർവേയിൽ നിലവിലെ സാഹചര്യത്തില് തെരഞ്ഞെടുപ്പ് നടന്നാല് കേരളത്തില് ബിജെപി ഒരു സീറ്റ് സ്വന്തമാക്കുമെന്ന് ഇന്ത്യ ടിവി – സിഎന്‍എക്‌സ് അഭിപ്രായ സര്‍വേ.\nഅതേസമയം, ദേശീയതലത്തില് ബിജെപിക്ക് തിരിച്ചടി നേരിടാനാണ് സാധ്യതെയെന്നും സർവേ പറയുന്നു. 543 മണ്ഡലങ്ങളിൽ എൻഡിഎയ്ക്ക് 257 സീറ്റുകൾ മാത്രമേ ലഭിക്കൂ. യുപിഎ സഖ്യത്തിന് 146 സീറ്റ് ലഭിക്കുമെന്നും കണക്കുകൾ ചൂണ്ടിക്കാട്ടുന്നു. എസ്പിയെയും ബിഎസ്പിയെയും കൂടാതെയുള്ള സഖ്യത്തെയാണ് യുപിഎ ആയി കണക്കാക്കിയിട്ടുള്ളത്. ബിജെപിയോ കോൺഗ്രസോ അല്ലാതെ ‘മറ്റൊരു’ പാർട്ടി കേന്ദ്രത്തിൽ നിർണായകമാവുമെന്നും സർവേ പറയുന്നു.\nസംസ്ഥാനത്ത് കോൺഗ്രസ് മുന്നേറ്റം പ്രവചിക്കുന്ന സർവേ പാർട്ടി എട്ടു സീറ്റുകൾ നേടുമ്പോള് ഇടതുപക്ഷം അഞ്ചു സീറ്റിൽ ജയിക്കുമെന്നും വ്യക്തമാക്കുന്നു. മുസ്‌ലിം ലീഗ് രണ്ട്, ബിജെപി, കേരള കോൺഗ്രസ്(എം), ആർഎസ്പി പാർട്ടികൾ ഓരോ സീറ്റുകളും സ്വതന്ത്രർക്കു രണ്ടു സീറ്റ് വീതവും ലഭിക്കുമെന്നാണു പ്രവചനം.\nപുതിയ സർവേ പ്രകാരം എൻഡിഎയ്ക്ക് 37.15% വോട്ടുകളും യുപിഎയ്ക്ക് 29.92 ശതമാനവും ലഭിക്കും. മറ്റുള്ളവർക്ക് 32.93ശതമാനം വോട്ടും സ്വന്തമാക്കും. എൻഡിഎയിൽ ബിജെപിക്ക് മാത്രം 223 സീറ്റുകൾ ലഭിക്കുമെന്നും സർവേ പറയുന്നു. 2014ൽ ലഭിച്ചതിനേക്കാൾ ഇരട്ടിയോളം വരുന്ന 85 സീറ്റുകൾ ഇത്തവണ കോണ്‍ഗ്രസിനു ലഭിക്കുമെന്ന് കണക്കാക്കിയിട്ടുള്ളത്. ശിവസേനയ്ക്ക് എട്ട്, ജെഡി(യു) 11, അകാലിദൾ അഞ്ച്, എൽജെപി മൂന്ന്, പിഎംകെ, എൻഡിപിപി, എഐഎൻആർസി, എൻപിപി, എസ്ഡിഎഫ്, അപ്നാ ദൾ, എംഎൻഎഫ് പാർട്ടികൾക്ക് ഒന്നുവീതവും സീറ്റുകൾ ലഭിക്കുമെന്നും സർവേ പറയുന്നു.\nPrevious ‘അഗസ്ത്യാർകൂടത്തിൽ സ്ത്രീകളെ പ്രവേശിപ്പിക്കില്ല’; അടുത്ത നൈഷ്‌ടീക പ്രശ്‌നവുമായി കാണി വിഭാഗം\nNext ശബരിമലയിലെ തന്ത്രിയുടെ സ്ഥിര സാന്നിധ്യം തന്നെ ആചാര ലംഘനമല്ലേ ?


ആൺകുട്ടികളെ പീഡിപ്പിച്ചു; ദർസ് അധ്യാപകനും കാസർഗോഡ് സ്വദേശിയുമായ സീനിയർ വിദ്യാർഥിയും അറസ്റ്റിൽ - MALAYORAM FLASH\nHome / Latest News / ആൺകുട്ടികളെ പീഡിപ്പിച്ചു; ദർസ് അധ്യാപകനും കാസർഗോഡ് സ്വദേശിയുമായ സീനിയർ വിദ്യാർഥിയും അറസ്റ്റിൽ\nആൺകുട്ടികളെ പീഡിപ്പിച്ചു; ദർസ് അധ്യാപകനും കാസർഗോഡ് സ്വദേശിയുമായ സീനിയർ വിദ്യാർഥിയും അറസ്റ്റിൽ\nNews Room 10:15 PM kannur, Latest News\nമതപാഠശാലയിൽ പന്ത്രണ്ട് വയസിൽ താഴെയുള്ള നിരവധി ആൺകുട്ടികളെ പീഡിപ്പിച്ച സംഭവത്തിൽ ദർസ് അധ്യാപകനും, സിനിയർ വിദ്യാർഥിയും ഉൾപ്പെടെ രണ്ട് പേർ അറസ്റ്റിൽ. ദർസ് അധ്യാപകനായ മട്ടന്നൂർ ചാവശേരി സ്വദേശി അ ബ്ദുൾ റഷീദ് (50) സീനിയർ വിദ്യാർഥി കാസർഗോഡ് ഉപ്പളയി ലെ ബിലാൽ (24) എന്നിവരെയാണ് പാനൂർ സിഐ എം.പി. ആസാദ്, എസ്ഐ മാരായ ലതീഷ്, മനോഹരൻ, എഎസ്ഐമാ രായ സുനിൽ കുമാർ, ഷാജു, രാജേഷ് എന്നിവരടങ്ങിയ സംഘം അറസ്റ്റ് ചെയ്തത്.\nപീഡന വിവരം പുറത്തു വന്നതോടെ ഒളിവിൽ പോയ അബ്ദുൾ റഷീദ് തമിഴ്നാട്ടിലെ ട്രിച്ചിയിലേക്ക് കടക്കാൻ ശ്രമിക്കവെയാ ണ് പോലീസിന്റെ വലയിലായത്. കൊയിലാണ്ടിയിൽ ഒളിവിൽ കഴിഞ്ഞ ബിലാലിനെ താമസ സ്ഥലം വളഞ്ഞാണ് പോലീസ് പി ടികൂടിയത്.\nമൂന്ന് വിദ്യാർഥികളെ പീഡിപ്പിച്ച സംഭവത്തിൽ നാല് കേസു കളാണ് ഇതിനകം രജിസ്റ്റർ ചെയ്തിട്ടുള്ളത്. ഇരുപത്തിരണ്ട് വിദ്യാർഥികളാണ് മതപഠന കേന്ദ്രത്തിൽ പഠിച്ചിരുന്നത്. അവധി കാലം കഴിഞ്ഞ് പഠനത്തിനായി കുട്ടികൾ പോകാൻ വിസമ്മതിച്ചതി\nനെ തുടർന്ന് രക്ഷിതാക്കൾ നടത്തിയ അന്വേഷണത്തിലാണ് പീഡന വിവരം പുറത്തു വന്നത്. ഉച്ച ഭക്ഷണവുമായി കുട്ടികളുടെ മുറിയിൽ എത്തുന്ന സമയങ്ങളിലാണ് ബിലാൽ കുട്ടികളെ പീഡിപ്പിച്ചിരുന്നത്.\nരാത്രി കാലങ്ങളിലായിരുന്നു അബ്ദുൾ റഷീദ് കുട്ടികളെ തേടിയെത്താറെന്ന് പോലീസ് പറഞ്ഞു. ഒരു കുട്ടിയെ രണ്ട് പേർ ചേർന്ന് പീഡിപ്പിച്ചതായുള്ള വിവരവും പോലീസിന് ലഭിച്ചിട്ടുണ്ട്. കൂടുതൽ കുട്ടികൾ വരും ദിവസങ്ങളിൽ പരാതിയുമായി എത്തുമെന്നാണ് പൊലീസ് നൽകുന്ന സൂചന\nആൺകുട്ടികളെ പീഡിപ്പിച്ചു; ദർസ് അധ്യാപകനും കാസർഗോഡ് സ്വദേശിയുമായ സീനിയർ വിദ്യാർഥിയും അറസ്റ്റിൽ Reviewed by News Room on 10:15 PM Rating: 5


Kerala Assembly seats- District wise | 2011ൽ പത്തനംതിട്ടയിലെ ആകെ സീറ്റുകളുടെ എണ്ണം എട്ടിൽ നിന്നും അഞ്ചായി കുറഞ്ഞപ്പോൾ മലപ്പുറം 12ൽ നിന്നും 16ലേക്ക് ഉയർന്നു; തൃശ്ശൂരിനും കൊല്ലത്തിനും ആലപ്പുഴക്കും കോട്ടയത്തിനും ഓരോന്നും കുറഞ്ഞപ്പോൾ മലബാർ ജില്ലകളിൽ എല്ലാം വർധന; അഞ്ചു ജില്ലകളിൽ ആകെയുള്ള സീറ്റുകളുടെ പകുതിയും - MarunadanMalayalee.com\nMarch 08, 202107:02 AM IST Permalink\nതിരുവനന്തപുരം: വീണ്ടുമൊരു നിയമസഭാ തെരഞ്ഞെടുപ്പു വരുമ്പോൾ സംസ്ഥാന രാഷ്ട്രീയത്തിന്റെ ദിശനിർണയിക്കുന്നതിൽ ഏറ്റവും പ്രധാനമാകുക അ്ഞ്ച് ജില്ലകളാണ്. സംസ്ഥാനത്തെ ആകെ നിയോജക മണ്ഡലത്തിന്റെ പകുതിയും നിയോജക മണ്ഡലങ്ങൾ ഈ അഞ്ച് ജില്ലകളിലായി ചിതറികിടക്കുമ്പോൾ ഇവിടങ്ങളിലെ റിസൽട്ട് ഏറെ നിർണായകമാകും. മലപ്പുറം, തിരുവനന്തപുരം, എറണാകുളം, കോഴിക്കോട്, തൃശൂർ എന്നിവയാണ് ആ കരുത്തൻ ജില്ലകൾ. ഈ ജില്ലകളിലായി ആകെയുള്ളത് 70 സീറ്റുകളാണ്. അതേസമയം തെക്കൻ കേരളത്തിലെ ജില്ലകളിൽ സീറ്റ് കുറയുകയും ചെയ്യുന്നു.\n2011ൽ മണ്ഡലപുനർനിർണയം വന്നതിന് ശേഷം മലബാർ മേഖലയിലുള്ള ജില്ലകൾക്ക് കൂടുതൽ സീറ്റുകൾ കിട്ടിയപ്പോൾ തെക്കോട്ടുള്ളവയ്ക്ക് കുറവാണ് സംഭവിച്ചത്. മലപ്പുറത്താണ് ഏറ്റവും കൂടുതൽ സീറ്റുകളുള്ള ജില്ല. ഇവിടെ ജനസംഖ്യാ വർധനവ് അടക്കം ഗുണം ചെയ്തപ്പോൾ പത്തനംതിട്ട ജില്ലയ്ക്ക് പറയാനുള്ളത് നഷ്ടക്കാണക്കുമായി. ആകെ എട്ടു സീറ്റുണ്ടായിരുന്നത് അഞ്ചായി കുറയുകയായിരുന്നു പത്തനംതിട്ടയിൽ. എറണാകുളം, തിരുവനന്തപുരം ജില്ലകളിൽ 14 വീതം സീറ്റുകളാണുള്ളത്. കോഴിക്കോട്ടും തൃശൂരും 13 സീറ്റു വീതവും. ഇത്രയുമായാൽ 70 മണ്ഡലങ്ങളായി പിന്നീടുള്ള 70 മണ്ഡലങ്ങൾ ബാക്കിയുള്ള9ജില്ലകളിലിലായി ചിതറിക്കിടക്കുകയാണ്.\nചില ജിലകളുടെ സീറ്റുകളുടെ എണ്ണം കുറച്ചത് മണ്ഡല പുനർനിർണയമാണ്. മുൻപു തൃശൂരും 14 മണ്ഡലങ്ങളുണ്ടായിരുന്നു. മണ്ഡല പുനർനിർണയത്തിനുശേഷം ആദ്യം തിരഞ്ഞെടുപ്പു നടന്ന 2011ൽ അതു 13ലേക്കു ചുരുങ്ങി. 12 മണ്ഡലങ്ങളുണ്ടായിരുന്ന മലപ്പുറം 16ലേക്കു വളർരുകയും ചെയ്തു. ഈ രണ്ടു ജില്ലകളും പതിവായി യുഡിഎഫിന് മേൽക്കൈയുള്ള ജില്ലകളാണ്. അതുകൊണ്ട് തന്നെ ഇക്കുറിയും ഇവിടത്തെ ഫലം ഏറെ നിർണായകമാകും. കോഴിക്കോട് എൽഡിഎഫിനു സ്ഥിരമായ മുൻതൂക്കം നൽകുന്ന ജില്ലയാണ്. തൃശൂരും തിരുവനന്തപുരത്തും കഴിഞ്ഞ തിരഞ്ഞെടുപ്പിൽ എൽഡിഎഫ് ആധിപത്യം കാട്ടി. തൃശൂരിൽ 13ൽ വടക്കാഞ്ചേരിയൊഴികെയുള്ള എല്ലാ മണ്ഡലങ്ങളിലും ഇടതുമുന്നണി വിജയിച്ചു.\nഎറണാകുളം ജില്ലയിൽ 20 20യുടെ സാന്നിധ്യം അടക്കം യുഡിഎഫിന് വൻ വെല്ലുവിളി ഉയർത്തുന്നുണ്ട്. അതുകൊണ്ട് ജില്ലയിലെ ഫലം ഇക്കുറഇ യുഡിഎഫിന് ഏറെ നിർണായകമാണ്. എണ്ണത്തിൽ മുൻപിലുള്ള5ജില്ലകൾ കഴിഞ്ഞാൽ പാലക്കാട്ടാണ് ഏറ്റവുമധികം നിയമസഭാ സീറ്റുകൾ12 എണ്ണം. വലുപ്പത്തിൽ കേരളത്തിലെ ഏറ്റവും വലിയ ജില്ലയാണെങ്കിലും സീറ്റിൽ അങ്ങനെയല്ല പാലക്കാട്. കേരളത്തിന്റെ വടക്കുനിന്നും തെക്കുനിന്നും രണ്ടാമത്തെ ജില്ലകളായ കണ്ണൂരും കൊല്ലവും 11 സീറ്റുകളുമായി തൊട്ടുപിന്നിലുണ്ട്. അയൽ ജില്ലകളായ കോട്ടയത്തും ആലപ്പുഴയിലും9വീതം.\nവിസ്തൃതിയിൽ പാലക്കാടിനു തൊട്ടുപിന്നിലുള്ള ഇടുക്കിയിൽ5നിയമസഭാ സീറ്റുകളേയുള്ളൂ. കാസർകോടും പത്തനംതിട്ടയും5വീതം സീറ്റുകളുമായി ഇടുക്കിക്കു കൂട്ടുണ്ട്. സീറ്റുകളുടെ എണ്ണത്തിൽ ഏറ്റവും പിന്നിൽ വയനാടാണ്. മൂന്നെണ്ണം മാത്രം. 2008ലാണു രാജ്യവ്യാപകമായി നിയമസഭാലോക്‌സഭാ മണ്ഡല അതിർത്തി പുനർനിർണയം നടന്നത്. 2009ലെ ലോക്‌സഭാ തിരഞ്ഞെടുപ്പുമുതൽ അതു പ്രാബല്യത്തിലുമായി. 2011ലെ നിയമസഭാ തിരഞ്ഞെടുപ്പും അതുപ്രകാരമാണു നടന്നത്. മണ്ഡല പുനർനിർണയം കഴിഞ്ഞുള്ള മൂന്നാമത്തെ നിയമസഭാ തിരഞ്ഞെടുപ്പാണു നടക്കാൻ പോകുന്നത്. സീറ്റുകളുടെ എണ്ണം 140ൽനിന്നു വർധിച്ചില്ലെങ്കിലും ഒട്ടേറെ പുതിയ മണ്ഡലങ്ങളുണ്ടായി. പലതിന്റെയും പേരു മാറി. സംവരണ മണ്ഡലങ്ങളിലും മാറ്റമുണ്ടായി.\nലോക്‌സഭാ മണ്ഡലങ്ങളുടെ കാര്യത്തിലും പേരു മാറ്റവും പുതിയ മണ്ഡലങ്ങളുടെ ഉദയവുമെല്ലാമുണ്ടായി. ചില ജില്ലകളിൽ നിയമസഭാ മണ്ഡലങ്ങളുടെ എണ്ണം കൂടി, ചില ജില്ലകളിൽ കുറഞ്ഞു. പുനർനിർണയത്തിൽ മണ്ഡലങ്ങളുടെ എണ്ണത്തിൽ മാറ്റമുണ്ടായ ജില്ലകൾ ഇവയാണ്. ബ്രായ്ക്കറ്റിൽ മുൻപത്തെ സീറ്റുകളുടെ എണ്ണം. കണ്ണൂർ 11 (10), കോഴിക്കോട് 13 (12), മലപ്പുറം 16 (12), പാലക്കാട് 12 (11), തൃശൂർ 13 (14), കോട്ടയം9(10), ആലപ്പുഴ9(10), പത്തനംതിട്ട5(8), കൊല്ലം 11 (12). ശേഷിച്ച കാസർകോട് (5), വയനാട് (3), എറണാകുളം (14), ഇടുക്കി (5), തിരുവനന്തപുരം (14) എന്നിവയിൽ എണ്ണത്തിൽ മാറ്റമുണ്ടായില്ല.


തിരുവനന്തപുരം: വനിതാ സംരക്ഷണത്തിന് കര്‍ശന നിയമങ്ങള് വ്യവസ്ഥ ചെയ്യുന്ന കരട് ബില് തയാറായി. സ്ത്രീകളെ പൊതുസ്ഥലത്തും വാഹനങ്ങളിലും ശല്യം ചെയ്യുന്നവര്‍ക്ക് ഏഴു വര്‍ഷം വരെ കഠിന തടവ് നല്‍കാമെന്നതുള്‍പ്പെടെ ബില്ലില് വ്യവസ്ഥ ചെയ്യുന്നുണ്ട്.\nപീഡനത്തെ തുടര്‍ന്ന് സ്ത്രീ മരിച്ചാല് വധശിക്ഷ വരെ നല്‍കാന് ബില് വ്യവസ്ഥ ചെയ്യുന്നു. മാനസികമായോ ശാരീരികമായോ അപമാനിതമായി സ്ത്രീ ആത്മഹത്യ ചെയ്താലും വധശിക്ഷ നല്‍കാം.\nഅപമര്യാദയായി പെരുമാറല്, കമന്റടി, തൊട്ടുരുമ്മി യാത്ര ചെയ്യല് ഇവയെല്ലാം കുറ്റകൃത്യത്തിന്റെ പരിധിയില് വരും. ഇന്റര്‍നെറ്റും മൊബൈല് ഫോണും ഉപയോഗിച്ചു സ്ത്രീകളെ അപമാനിക്കുകയും ശല്യം ചെയ്യുകയും ചെയ്യുന്നവര്‍ക്ക് കര്‍ശന ശിക്ഷ ലഭിക്കും.\nഅതിക്രമം സ്ഥാപനങ്ങളിലോ വാഹനങ്ങളിലോ ആണെങ്കില് ഉത്തരവാദിത്തപ്പെട്ടവര് പൊലീസിനെ അറിയിക്കണം. ഇതില് വീഴ്ച വരുത്തിയാല് സ്ഥാപനമേധാവിക്കു മൂന്നു വര്‍ഷം തടവും 5000 രൂപ പിഴയും ആണു ശിക്ഷ. ഫെബ്രുവരിയില് ചേരുന്ന നിയമസഭാ സമ്മേളനത്തില് ബില് അവതരിപ്പിക്കും.\nഅനാവശ്യമായ ഫോണ്‍കോളുകള്, എസ്എംഎസുകള്, മൊബൈല് ഫോണ് ഉപയോഗിച്ച് അനുവാദമില്ലാതെ സ്ത്രീകളുടെ ചിത്രമെടുക്കുന്നത് തുടങ്ങിയ കുറ്റകരമാണ്. കുറ്റകൃത്യത്തിന്റെ തീവ്രത അനുസരിച്ച് ജീവപര്യന്തം ശിക്ഷ വരെ നല്‍കാനും വ്യവസ്ഥയുണ്ട്.


അല്‍സാക്കി ഹോട്ടല് ഉടമയെ മര്‍ദ്ദിച്ച സംഭവത്തില് രണ്ട് പേര് അറസ്റ്റില്. - Swale Online Swale Online News\nഅല്‍സാക്കി ഹോട്ടല് ഉടമയെ മര്‍ദ്ദിച്ച സംഭവത്തില് രണ്ട് പേര് അറസ്റ്റില്.\nBreaking News Exclusive guruvayoor Headline News Trending Stories\nഫോണെടുക്കാത്തതിന് ഹോട്ടലിലെത്തി മര്‍ദ്ദിച്ച കേസിലാണ് അറസ്റ്റ്.\nചാവക്കാട്: ഭക്ഷണം ഓര്‍ഡര് ചെയ്യാനായി ഹോട്ടലിലേക്ക് വിളിച്ചപ്പോള് ഫോണ് എടുക്കാത്തതിന്\nഓവുങ്ങല് ഹോട്ടലുടമയെ മര്‍ദ്ദിച്ച സംഭവത്തില് രണ്ടു പേര് അറസ്റ്റില്.\nഓവുങ്ങല് പോക്കാക്കില്ലത്ത് ഷാനിഫ്(ഷാനു 34), തിരുവത്ര കൊല്ലാമ്പി ഷെജീര്(30) എന്നിവരെയാണ് എസ്.ഐ. ശശീന്ദ്രന് മേലയിലിന്റെ നേതൃത്വത്തില് എസ്.ഐ. നവീന്‍ഷാജ്, സീനിയര് സി.പി.ഒ. സുധാകരന്, സി.പി.ഒ.മാരായ ഗീതുകൃഷ്ണന്,ശ്രീജിത്ത് എന്നിവരടങ്ങിയ സംഘം അറസ്റ്റ് ചെയ്തത്.\nമാര്‍ച്ച് പത്താം തിയതി ഉച്ചക്ക് 12-ഓടെയാണ് സംഭവം.\nചാവക്കാട് ഹോട്ടലില് ഉടമകളിലൊരാളായ കയ്പമംഗലം മൂന്നുപീടിക സ്വദേശി ഏഴയടത്ത് വീട്ടില് റിയാസിനാണ് (35) മര്‍ദ്ദനമേറ്റത്.\nഭക്ഷണം ഓര്‍ഡര് ചെയ്യാനായി ഹോട്ടലിലേക്ക് പ്രതി ഷാനിഫ് ആദ്യം വിളിച്ചപ്പോള് ഫോണ് എടുത്തില്ല.\nഉച്ചനേരത്തെ തിരക്കിലായിരുന്നു ഹോട്ടല് ഉടമയും ജീവനക്കാരും. പിന്നീട് വിളിച്ചപ്പോള് റിയാസ് ഫോണ് എടുത്തു. ആദ്യം വിളിച്ചപ്പോള് എന്തുകൊണ്ട് ഫോണ് എടുത്തില്ലെന്നു ചോദിച്ച് ഷാനിഫ് റിയാസിനെ അസഭ്യം പറയുകയും തുടര്‍ന്ന് ഷെജീറിനൊപ്പം ബൈക്കില് ഹോട്ടലില് എത്തി റിയാസിനെ മര്‍ദ്ദിക്കുകയുമായിരുന്നു.\nആക്രമണത്തെ തുടര്‍ന്ന് റിയാസിന്റെ മുഖത്തും നെഞ്ചിലും സാരമായി പരിക്കേറ്റിരുന്നു.\nപ്രതികളെ ഹോട്ടലില് എത്തിച്ച് തെളിവെടുപ്പ് നടത്തി.\nTags: chavakkaadnews, chavakkad, guruvayoor, swalemalayalamnews, swaleonline\nവയനാട പഴയ വയനാടല്ല. കൊടിയേരി.


'ഒറ്റ കൊത്തിന് ആളുകളെ കൊല്ലാന് കഴിവുള്ള മൂര്‍ഖനാണ് താനെ'ന്ന് മിഥുന് ചക്രവര്‍ത്തി | Mithun Chakrabortys punch dialogues get traction in BJP rally in kolkatha\n'ഒറ്റ കൊത്തിന് ആളുകളെ കൊല്ലാന് കഴിവുള്ള മൂര്‍ഖനാണ് താനെ'ന്ന് മിഥുന് ചക്രവര്‍ത്തി\nകൊല്‍ക്കത്തയിലെ ബ്രിഗേഡ് പരേഡ് ഗ്രൌണ്ടിലെ പ്രസംഗത്തിനിടയിലായിരുന്നു നടന്‍റെ പഞ്ച് ഡയലോഗുകള്. ഞായറാഴ്ചയാണ് മിഥുന് ചക്രവര്‍ത്തി ബിജെപിയില് ചേര്‍ന്നത്.\nKolkata, First Published Mar 7, 2021, 5:32 PM IST\nകൊല്‍ക്കത്ത: 'ഒറ്റ കൊത്തിന് ആളുകളെ കൊല്ലാന് കഴിവുള്ള മൂര്‍ഖനാണ് താനെ'ന്ന് ബോളിവുഡ് താരം മിഥുന് ചക്രവര്‍ത്തി. ബിജെപിയില് ചേര്‍ന്നതിന് പിന്നാലെ കൊല്‍ക്കത്തയിലെ ബ്രിഗേഡ് പരേഡ് ഗ്രൌണ്ടിലെ പ്രസംഗത്തിനിടയിലായിരുന്നു നടന്‍റെ പഞ്ച് ഡയലോഗുകള്. ഞായറാഴ്ചയാണ് മിഥുന് ചക്രവര്‍ത്തി ബിജെപിയില് ചേര്‍ന്നത്.\nബിജെപിയുടെ ദേശീയ നേതാക്കളടക്കമുള്ളവരാണ് തൃണമൂല് കോണ്‍ഗ്രസിന്‍റെ മുന് രാജ്യ സഭാംഗമായിരുന്ന മിഥുന് ചക്രവര്‍ത്തിയെ ബിജെപി അംഗത്വം നല്‍കി സ്വീകരിച്ചത്. തന്‍റെ അഭിലാഷങ്ങള് പൂവണിയാനുള്ള അവസരമാണ് ബിജെപി നല്‍കിയിരിക്കുന്നതെന്നാണ് മിഥുന് ചക്രവര്‍ത്തി ബിജെപിയില് ചേരുന്നതിനേക്കുറിച്ച് പ്രതികരിച്ചത്. ഇതിന് പിന്നാലെയാണ് സിനിമയിലെ പഞ്ച് ഡയലോഗുകള് നടന് പ്രയോഗിച്ചത്.\nതാനൊരു സാധാരണ പാമ്പാണ് എന്ന് ധരിക്കരുത്. ആളുകളെ ഒറ്റക്കൊത്തിന് കൊല്ലാന് കഴിയുന്ന മൂര്‍ഖനാണ് താന്. ബംഗാളിയായതില് അഭിമാനമുണ്ടെന്നും നടന് പറഞ്ഞു. ജീവിതത്തില് വലിയ കാര്യങഅങള് ചെയ്യണമെന്ന് സ്വപ്നം കണ്ടിരുന്നു. എന്നാല് ഇത്തരമൊരു വലിയ റാലിയുടെ ഭാഗമാകുമെന്ന് സ്വപ്നത്തില് പോലും കരുതിയിരുന്നില്ലെന്നും മിഥുന് ചക്രവര്‍ത്തി പറഞ്ഞു. സമൂഹത്തിലെ പാവങ്ങള്‍ക്ക് വേണ്ടി പ്രവര്‍ത്തിക്കണമെന്ന ആഗ്രഹമാണ് ഇപ്പോള് പൂവണിയുന്നതെന്നും മിഥുന് ചക്രവര്‍ത്തി പറഞ്ഞു.\n70 കാരനായ നടൻ മിഥുൻ ചക്രവർത്തിക്ക് ബംഗാളിൽ ലക്ഷക്കണക്കിന് ആരാധകരാണ് ഉള്ളത്. 2006 ലെ ഹിറ്റ് ചിത്രമായ എം‌എൽ‌എ ഫതാകെഷ്ടോയിൽ നിന്നുള്ള പഞ്ച് ഡയലോഗും റാലിയില് തടിച്ച കൂടിയ ജനങ്ങളോട് നടന് പറഞ്ഞു. തെരഞ്ഞെടുപ്പിന് മുന്നോടിയായി വമ്പന് റാലിയാണ് കൊല്‍ക്കത്തയിലെ ബ്രിഗേഡ് പരേഡ് ഗ്രൌണ്ടില് നടന്നത്.\nLast Updated Mar 7, 2021, 5:39 PM IST


ആ ചിരിയിലെ ആത്മവിശ്വാസം കണ്ടോ | Sanna Marin | Zozibini Tunzi | Inspirational | Manorama News\nരമ്യ ബിനോയ് December 11, 2019 10:00 AM IST\nസന മരിൻ, സോസിബിനി\nസോസിബിനി ടുൻസിയെ കണ്ടോ... ആ ചിരിയിലെ ആത്മവിശ്വാസം കണ്ടോ... കഴിഞ്ഞ ദിവസം വിശ്വസുന്ദരിപ്പട്ടം അണിഞ്ഞ ദക്ഷിണാഫ്രിക്കൻ സുന്ദരിയെ കുറിച്ചാണു പറഞ്ഞുവരുന്നത്. സോസിബിനി ആത്മവിശ്വാസത്തിന്റെ മറുവാക്കാണ്. വംശീയമായ അധിക്ഷേപങ്ങൾ പോലും അവളെ അലോസരപ്പെടുത്തുകയില്ല.\nസ്വാഭാവിക സൗന്ദര്യത്തിന്റെ വക്താവാണവർ. താൻ എങ്ങനെയാണോ അങ്ങനെ തന്നെ സ്വയം അംഗീകരിച്ച് സ്നേഹിക്കണമെന്നാണ് അവർ പറയുന്നത്. അവനവനെ അത്രമേൽ അറിഞ്ഞാൽ പിന്നെ ചെറു കൊടുങ്കാറ്റുകൾക്കൊന്നും ഒരാളെ ഇളക്കാനാവില്ലെന്നു സാരം. ഇതേ വാർത്തയോട് ചേർത്ത് വായിക്കേണ്ട ഒന്നാണ് ഫിൻലൻഡിൽ പ്രധാനമന്ത്രിയായി ചുമതലയേറ്റ സന മരിന്റേതും. 'മഴവിൽ കുടുംബത്തിലെ' മകളാണ് സന. അതായത് അമ്മയും ജീവിതപങ്കാളിയായ മറ്റൊരു സ്ത്രീയും ഉൾപ്പെടുന്ന കുടുംബം. പക്ഷേ, തന്റെ കുട്ടിക്കാലത്ത് കുടുംബത്തെ കുറിച്ച് തുറന്നു സംസാരിക്കാൻ കഴിഞ്ഞിരുന്നില്ലെന്ന് അവർ തന്നെ പറയുന്നു. ഫിൻലൻഡിൽ പോലും അന്ന് അതായിരുന്നു അവസ്ഥ.\nകഴിഞ്ഞ ദിവസം, ട്രാൻസ്ജെൻഡറായ ഒരു നടി താൻ നേരിടുന്ന ദുരവസ്ഥയെ കുറിച്ച് ലൈവിൽ വന്നു പറഞ്ഞു. അതേക്കുറിച്ചുള്ള വാർത്താലിങ്കിന് ചുവടെ അശ്ലീലം ചൊരിഞ്ഞത് എത്രയോ പേർ. തങ്ങളിൽനിന്നു ഭിന്നമായ ഒന്നിനെയും അംഗീകരിക്കില്ലെന്ന വാശിയാണ് ചിലർക്ക്. ഒരാളുടെ ത്വക്കിന്റെ നിറമോ, മുടിയുടെ ടെക്സ്ചറോ, ശരീരത്തിന്റെ അഴകളവുകളോ, സെക്ഷ്വൽ ഓറിയന്റേഷനോ ഒക്കെ അവർ നിശ്ചയിക്കുന്ന മുഴക്കോലിന് യോജിക്കുന്നവയല്ലെങ്കിൽ ഒരു മടിയും കൂടാതെ അവഹേളിക്കുകയാണ്.\nകുട്ടിക്കാലത്തെ ഏതാണ്ട് അഞ്ചു വയസ്സു മുതലുള്ള കാര്യങ്ങൾ എന്റെ ഓർമയിലുണ്ട്. ആറു പെൺമക്കളുള്ള വീട്ടിലെ ഏറ്റവും ഇരുണ്ട, ഭംഗി കുറഞ്ഞ പെൺകുട്ടിയായിരുന്നു ഞാൻ. അതിന്റെ പേരിൽ നാട്ടുകാരും വീട്ടുകാരും സ്വൈരം കെടുത്തിയതു മുഴുവൻ എന്റെ അമ്മയെയും അച്ഛനെയുമായിരുന്നു. എല്ലാവരും വെളുത്തു ചന്തക്കാരായ ഒരു വീട്ടിൽ ഇങ്ങനെ ഒരു കുട്ടി ഉണ്ടായതു തന്നെ വലിയ അപരാധമെന്ന മട്ടിലായിരുന്നു പലരുടെയും പെരുമാറ്റം.\nകുറച്ചു കാലമൊക്കെ ഇത്തരം കാര്യങ്ങൾ എന്നെ അലട്ടിയിരുന്നു. പിന്നെ നമുക്ക് അതിനൊന്നും മാറ്റിവയ്ക്കാൻ സമയമില്ലെന്നായി. അതോടെ ജീവിതത്തിൽ സന്തോഷത്തിനായി മേൽക്കൈ. ഇപ്പോൾ എനിക്ക് ഒന്നാമതായും രണ്ടാമതായും മൂന്നാമതായും മുൻഗണന സന്തോഷത്തിനാണ്. ചിരിച്ചുല്ലസിക്കാൻ കഴിയുന്ന ഏത് അവസരവും ഉപയോഗിക്കണമെന്ന നയം.\nഎന്റെ അമ്മ മരിച്ചത് ഒരു വാഹനാപകടത്തിലാണ്. അതോടെ ജീവിതം ആകെ താറുമാറായി, കുടുംബകാര്യങ്ങളും. വേണമെങ്കിൽ ഈ ജന്മം മുഴുവൻ അതോർത്ത് കരയാം. പക്ഷേ, അമ്മ അത് ഒട്ടും ആഗ്രഹിക്കില്ല. അങ്ങനെ കരഞ്ഞു ജീവിതം പാഴാക്കാൻ തുനിഞ്ഞിരുന്നെങ്കിൽ, സ്വപ്നത്തിലെങ്കിലും വന്ന് അമ്മ എനിക്കിട്ട് രണ്ടു പൊട്ടിച്ചേനെ. ഇപ്പോൾ പിറന്നാളുകൾ വരുമ്പോൾ ഞാൻ ഫാമിലി ഗ്രൂപ്പിൽ മെസേജ് ഇടും, "അമ്മയില്ലാത്ത ഒരു പാവം പെൺകുട്ടിയുടെ പിറന്നാൾ വരുന്നു, എല്ലാവരും സമ്മാനങ്ങൾ നൽകി അവളെ സന്തോഷിപ്പിക്കുക". ചേച്ചിമാരും അച്ഛനും ഒരു ചെറു ചിരിയോടെ ഈ കളിയിൽ പങ്കുചേരും, എന്റെ ബാങ്ക് അക്കൗണ്ട് പച്ച പിടിക്കും.\nഎനിക്കൊരു പൂച്ചക്കുറിഞ്ഞിയുണ്ട്. ശാരീരികമായി ഏറെ ദുർബല. കഴിഞ്ഞ ദിവസം ഒരു പൂച്ചക്കണ്ടൻ വളപ്പിൽ അതിക്രമിച്ചു കയറി അവളെ കടിച്ചുകുടഞ്ഞു. ഞാനെത്താൻ വൈകിയിരുന്നെങ്കിൽ അവൾ ഇല്ലാതായേനെ. അടിവയറിന്റെ ഭാഗത്ത് മാംസം മുറിച്ചെടുത്തതു പോലുള്ള മുറിവുകൾ. ഞാൻ ഓടിയെത്തിയപ്പോൾ അവളെ പിടിവിട്ട് കണ്ടൻപൂച്ച മുറ്റത്തുചാടി തിരിഞ്ഞുനിന്നു. ഞാൻ നോക്കുമ്പോഴുണ്ട്, എന്റെ കുഞ്ഞിക്കുറിഞ്ഞി ഏന്തിവലിഞ്ഞ് എഴുന്നേറ്റ് അവനെ നോക്കി മുരളുന്നു. അതോടെ കണ്ടനൊന്നു ഭയന്നു. അതുമതി, ആ സ്പിരിറ്റ്... ഏതു വലിയ എതിരാളിയും തറപറ്റും.\nസന്തോഷിക്കാൻ ഞാൻ കണ്ടെത്തിയ ഒരു മാർഗമുണ്ട്. കഴിവതും നമ്മളെ കുറിച്ചുള്ള അപവാദങ്ങൾക്കു ചെവി കൊടുക്കരുത്. എന്റെ ഒരു മകളുണ്ട്, വൃന്ദ (സഹോദരങ്ങളുടെ മക്കളെല്ലാം ഞങ്ങൾക്ക് സ്വന്തം മക്കളാണ്). അവളെ ചിരിച്ചല്ലാതെ കാണാറില്ല. എങ്ങനെ ഇതു സാധിക്കുന്നു എന്ന് ചോദിച്ചാൽ വൃന്ദക്കുട്ടിക്ക് ഒന്നേയുള്ളൂ മറുപടി, "ചിറ്റേ... ചിരിച്ചാൽ സൗന്ദര്യം കൂടും, സന്തോഷവും. അപ്പോൾ പിന്നെ ചിരിക്കുന്നതല്ലേ നല്ലത്."\nചില സ്നേഹിതരുണ്ട്, നമ്മുടെ ഏറ്റവും വലിയ അഭ്യുദയകാംക്ഷികളെന്നാണ് വയ്പ്. അവർ നമ്മുടെ പോസിറ്റീവുകളൊന്നും കണ്ടതായി പോലും ഭാവിക്കില്ല. പക്ഷേ, നമ്മുടെ വ്യക്തിത്വത്തിലെ കുഞ്ഞുകുഞ്ഞു നെഗറ്റിവിറ്റികൾ വലിയ കാര്യമായി ചൂണ്ടിക്കാട്ടും. നമ്മൾ തിരുത്തണമെന്ന സദുദ്ദേശ്യമൊന്നുമല്ല, 'അങ്ങനെയങ്ങ് മിടുക്കിയാകണ്ട' എന്ന തോന്നലാണ് അവരെ നയിക്കുന്നത്.\nഅവർക്കറിയില്ലല്ലോ, എന്റെ കുറവുകളെ കുറിച്ച് അവരെക്കാൾ നല്ല ധാരണ എനിക്കുണ്ടെന്ന്. ജീവിതത്തിൽ എ പ്ലസ് വേണമെന്ന ശാഠ്യം എനിക്കു തീരെയില്ല. പല കാര്യങ്ങളിലും ഞാൻ എനിക്കിട്ടിരിക്കുന്നത് 50 % മാർക്കാണ്. ആ 50 ശതമാനത്തിലും ഞാനും എനിക്കു ചുറ്റുമുള്ളവരും ഹാപ്പിയാകണമെന്നു മാത്രമേ ചിന്തിക്കുന്നുള്ളു. അതുകൊണ്ട് അവരോട് ഒന്നേ പറയാറുള്ളൂ, ചിറകറ്റ പക്ഷിക്കു ചിറകുമായ് നീയെന്റെ പുറകേ വരല്ലേ വരല്ലേ...\nമിടുക്കി, സദ്സ്വഭാവി, ശാന്ത, ലാളിത്യമുള്ളവൾ, ത്യാഗമയി – ഇതൊക്കെ ഓരോ തരം എലിക്കെണികളാണ്. നമ്മൾ എന്നു തലവയ്ക്കുന്നുവോ... അന്നു തീർന്നു നമ്മുടെ സന്തോഷം. ആദ്യമൊക്കെ ഇത്തരം കോംപ്ലിമെന്റുകൾ എന്നെ ഒരുപാട് സന്തോഷിപ്പിച്ചിരുന്നു. പക്ഷേ, ഇപ്പോൾ ആരെങ്കിലും കെണിയൊരുക്കി വരുന്നതേ ഞാൻ പറയും, ‘‘ഇല്ല... അത്രയൊന്നുമില്ല. ആവറേജാണ് ഞാൻ. വെറും ആവറേജ്...’’\nEnglish Summary : These Beautiful Ladies Win Our Hearts With Their Beautiful Smile


രാഷ്ട്രീയ വിവാദങ്ങള്‍ക്കിടയില് നെയ്യാറ്റിന്‍കരയെ മറക്കുന്നു | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nരാഷ്ട്രീയ വിവാദങ്ങള്‍ക്കിടയില് നെയ്യാറ്റിന്‍കരയെ മറക്കുന്നു\nPublished on Tue, 05/15/2012 - 14:57 ( 1 year4days ago) (+)(-) Font Size\nനെയ്യാറ്റിന്‍കര: രാഷ്ട്രീയ വിവാദങ്ങള്‍ക്കിടയില് നെയ്യാറ്റിന്‍കരയുടെ അടിസ്ഥാന പ്രശ്നങ്ങളും അവക്കുള്ള പരിഹാരങ്ങളും ചര്‍ച്ച ചെയ്യുന്നതില് രാഷ്ട്രീയ പാര്‍ട്ടികളും മുന്നണികളും പരാജയപ്പെടുന്നു . രാഷ്ട്രീയ ആരോപണ, പ്രത്യാരോപണങ്ങള് നടത്തി ജനങ്ങള്‍ക്ക് മുന്നില് വോട്ടഭ്യര്‍ഥിക്കാന് മുന്നണികളും സ്ഥാനാര്‍ഥികളും ശ്രമിക്കുമ്പോള് വര്‍ഷങ്ങളായി വികസനം മുരടിച്ച നെയ്യാറ്റിന്‍കരയിലെ യഥാര്‍ഥ പ്രശ്നം ചര്‍ച്ച ചെയ്യപ്പെടുന്നില്ലെന്ന പരാതിയാണ് വോട്ടര്‍മാര്‍ക്കുള്ളത്.\nകാര്യമായ വികസന പ്രവര്‍ത്തനങ്ങളൊന്നും തന്നെ നെയ്യാറ്റിന്‍കര മണ്ഡലത്തില് നടന്നിട്ടില്ലെന്ന പരാതിയാണ് വോട്ടര്‍മാര്‍ക്കുള്ളത്. ഇരുമുന്നണികളെയും മാറിമാറി പിന്തുണച്ച ചരിത്രമാണ് നെയ്യാറ്റിന്‍കരക്കുള്ളത്. എന്നാല് ഇരുമുന്നണികളും നെയ്യാറ്റിന്‍കരയുടെ വികസനത്തിനായി കാര്യമായിട്ടൊന്നും ചെയ്തില്ലത്രെ. രൂക്ഷമായ ഗതാഗതക്കുരുക്കാണ് പ്രധാന പ്രശ്നമായി അവര് പറയുന്നത്.\nനെയ്യാറ്റിന്‍കരയില് നിന്ന് തിരുവനന്തപുരത്തേക്ക് 20 കിലോമീറ്റര്‍ദൂരം മാത്രമേയുള്ളൂവെങ്കിലും മണിക്കൂറുകളാണ് വേണ്ടിവരുന്നത്. റോഡ് വികസനം യാഥാര്‍ഥ്യമാകാത്തതാണ് ഇതിന് പ്രധാന കാരണം. കരമന-കളിയിക്കാവിള റോഡ് വികസനം യാഥാര്‍ഥ്യമായാല് ഈ പ്രശ്നം പരിഹരിക്കാന് സാധിക്കും. എന്നാല് മാറിമാറി വരുന്ന സര്‍ക്കാറുകള് ഈ പ്രശ്നം പരിഹരിക്കാന് വേണ്ട ഇച്ഛാശക്തി പ്രകടിപ്പിക്കുന്നില്ല.\nകഴിഞ്ഞ എല്.ഡി.എഫ് സര്‍ക്കാര് റോഡ് വികസനത്തിനായി 100 കോടിയും യു.ഡി.എഫ് സര്‍ക്കാര് 25 കോടിയും അനുവദിച്ചെങ്കിലും അതെല്ലാം കടലാസില് മാത്രം ഒതുങ്ങി.\nറോഡുവികസനം യാഥാര്‍ഥ്യമാക്കാന് കാര്യമായ നടപടിയൊന്നുമുണ്ടാകാത്തതില് കടുത്ത പ്രതിഷേധവും ജനങ്ങള്‍ക്കുണ്ട്. ഒരു പോളിടെക്നിക് ഒഴികെ നെയ്യാറ്റിന്‍കരയില് ഒരു സര്‍ക്കാര് കോളജ് പോലുമില്ലെന്നതും ഇവിടത്തെ വികസനമില്ലായ്മയുടെ ഉദാഹരണമാണ്. കോളജിന് വേണ്ടിയുള്ള ആവശ്യം പലകുറി മുന്നോട്ട് വെച്ചിട്ടും യാതൊരു നടപടിയുമുണ്ടായിട്ടില്ല.\nനെയ്യാറ്റിന്‍കര താലൂക്ക് ആശുപത്രിയുടെശോച്യാവസ്ഥയും വികസനമുരടിപ്പിന് ഉദാഹരണമായി ജനങ്ങള് ചൂണ്ടിക്കാട്ടുന്നു. ഡോക്ടര്‍മാരും സൗകര്യങ്ങളുമുണ്ടെന്ന് അധികൃതര്‍അവകാശപ്പെടുന്നുവെങ്കിലും കാര്യമായ യാതൊരു സൗകര്യങ്ങളും ഇവിടെയില്ലെന്ന് ജനങ്ങള് പറയുന്നു. മരിച്ചാല് സംസ്കാരത്തിന് മുനിസിപ്പാലിറ്റിയുടേയോ സര്‍ക്കാറിന്‍െറയോ അധീനതയിലുള്ള ഒരുശ്മശാനം പോലും ഇവിടില്ല. സമുദായങ്ങളുടെ ചെറിയ ചെറിയ ശ്മശാനങ്ങളിലാണ് സംസ്കാരചടങ്ങുകള് ഇപ്പോള് നടന്നുവരുന്നത്.\nമാലിന്യപ്രശ്നം രൂക്ഷമായിട്ടും മണ്ഡലത്തില് ഒരിടത്തു പോലും മാലിന്യസംസ്കരണ പ്ളാന്‍റ് ഇല്ലെന്നും അവര് ചൂണ്ടിക്കാട്ടുന്നു. മാലിന്യപ്രശ്നം ഇവിടെ രൂക്ഷമാണെന്നും അവര് ചൂണ്ടിക്കാട്ടുന്നു. മറ്റ് പലയിടങ്ങളിലും സ്റ്റേഡിയങ്ങള് വരുമ്പോഴും മണ്ഡലത്തില് ഒരു സ്റ്റേഡിയം പോലുമില്ല.\nനെയ്യാറിന്‍െറ സംരക്ഷണം യാഥാര്‍ഥ്യമാക്കാന് യാതൊരു നടപടിയുമില്ലെന്ന പരാതിയും ജനങ്ങള്‍ക്കുണ്ട്. നെയ്യാറില് നിന്നുള്ള മണലൂറ്റ് വ്യാപകമായതിനെ തുടര്‍ന്ന് അത് അപകടാവസ്ഥയിലേക്ക് തിരിഞ്ഞിട്ടും യാതൊരു നടപടിയും അധികൃതരുടെ ഭാഗത്ത് നിന്നുണ്ടാകുന്നില്ലെന്നും ജനങ്ങള് പറയുന്നു.\nഇത്തരത്തില് ഒട്ടേറെ വികസന പ്രശ്നങ്ങള് നിലനില്‍ക്കവെയാണ് നെയ്യാറ്റിന്‍കര വീണ്ടുമൊരു ഉപതെരഞ്ഞെടുപ്പിനെ നേരിടുന്നത്. എന്നാല് ഈ വിഷയങ്ങളൊന്നും തന്നെ ചര്‍ച്ച ചെയ്യാതെ ചന്ദ്രശേഖരന് വധവും ശെല്‍വരാജിന്‍െറ കാലുമാറ്റവും അഞ്ചാംമന്ത്രിവിവാദവും ഒക്കെയാണ് ഇവിടെ പ്രചാരണ വി ഷയങ്ങള് .\nRecent NewsThiruvananthapuram | Local Newsവിലവിവരപ്പട്ടിക പ്രദര്‍ശിപ്പിക്കാത്ത 16 സ്ഥാപനങ്ങള്‍ക്കെതിരെ കേസ്വിഷ്ണു മരിച്ചത് കഴുത്ത് മുറുകി; മുറി ഫോറന്‍സിക് സര്‍ജന് പരിശോധിക്കുംഫണ്ട് വിനിയോഗത്തില് ജില്ലക്ക് ഒന്നാംസ്ഥാനംഇടത്തറയില് പരിശോധന: അനധികൃത മാംസവിപണന കേന്ദ്രങ്ങള്‍ക്ക് നോട്ടീസ് അങ്കണവാടികളിലെ പോഷകാഹാര വിതരണം കാര്യക്ഷമമല്ലെന്ന് ആക്ഷേപംഡെങ്കി നിയന്ത്രണത്തിന് ജനപങ്കാളിത്തം വേണം -ഡി. എം.ഒവിമാനത്താവളത്തില് അപകടഭീതി വിതച്ച് പക്ഷിക്കൂട്ടംകേന്ദ്രഫണ്ട് തിരിച്ചടക്കാതിരിക്കാന് നഗരസഭയുടെ കള്ളക്കളി അനധികൃത മണല്‍ഖനനം; വാമനപുരം നദീതീരം ഇടിയുന്നുനിര്‍ത്തിയിട്ടിരുന്ന ഓട്ടോയില് ടാങ്കറിടിച്ച് വീട്ടമ്മക്ക് പരിക്ക്


ഹാദിയയുടെ പിതാവിന്‍റെ ആരോപണം അടിസ്ഥാനരഹിതം -രാഹുൽ ഈശ്വർ… – Malanad Online\nFriday, April 26, 2019 05:17:29\nഹാദിയയുടെ പിതാവിന്‍റെ ആരോപണം അടിസ്ഥാനരഹിതം -രാഹുൽ ഈശ്വർ…\nWeb Desk | August 24, 2017\nഹാദിയയുടെ വീട്ടിലെത്തി അനുവാദം കൂടാതെയാണ് താൻ ദൃശ്യങ്ങൾ വിഡിയോയിൽ ചിത്രീകരിച്ചതെന്ന പിതാവ് അശോകന്‍റെ ആരോപണം അടിസ്ഥാനരഹിതമെന്ന് ശബരിമല തന്ത്രി കുടുംബാംഗം രാഹുൽ ഈശ്വർ. അനുവാദമില്ലാതെ വിഡിയോ എടുത്തെന്നാരോപിച്ച് ഹാദിയയുടെ പിതാവ് അശോകൻ വൈക്കം പൊലീസിൽ നൽകിയ പരാതി സ്വാഗതം ചെയ്യുന്നു. പരാതി നൽകാൻ പ്രേരിപ്പിച്ചത് കുടുംബത്തിലെ രണ്ടുപേരാണ്. താൻ ചിത്രീകരിച്ച വിഡിയോ, ഒാഡിയോ ക്ലിപ്പുകൾ അന്വേഷണച്ചുമതലയുള്ള റിട്ട. ജസ്റ്റിസ് ആർ.വി. രവീന്ദ്രന് സമർപ്പിക്കുമെന്നും രാഹുൽ ഇൗശ്വർ വാർത്തസമ്മേളനത്തിൽ അറിയിച്ചു.\nഫോേട്ടായും വിഡിയോയും പകർത്തിയത് അശോകന്‍റെ സാന്നിധ്യത്തിലാണ്. ദേശീയ മാധ്യമങ്ങളിൽ ഉൾപ്പെടെ ഇതുസംബന്ധിച്ച് വാർത്ത വന്നതിൽ അദ്ദേഹം സംതൃപ്തി അറിയിച്ചിരുന്നു. ഹാദിയയുടെ അമ്മയുടെ ഒന്നരമിനിറ്റ് കരച്ചിൽ കേൾക്കാത്തവരാണ് 18 സെക്കൻഡ് വിഡിയോയെക്കുറിച്ച് പറയുന്നത്. തട്ടമിട്ട് വിഡിയോയിൽ ഹാദിയ പ്രത്യക്ഷപ്പെട്ടതും അവളുടെ നിലപാട് സമൂഹത്തിൽ അറിയിച്ചതുമാണ് ഹിന്ദു തീവ്രസ്വരക്കാരെ പ്രകോപിപ്പിച്ചത്.രണ്ടു മാസമായി ഹാദിയയുടെ വീട്ടിൽ പോകുന്നു. വിഡിയോ എടുക്കാൻ പൊലീസിനോട് അനുമതി ചോദിച്ചിരുന്നു. വീട്ടുകാരുടെ അനുവാദം ഉണ്ടെങ്കിൽ എടുക്കാമെന്നാണ് പറഞ്ഞത്. വിഡിയോ എടുത്തതിന് തനിക്കും ഭാര്യക്കും രണ്ടു ദിവസം മുമ്പ് ഭീഷണിയുണ്ടായി. അതിനെതിരെ പരാതി നൽകിയിട്ടുണ്ട്.\nഹിന്ദു, മുസ്ലിം സംഘടനകളിലെ തീവ്രവിഭാഗക്കാർ ഇൗ വിഷയം മുതലെടുക്കുകയാണ്. ഹജ്ജ് കമ്മിറ്റിയുടെയും ജമാഅത്തെ ഇസ്ലാമിയുടെയും പരിപാടികളിൽ പെങ്കടുത്തതിനും മഅ്ദനിയെ സന്ദർശിച്ചതിനും തനിക്ക് ഭീഷണി നേരിട്ടു. എന്നാൽ, ഉമ്മാക്കി കാണിച്ച് വിരട്ടാമെന്ന് ആരും കരുതേണ്ട. ഹാദിയ കേസിനെ ഹിന്ദു തീവ്രസ്വഭാവക്കാർ മറ്റു രീതിയിലാക്കാൻ ശ്രമിക്കുകയാണെന്നും രാഹുൽ ഈശ്വർ ആരോപിച്ചു.\n#rahul eshwar Kerala, Latest News, Local News, News, Todays Special No Comments » Print this News\n« കത്തിക്കുത്തേറ്റ് റോഡരികില് കിടന്ന യുവാവ് വെള്ളത്തിനായി യാചിച്ചു, കണ്ടുനിന്നവര് ഫോണില് പകര്‍ത്തി (Previous)\n(Next) അത്തം പിറന്നു; ഇത്തവണ പതിനൊന്നാം നാള് തിരുവോണം »


ഓപ്പറേഷൻ ഏകദിനം : Deepika.com Sports News |\nഗയാന: ട്വന്‍റി-20 പരന്പര തൂത്തുവാരിയതിനു പിന്നാലെ ഏകദിന പരന്പര മോഹവുമായി ഇന്ത്യൻ ക്രിക്കറ്റ് ടീം ഇന്ന് ഇറങ്ങും. വെസ്റ്റ് ഇൻഡീസ് x ഇന്ത്യ മൂന്ന് മത്സര ഏകദിന പരന്പരയിലെ ആദ്യ പോരാട്ടം ഇന്ന് ഗയാനയിലെ പ്രൊവിഡൻസ് സ്റ്റേഡിയത്തിൽ നടക്കും. ഇന്ത്യൻ സമയം രാത്രി ഏഴിനാണ് മത്സരം ആരംഭിക്കുന്നത്.\nക്രിസ് ഗെയ്ൽ മടങ്ങിയെത്തുന്നത് വെസ്റ്റ് ഇൻഡീസ് ടീമിന് ആശ്വാസം പകരുന്നു. ട്വന്‍റി-20 പരന്പരയിൽ ഗെയ്ൽ ഇല്ലായിരുന്നു. ഏകദിന ലോകകപ്പിനിടെ പരിക്കേറ്റ് പുറത്തായ ശിഖർ ധവാൻ ടീമിൽ എത്തിയതാണ് ഇന്ത്യയുടെ കരുത്ത്. ധവാന്‍റെ സാന്നിധ്യം ഉള്ളതിനാൽ നാലാം നന്പറിൽ കെ.എൽ. രാഹുൽ ആയിരിക്കും കളിക്കുക. എം.എസ്. ധോണിയുടെ അഭാവത്തിൽ ഋഷഭ് പന്ത് വിക്കറ്റ് കീപ്പർ ബാറ്റ്സ്മാന്‍റെ ചുമതല വഹിക്കും. മൂന്നാം ട്വന്‍റി-20യിൽ പന്ത് മികച്ച പ്രകടനം കാഴ്ചവച്ചിരുന്നു.\nലോകകപ്പിലെ മികച്ച പ്രകടനം വിൻഡീസ് പരന്പരയിലും രോഹിത് ശർമ കാഴ്ചവയ്ക്കുമോ എന്നതിനാണ് ആരാധകരുടെ കാത്തിരിപ്പ്. കേദാർ ജാദവ്, ഋഷഭ് പന്ത് എന്നിവരെ ഏതു സ്ഥാനങ്ങളിൽ അണിനിരത്തുമെന്നതും കണ്ടറിയണം.\nബൗളിംഗിൽ മുഹമ്മദ് ഷാമി തിരിച്ചെത്തിയേക്കും. ട്വന്‍റി-20യിൽ മികച്ച പ്രകടനം കാഴ്ചവച്ച നവ്ദീപ് സെയ്നിക്ക് ഏകദിന അരങ്ങേറ്റം നടത്താനുള്ള അവസരം ലഭിക്കുമോയെന്ന് ഇന്നറിയാം.\nമൂന്നാം ട്വന്‍റി-20യിൽ ഇന്ത്യയുടെ ഋഷഭ് പന്ത് മികച്ച ബാറ്റിംഗ് കാഴ്ചവച്ചു. 42 പന്തിൽ 65 റണ്‍സുമായി പന്ത് പുറത്താകാതെ നിന്നു. നാല് സിക്സും നാല് ഫോറും അടങ്ങുന്നതായിരുന്നു യുവതാരത്തിന്‍റെ ഇന്നിംഗ്സ്. പന്തും വിരാട് കോഹ്‌ലിയും (45 പന്തിൽ 52 റണ്‍സ്) അർധസെഞ്ചുറി നേടിയ മത്സരത്തിൽ ഇന്ത്യ ഏഴ് വിക്കറ്റ് ജയം സ്വന്തമാക്കി. വിൻഡീസ് മുന്നോട്ടുവച്ച 147 റണ്‍സ് എന്ന വിജയലക്ഷ്യം ഇന്ത്യ 19.1 ഓവറിൽ മൂന്ന് വിക്കറ്റ് നഷ്ടത്തിൽ മറികടന്നു.\nപരന്പരയുടെ താരമായത് കൃണാൽ പാണ്ഡ്യയാണ്. കൃണാലിന്‍റെ സഹോദരനായതിൽ അഭിമാനമുള്ളതായി ഹാർദിക് പാണ്ഡ്യ ട്വിറ്ററിൽ കുറിച്ചു. ബിഗ് ബ്രോ അഭിനന്ദനങ്ങൾ എന്നും ഹാർദിക് ട്വീറ്റ് ചെയ്തു. കൃണാൽ പരന്പരയിൽ മൂന്ന് വിക്കറ്റും 67 റണ്‍സും നേടി. ഇന്ത്യയുടെ വിൻഡീസ് പര്യടനത്തിൽനിന്ന് ഹാർദിക്കിന് വിശ്രമം അനുവദിച്ചിരിക്കുകയാണ്.\nചാഹർ ബ്രോസ് സൂപ്പർ: കോഹ്‌ലി\nട്വന്‍റി-20 പരന്പരയിൽ ഇന്ത്യയുടെ പേസ് ആക്രമണം നടത്തിയ ദീപക് ചാഹറും മൂന്നാം മത്സരത്തിൽ അരങ്ങേറിയ സ്പിന്നർ രാഹുൽ ചാഹറും മികച്ച പ്രകടനമാണ് കാഴ്ചവച്ചതെന്ന് ഇന്ത്യൻ ക്യാപ്റ്റൻ വിരാട് കോഹ്‌ലി അഭിപ്രായപ്പെട്ടു. ഇരുവരും ഭാവിയുടെ വാഗ്ദാനങ്ങളാണെന്നാണ് കോഹ്‌ലി വിശേഷിപ്പിച്ചത്. മൂന്നാം ട്വന്‍റി-20യിൽ ദീപക് ചാഹർ മൂന്ന് ഓവറിൽ നാല് റണ്‍സ് വഴങ്ങി മൂന്ന് വിക്കറ്റ് വീഴ്ത്തിയിരുന്നു. മാൻ ഓഫ് ദ മാച്ച് ആയതും ദീപക് തന്നെ. രാഹുൽ ചാഹർ തന്‍റെ അരങ്ങേറ്റ മത്സരത്തിൽ 27 റണ്‍സ് വഴങ്ങി ഒരു വിക്കറ്റ് സ്വന്തമാക്കി.\nന്യൂഡല്‍ഹി: ഇന്ത്യ വനിതാ ട്വന്‍റി 20 ക്രിക്കറ്റ് ക്യാപ്റ്റന് ഹര്‍മന്‍പ്രീത് കൗര് കോ...


വാസ്തവം ദിനപത്രം: ചിരിച്ചുചിരിച്ചു മരിക്കാന് ഈ സുന്ദരസുദിനം!\nഇന്ന് ലോക വനിതാദിനമാണ്. സംസ്ഥാന വനിതാ കമ്മീഷന് ഇന്നത്തെ പ്രഭാതപത്രങ്ങളില് കാല്‍പേജ് പരസ്യം നല്‍കി വനിതാ ദിനാചരണം ഗംഭീരമാക്കിയിരിക്കുന്നു!\nപരസ്യത്തില് ഭര്‍ത്താവിനും മക്കള്‍ക്കും ഭക്ഷണം വിളമ്പുന്ന വനിതാരത്നം, ചിരിച്ചുകൊണ്ടിരിക്കുന്നു.\nവച്ചും വിളമ്പിയും വിഴുപ്പലക്കിയും ചിരിച്ചുചിരിച്ചു മരിക്കാനാണ് സകല വനിതാരത്നങ്ങളെയും പടച്ചുവിട്ടിരിക്കുന്നതെന്ന് വനിതാ കമ്മീഷനും അറിയാം. പരസ്യവാചകമാണടിപൊളി. 'ഈ സുന്ദര നിമിഷം നിങ്ങളുടേതാണ്'.\nഭര്‍ത്താവോ മക്കളോ ആ വനിതാ രത്നത്തിനു ചോറുവിളമ്പിക്കൊടുക്കുന്ന 'സുന്ദരനിമിഷം' ആരും സ്വപ്നം കാണേണ്ട!\nകണ്ണൂരിലെ വനിതകള്, മൂലമ്പിള്ളിയിലെ വനിതകള്, എരയാംകുടിയിലെ വനിതകള്, ചെങ്ങറയിലെ വനിതകള് തുടങ്ങി കണ്ണീരൊലിപ്പിച്ചു നടക്കുന്ന ഗതികെട്ടവളുമാരെ ഹര്‍ത്താലില്‍നിന്ന് 'മരണവണ്ടികളെ' ഒഴിവാക്കിക്കൊടുക്കുംപോലെ വനിതാ കമ്മീഷന് വനിതാദിനാഘോഷത്തില്‍നിന്നും ഒഴിവാക്കിയിട്ടുണ്ടോയെന്നു പരസ്യത്തിലില്ല!\nഇന്നു രാവിലെ തിരുവനന്തപുരത്തുനടന്ന അന്താരാഷ്ട്ര വനിതാദിന ആഘോഷത്തിന്റെ കാര്യപരിപാടി നോക്കുക. ഒന്‍പതു പ്രമാണിമാര് പങ്കെടുക്കുന്ന ചടങ്ങില് മന്ത്രിണി ശ്രീമതിയും ഉപദേശി (ജെന്റര്) ലിഡാജേക്കബും ഉള്‍പ്പെടെ മൂന്നുപേര് മാത്രമാണ് പെണ്ണുങ്ങളായിട്ടുള്ളത്.\nജോലികിട്ടാന്‍വേണ്ടി ശ്രീശാന്ത് എന്ന പേരില് ആണ്‍വേഷം കെട്ടിനടന്ന ഒരു വനിതാരത്നം അപകടത്തില്‍പെട്ട് ആശുപത്രിയില് ചെന്നപ്പോള് കള്ളിയുടെ 'കള്ളി' വെളിച്ചത്തായത് കഴിഞ്ഞ ദിവസമാണ്. എംഎല്‍എയും മേയറുമൊക്കെയാവാന് ആണ്‍വേഷം കെട്ടിനടക്കുന്ന കള്ളിമാരാണോ ശിവന്‍കുട്ടി, സുരേന്ദ്രന്‍പിള്ള, ജയന്‍ബാബു, ആനാവൂര് നാഗപ്പന്, ബിശ്വാസ് മേത്ത, കെ.കെ. മണി എന്നീ പ്രമാണിമാരെന്ന് പരിശോധിച്ചുതന്നെ കണ്ടെത്തണം!\nഅന്താരാഷ്ട്ര വനിതാദിനത്തില് സംസ്ഥാന സര്‍ക്കാരിന്റെ പ്രധാന പരിപാടി അംഗന്‍വാടികള്‍ക്കുള്ള ആനുകൂല്യ വിതരണമാണ്. വനിതാ ശാക്തീകരണം അങ്ങനെ അംഗന്‍വാടികളിലൂടെ നടപ്പിലായിക്കൊള്ളും!\nഒരു വനിതാരത്നം പ്രസിഡന്റായിരിക്കുന്ന രാജ്യത്ത്, ഒരു വനിതാരത്നത്തിന്റെ പാര്‍ട്ടി ഭരണം നടത്തുന്ന രാജ്യത്ത്, പാര്‍ലമെന്റില് വനിതാരത്നങ്ങള്‍ക്ക് മുപ്പത്തിമൂന്നു ശതമാനം സംവരണം വേണമെന്ന് മഹിളാ കോണ്‍ഗ്രസുവരെ അലമുറയിട്ടുനടക്കുന്നു.\nസംവരണം നടപ്പുസമ്മേളനത്തില് നടപ്പിലാക്കണമെന്നാണ് ഷാനിമോള് ഉസ്മാന് തുടങ്ങിയ വനിതാരത്നങ്ങള് ആവശ്യപ്പെട്ടിരിക്കുന്നത്.\nഇതൊന്നും നടപ്പുള്ള കാര്യമല്ല മോളേ....


ജാഗ്രത: ആലപ്പുഴ ബൈപാസ്: കേന്ദ്രവിഹിതം 185 കോടി, സംസ്ഥാന വിഹിതം 250 കോടി; ഉദ്ഘാടനത്തിന് പ്രധാനമന്ത്രിയുടെ തീയതി കാത്ത് കേരളം\nആലപ്പുഴ > അരനൂറ്റാണ്ടിന്റെ കാത്തിരിപ്പിന് വിരാമം കുറിച്ച് ആലപ്പുഴ ബൈപാസ് തുറക്കാനൊരുങ്ങുന്നു. നഗരത്തിലെ ഗതാഗതക്കുരുക്കിന് ശാശ്വത പരിഹാരമാകുന്ന ബൈപാസ്, സംസ്ഥാന സർക്കാരിന്റെ പുതുവർഷ സമ്മാനമായി പ്രധാനമന്ത്രി ജനങ്ങൾക്ക് സമർപ്പിക്കും. അദ്ദേഹത്തിന്റെ ഉദ്ഘാടന തീയതിക്ക് കാത്തിരിക്കുകയാണ് കേരളം.\nബൈപാസിൽ സ്ഥാപിച്ച വഴിവിളക്കുകൾക്കും സിഗ്നൽ ലൈറ്റുകൾക്കും കെഎസ്ഇബി ബുധനാഴ്‌ച വൈദ്യുതി കണക്ഷൻ നൽകും. കണക്ഷന് പൊതുമരാമത്ത് അധിക‌ൃതർ ചൊവ്വാഴ്‌ച പണം കൈമാറി. ഒരു കണക്ഷൻ നൽകേണ്ടത് ആലപ്പുഴ നോർത്ത് സെക്ഷനാണ്. മൂന്നെണ്ണം ടൗൺ സെക്ഷനും നാലെണ്ണം സൗത്ത് സെക്ഷനും. നഗരസഭാ സെക്രട്ടറിയുടെ അപേക്ഷയിൽ കെഎസ്‌ഇബി നടപടിക്രമങ്ങൾ പൂർത്തിയാക്കി. വൈദ്യുതി ലഭിക്കുന്നതോടെ ഇതര ജോലികളും പൂർത്തിയാകും.\nബൈപാസ് ഉദ്ഘാടനംചെയ്യാൻ പ്രധാനമന്ത്രിക്ക് താൽപ്പര്യമുള്ളതായി അദ്ദേഹത്തിന്റെ ഓഫീസ് സംസ്ഥാന സർക്കാരിനെ അറിയിച്ചിരുന്നു. പ്രധാനമന്ത്രിയുടെ തീയതി ലഭിക്കുന്നതോടെ തലമുറകൾ കാത്തിരുന്ന ആലപ്പുഴ ബൈപാസ് എന്ന സ്വപ്‌നം പൂവണിയും.\nചെലവ് 370 കോടി\nആലപ്പുഴ ബൈപാസ് നിർമാണത്തിന് ചെലവായ 370 കോടി രൂപയിൽ 185 കോടിയും ചെലവിട്ടത് കേരള സർക്കാരാണ്. കളർകോട് കൊമ്മാടി ജങ്ഷൻ നവീകരണത്തിനും വൈദ്യുതിവിളക്കുകൾ സ്ഥാപിക്കുന്നതിനുമായി സംസ്ഥാന സർക്കാർ ചെലവിട്ട 65 കോടി രൂപ ഉൾപ്പെടെ ബൈപാസ് നിർമ്മാണത്തിന് സംസ്ഥാന സർക്കാർ ചെലവിട്ടത് 250 കോടി രൂപ.\nഏഴര കിലോമീറ്റർ ബൈപാസ് നിർമാണത്തിന് വേണ്ടിവന്നത് അരനൂറ്റാണ്ട്. പിണറായി സർക്കാർ അധികാരത്തിൽ വരുംവരെ നിർമാണം നടന്നത് 13 ശതമാനം മാത്രം. പ്രധാനപ്പെട്ട റെയിൽവേ മേൽപ്പാലങ്ങൾ പോലും നിർമിക്കാനായിരുന്നില്ല. ഇതിനായി അനുമതിയും റെയിൽവേ നൽ കിയിരുന്നില്ല. പിണറായി സർക്കാരിന്റെ നിശ്ചയദാർഢ്യവും മന്ത്രി ജി സുധാകരന്റെ നിരന്തര ഇടപെടലുകളുമാണ് 87 ശതമാനം ജോലികൾ കൂടി പൂർത്തീകരിച്ച് ബൈപാസ് റോഡ് ഗതാഗതത്തിന് സജ്ജമായതിന് പിന്നിൽ.


കാളക്കൂറ്റന്‍മാര് പെനാല്‍റ്റിയില് വീണു; റഷ്യ ക്വാര്‍ട്ടറില് • Suprabhaatham\nകാളക്കൂറ്റന്‍മാര് പെനാല്‍റ്റിയില് വീണു; റഷ്യ ക്വാര്‍ട്ടറില്\nറഷ്യയ്ക്ക് പെനാല്‍റ്റി ഷൂട്ടൗട്ടില് വിജയം (3-4)\nസ്‌പെയിന് 1 - 1 റഷ്യ\nസെര്‍ജി ഇഗ്നഷെവിച്ച് (12-OG) സ്യൂബ (41-PEN)\nJuly 1, 2018 | 7:38 pm IST\nമോസ്‌കോ: കാളപ്പോരിന്റെ നാടിനെ ഷൂട്ടൗട്ടില് മറിച്ചിട്ട് റഷ്യ. മത്സരത്തില് 1-1 സമനിലയിലായ ശേഷം. മത്സരത്തിന്റെ മുഴുവന് സമയത്തും അധിക സമയത്തും ഗോളുകളൊന്നും നേടാന് ഇരു ടീമുകള്‍ക്കും സാധിച്ചില്ല. മത്സരത്തിന്റെ 95 ശതമാനവും പന്തിലെ നിയന്ത്രണവും മൈതാനവുമെല്ലാം സ്‌പെയിനിന്റെ കൈയിലായിരുന്നു. എന്നാല്, ഗോള് നേടാന് റഷ്യയ്ക്ക് മുമ്പില് സ്‌പെയിനിന് കഴിഞ്ഞില്ല. മത്സരം ഷൂട്ടൗട്ടിലേക്ക് നീണ്ടു. ഷൂട്ടൗട്ടില് (3-4) റഷ്യ വിജയിക്കുകയും ചെയ്തു.\nഷൂട്ടൗട്ടില് കൊക്കെയുടെ കിക്ക് റഷ്യന് ഗോളി അകിഫീവ് തടുത്തിട്ടപ്പോള്, ഇയാഗോ ആസ്പസ് പന്ത് പുറത്തേക്ക് അടിച്ചു. ആന്ദ്ര ഇനിയെസ്റ്റ, പിക്വു, റാമോസ് എന്നിവര് ലക്ഷ്യം കണ്ടു. സ്‌മോളോവ്, ഇഗ്നഷെവിച്ച്, ഗൊളോവിന്, ചെറിഷേവ് എന്നിവര് റഷ്യക്കായി ലക്ഷ്യം കണ്ടു.\nവിണ്ണില് നിന്നും മണ്ണിലേക്ക് ഇറങ്ങി വന്ന പ്രതിരോധമായിരുന്നു ഇന്ന് സ്‌പെയിനിന്റേത്. റഷ്യന് മുന് കളികളിലെ തങ്ങളുടെ പ്രതിരോധ പോരായ്മകളെ നികത്താന് ശ്രമം നടത്തി സ്‌പെയിന്. എന്നാല്, ആതിഥേയരായ റഷ്യയും മുന് ലോകചാംപ്യന്മാര്‍ക്ക് മുമ്പില് മുട്ട് കുത്തിയില്ല. സ്‌പെയിനിന്റെ മുന്നേറ്റങ്ങളെല്ലാം തടുത്തിട്ടു.\nമുഴുവന് സമയവും അധികസമയത്തുമെല്ലാം പന്തിന്റെ നിയന്ത്രണം 75 ലധികം ശതമാനവും സ്‌പെയിനിന്റെ കൈയിലായിരുന്നു. എന്നാല്, ഗോള് മാത്രം അടിക്കാന് സ്‌പെയിനു കഴിഞ്ഞില്ല. ലോകകപ്പ് ഫേവറിറ്റുകളായി എത്തിയ സ്‌പെയിനിന് നാട്ടിലേക്ക് മടക്കം..\nഇനിയെസ്റ്റ (സ്‌പെയിന്) 1-0 ഗോള്\nസ്‌മോളോവ് (റഷ്യ) 1-1 ഗോള്\nപിക്വു (സ്‌പെയിന്) 1-2 ഗോള്\nഇഗ്നെഷെവിച്ച് (റഷ്യ) 2-2 ഗോള്\nകൊക്കെ (സ്‌പെയിന്) 2-2 മിസ്ഡ്\nഗൊളോവിന് (റഷ്യ) 2-3 ഗോള്\nറാമോസ് (സ്‌പെയിന്) 3-3 ഗോള്\nചെറിഷേവ് (റഷ്യ) 3-4 ഗോള്\nഇയാഗോ ആസ്‌പെസ് (സ്‌പെയിന്) 3-4 മിസ്ഡ്\n105′ സമനില പിടിച്ച ശേഷം മുഴുവന് സമയവും ഗോളുകളൊന്നും പിറന്നില്ല. മത്സരം അധിക സമയത്തേക്ക് നീണ്ടെങ്കിലും അപ്പോഴും ഗോളുകളൊന്നും പിറന്നില്ല. മത്സരം ഷൂട്ടൗട്ടിലേക്ക്…\n100′ ഗോളുകളൊന്നും പിറക്കാതെ മത്സരം 90 കഴിഞ്ഞു. മത്സരം അധിക സമയത്തേക്ക് കടന്നിട്ടും ഗോളുകളൊന്നും പിറന്നില്ല. മൈതാനത്ത് സ്‌പെയിനിനു തന്നെ മേധാവിത്തം..\n30 minutes to go and onaknife edge ?\n85′ മത്സരം അവസാനിക്കാന് ഏതാനും നിമിഷങ്ങള് മാത്രം.. മൈതാനത്ത് സ്‌പെയിന് തന്നെ.. എന്നാല്, ഗോളടിക്കാന് ഇരു ടീമുകള്‍ക്കും കഴിയുന്നില്ല.. മത്സരം എക്‌സ്ട്രാ ടൈമിലേക്ക് നീളാന് സാധ്യത..\n65′ രണ്ടാം പകുതിയില് 20 മിനുറ്റ് കഴിഞ്ഞപ്പോഴും ഗോളുകളൊന്നും പിറന്നില്ല. മൈതനത്ത് സ്‌പെയിന് തന്നെ മുമ്പില്…\nറഷ്യയുടെ പെനാല്‍റ്റി ഗോള് കാണാം.. സ്‌കോര്: 1-1\nArtem Dzyuba Penalty Goal – Spain vs Russia 1-1#ESPRUS #SPARUS pic.twitter.com/ZmAV70U3rC\n40′ റഷ്യയ്ക്ക് ലഭിച്ച കോര്‍ണര് കിക്ക്. ഗോളിലേക്ക് ഹെഡ് ചെയ്ത ബോള് സ്‌പെയിന് പ്രതിരോധതാരം പിക്വുവിന്റെ കൈ തട്ടുന്നു. റഫറി പെനാല്‍റ്റി വിധിച്ചു. കിക്കെടുത്ത സ്യൂബ റഷ്യക്കായി വല കുലുക്കി. സ്‌കോര്: 1-1\n38′ സെല്‍ഫ് ഗോളിന്റെ ഞെട്ടലില് നിന്നും റഷ്യ മാറി.. ഗോളുകള്‍ക്കായി ശ്രമം.. എന്നാല്, ഗോളുകള് ഒന്നും പിറന്നില്ല. സ്‌കോര്: 1-0\nസ്‌പെയിനിന്റെ ഗോള് കാണാം.. സ്‌കോര്: 1-0\n— Fortnite Daily (@Fortnit16697820) July 1, 2018\n14′ നാചോയെ വീഴ്ത്തിയതിന് സ്‌പെയിനിന് കിട്ടിയ ഫ്രീകിക്ക്. ഉയര്‍ന്നുവന്ന പന്തു ലക്ഷ്യംവച്ച് റഷ്യന് ഗോള്‍മുഖത്ത് സ്‌പെയിന് താരങ്ങള്. റാമോസിന് തടയാനെത്തിയ ഇഗ്നാഷെവിച്ചിന്റെ കാലില് തട്ടി പന്ത് സ്വന്തം വലയില്..\n?Parties in the streets of Moscow or Madrid tonight?#ESPRUS pic.twitter.com/1rntRNXEjS


kunchacko boban » Newsthen\nചാക്കോച്ചന്റെ ആദ്യ തമിഴ് ചിത്രം ‘രെണ്ടകം’; വൈറലായി ടീസര്\nതമിഴിലും മലയാളത്തിലുമായി ടി.പി. ഫെലിനി സംവിധാനം ചെയ്യുന്ന ചിത്രമാണ് രെണ്ടകം അഥവാ ഒറ്റ്. ഒരേസമയം രണ്ട് ഭാഷകളിലായി ചിത്രീകരിക്കുകയായിരുന്നു. തൊണ്ണൂറ് ദിവസമെടുത്താണ് ചിത്രീകരണം പൂര്‍ത്തിയാക്കിയത്. മുംബയ്, ഗോവ,…\nകുഞ്ചാക്കോ ബോബന്റെ ” പദ്മിനി “\nഏറേ ശ്രദ്ധേയമായ “തിങ്കളാഴ്ച നിശ്ചയം” എന്ന ചിത്രത്തിനു ശേഷം കുഞ്ചാക്കോ ബോബനെ നായകനാക്കി സെന്ന ഹെഗ്ഡെ സംവിധാനം ചെയ്യുന്ന ചിത്രമാണ് “പദ്മിനി “. കുഞ്ഞിരാമായണം,എബി,കൽക്കി, കുഞ്ഞെൽദോ എന്ന…\nജന്മദിനത്തിലും അവധിയെടുക്കാതെ ചാക്കോച്ചന്, കോവിഡ് മുക്തനായി അരവിന്ദ് സ്വാമിയും മടങ്ങിയെത്തി; ‘ഒറ്റ്’ അവസാന ലാപ്പിലേയ്ക്ക്…\nരണ്ട് ദിവസംമുമ്പായിരുന്നു ചാക്കോച്ചന്റെ ജന്മദിനം. അന്ന് വീട്ടില്‍പോയി മടങ്ങിവരാന് ചാക്കോച്ചന് ആഗ്രഹിച്ചിരുന്നു. നിര്‍മ്മാതാവ് ഷാജി നടേശനോടടക്കം ചാക്കോച്ചന് ഇക്കാര്യം പറഞ്ഞിരുന്നു. കര്‍ണാടകയുടെ അതിര്‍ത്തിപ്രദേശങ്ങളിലൊന്നായ കാര്‍വാറിലാണ് ഒറ്റിന്റെ ഷൂട്ടിംഗ്.…\nവിഖ്യാത സാഹിത്യകാരൻ വൈക്കം മുഹമ്മദ് ബഷീറിന്റെ നീലവെളിച്ചം സിനിമയാകുന്നു. പൃഥ്വിരാജ് സുകുമാരന്, കുഞ്ചാക്കോ ബോബൻ, റീമാ ലീന രാജൻ, സൗബിൻ ഷാഹിർ എന്നിവരെ കേന്ദ്ര കഥാപാത്രങ്ങളാക്കി ആഷിക്…\nഅഞ്ചാം പാതിരാ എന്ന അത്ഭുതപൂര്‍വ്വമായ ഹിറ്റ് ചിത്രത്തിനു ശേഷം കുഞ്ചാക്കോ ബോബനെ നായകനാക്കി മിഥുന് മാനുവല് തോമസ്സ് തിരക്കഥയെഴുതി സംവിധാനം ചെയ്യുന്ന ചിത്രമാണ് ” ആറാം പാതിരാ…\nകുഞ്ചാക്കോ ബോബന്,ജോജു ജോര്‍ജ്ജ്,നിമിഷ സജയന് എന്നിവരെ പ്രധാന കഥാപാത്രങ്ങളാക്കി മാര്‍ട്ടിന് പ്രക്കാട്ട് സംവിധാനം ചെയ്യുന്ന ” നായാട്ട് ” എന്ന ചിത്രത്തിന്റെ പുതിയ പോസ്റ്റര് റിലീസായി. ഗോള്‍ഡ്…\nമലയാളസിനിമയില് വര്‍ഷങ്ങളായി ചോക്ലേറ്റ് ഹീറോ എന്ന പരിവേഷം നിലനിര്‍ത്തിപ്പോരുന്ന ഏകതാരം കുഞ്ചാക്കോ ബോബനാണ്. അനിയത്തിപ്രാവെന്ന ആദ്യ ചിത്രത്തിലൂടെ താരം സമ്പാദിച്ച ചോക്ലേറ്റ് ഹീറോ എന്ന പട്ടം ഏറ്റ്…\nദുബായിലെ അന്താരാഷ്ട്ര മോഡലും മലയാളിയുമായ ഐസിൻ ഹാഷ്, നയൻ‌താര -കുഞ്ചാക്കോ ബോബൻ കൂട്ടുകെട്ടിലെ ‘നിഴൽ’ എന്ന സിനിമയിൽ ഒരു പ്രധാന വേഷത്തിൽ അഭിനയിക്കുന്നു. എസ്.സഞ്ജീവ് തിരക്കഥയെഴുതിയ ഈ…